டோலன் செம்மறி ஆடு


ரு செம்மறி ஆட்டின் விலை இந்திய மதிப்பில் சுமார் 10 கோடி ரூபாய் என்று சொன்னால் நீங்கள் நம்புவீர்களா? வேறு வழியில்லை சொன்னாலும் சொல்லாவிட்டாலும் நம்பித்தான் ஆக வேண்டும். தற்போது சீனாவில் மட்டுமே எஞ்சியிருப்பதாய் சொல்லப்படும் டோலன் (Dolon) என்ற ஒரு வகை செம்மறி ஆடுகளுக்குத்தான் இவ்வளவு மதிப்பு.
யார்கன்ட் மற்றும் தாரிம் நதி பள்ளத்தாக்குகளில் (தற்போதைய ஜின்ஜியாங்) வாழ்ந்த உய்குர் என்ற இன மக்கள்பேணி பாதுகாத்து வளர்த்து வந்த ஒரு வகைச் செம்மறி ஆடுகள் தான் இந்த டோலன் செம்மறி ஆடுகள். இவ்வளவு மதிப்பு பெறும் அளவிற்கு அந்த ஆடுகளில் என்ன சிறப்பு என்கிaர்களா? சாதாரணமாக ஒரு ஆடு எத்தனை கிலோ இருக்கும்? மிஞ்சிப்போனால் 50 கிலோ என்ற பதில் உங்களிடம் இருக்குமா? இந்த ஆடுகள் சராசரி எடை அளவு கேட்டால் உங்களுக்கு தலை சுற்றுவது நிச்சயம். சராசரியாக இவை 300 கிலோ எடையுடையவை. அதிகபட்சமாக 400 கிலோ வரை எடையுடையவரை அதாவது பலம் வாய்ந்த ஒரு சிங்கத்தின் எடை கொண்டது.
இவற்றின் மிதமிஞ்சிய வேகமான உடல் வளர்ச்சி, அதிகப்படியான எடை, கடும் நிறம், பெரிய காதுகள் போன்றவை சாதாரண ஆடுகளில் இருந்துஇவற்றை வேறுபடுத்தி காட்டுவதில் முக்கியமானவை ஆகும். தற்போது உலகில் 1000 டோலன்களே மட்டுமே எஞ்சியுள்ளதாக கூறப்படும் பிறந்த 6 மாதங்களிலேயே 200 கிலோ அளவிற்கு வளர்ந்து விடுகின்றனவாம். தோற்ற நிறத்தின் கடுமையை பொறுத்து சிறப்பானவையாக கருதப்படுகிறது. அதுபோலக் காதுகள் எவ்வளவு பெரிதாக இருக்கின்றனவோ அந்த அளவிற்கு அவற்றின் விலையும் அதிகமாக இருக்கும் என்று கூறப்படுகிறது. இவைதான் தற்போது சீனப் பணக்காரர்களின் விலை உயர்வாக சேகரிப்பு பட்டியலில் முதலிடத்தில் உள்ளது.

புகழ்பெற்ற கவிஞரான மில்டன் படுத்துக்கொண்டேதான் எழுதுவார். கடைசிக் காலத்தில் அவருக்கு வயதாகி கண் பார்வை குறைந்த நிலையில் ‘பாரடைஸ் லாஸ்ட்’ என்ற ஒப்பற்ற காவியத்தை மில்டன் சொல்லச் சொல்ல, அவரது மகள் எழுதி முடித்தார்.

உலகெங்கிலும் நல்ல அதிர்ஷ்டத்தைப் பெறுவதற்காக பல நீருற்றுகளில் நாணயங்களைப் போடுகிறார்கள். ரோமில் உள்ள பிரபலமான ‘ட்ரெலி’ நீருற்றுதான் இந்த நம்பிக்கையின் பின்னணியில் உள்ளது. 18ம் நூற்றாண்டின் இடை க்காலத்தில், சுமார் முப்பதாண்டு களில் இந்த நீருற்று கட்டி முடிக் கப்பட்டது.
தோள் வழியாக நீருற்றுக்குள் நாணயத்தைப் போடும் பழக்கம் இங்கு பிரபலமானது. அப்படிச் செய்பவர் மறு முறையும் ரோமுக்கு வருகை தருவார் என்று நம்பப்படுகிறது. இரண்டு நாணயங்களைப் போடுபவர். ரோமில் உள்ள ஒருவரைக் காதலிப்பார் என்றும், மூன்று நாணயங்களை நீருற்றில் எறிபவர் அவரை மணம் புரிவார் என்றும் சொல்லப்படுகிறது.
ரோமில் 289 நீருற்றுகள் உள்ளன. மதுவின் மீது விதிக்கப்பட்ட வரிப்பணத்தில் இந்த ‘ட்ரெவி’ நீருற்று அமைக்கப்பட்டது. இது பியாஸ்ஸா டி டிரெலி என்ற இடத்தில் உள்ளது. கி.மு. 19ல் ஆக்வா வெர்ஜினே மாளிகை கட்டி முடிக்கப்பட்டதற்காக இந்த இடம் அமைக்கப்பட்டது.
