ஒரிசாவில் ரூ. 3,265 கோடிக்கு இழப்பு


ஒரிசாவில் சமீபத்தில் ஏற்பட்ட வெள்ளத்தால் 3,265 கோடி இந்திய ரூபாய் அளவுக்கு பயிர் மற்றும் கால்நடைகள் இழப்பு ஏற்பட்டுள்ளதாக மதிப்பிடப்பட்டுள்ளது.
இது குறித்து சிறப்பு நிவாரண கமிஷனர் பி.கே. மகாபத்ரா கூறியதாவது; ஒரிசாவில் ஒவ்வொரு மழைக் காலத்தின் போதும் மகாநதி, சுவர்ணரேகா, பிரம்மணி, பைதாராணி, வனசதாரா, ருஷிகுல்யா ஆகிய நதிகளில் வெள்ளப்பெருக்கு ஏற்பட்டு, பயிர்கள் நீரில் மூழ்கிச் சேதமடைகின்றன. 
சராசரியாகஇ ஒவ்வொரு ஆண்டும் ஏற்படும் வெள்ளப்பெருக்கால் 33 பேர் பலியாகின்றனர். இந்த ஆண்டு 83 பேர் பலியாகியுள்ளனர். 10 பேரை காணவில்லை. கடலோர மாவட்டங்களான பாலாசூர், ஜாஜ்பூர், பாண்டா ஆகிய பகுதிகளில் ஏற்படும் வெள்ளத்தால் கால்நடைகள் அதிக அளவில் பலியாகின்றன. இந்த ஆண்டு வெள்ளத்தினால் 3,265 கோடி இந்திய ரூபாய் அளவுக்கு சேதம் ஏற்பட்டுள்ளது. இவ்வாறு மகாபத்ரா கூறினார்.
