அழியும் பவளப்பாறைகள் ஆய்வாளர்கள் எச்சரிக்கை


கடல் வளம் பவளப் பாறைகளைக் கொண்டு கணக்கிடப்படுகிறது. உலகம் முழுவதும் பவளப்பாறைகள் அழிவின் விளம்பில் இருப்பதாக சமீபத்தில் நடத்தப்பட்ட ஆய்வுகள் எச்சரித்துள்ளன. 
வேர்ல்ட் ரிசோர்ஸ் இன்ஸ்டிட்யூட் (டபிள்யூ. ஆர். ஐ), அமெரிக்காவில் உள்ள நெஷனல் ஓஷியானிக் அண்ட் அட்மாஸ்பியரிக் அட்மினிஸ்ட்ரேஷன், உலக மீன்வள வாரியம் மற்றும் உலகம் முழுவதும் செயல்பட்டு வரும் 25 இயற்கை பாதுகாப்பு குறித்த ஆய்வு நிறுவனங்கள் இணைந்து கடல் வளம் மற்றும் பவளப் பாறைகள் குறித்த பெரும் ஆய்வை மேற்கொண்டன. 
இது தொடர்பாக ஆய்வாளர்கள் தெரிவித்த கருத்துகள் வானிலை மாறுபாடு பவளப்பாறைகளின் அழிவுக்கு முக்கிய காரணமாக கூறப்பட்டாலும், மனித இடர்பாடுகளும் காரணியாக இருப்பதை மறுக்க முடியாது கடலோரப் பகுதிகள் விரிவாக்கம், அதிக அளவில் நடக்கும் மீன்பிடி தொழில், கடல் மாசுபாடு, கடல் நீர் வெப்பமடைதல், கடலில் அமிலத்தன்மை அதிகரிப்பு போன்றவையும் பவளப்பாறை அழிவுக்கு முக்கிய காரணங்கள் இதே நிலை தொடர்ந்தால் 2030ம் ஆண்டுக்குள் 90 சதவீத பவளப்பாறைகள் அழிந்துவிடும். 
2050க்கு பிறகு பவளப்பாறைகள் இருந்ததற்கான சுவடுகூட இருக்காது. பவளப் பாறைகள் அழிவதால் கடலில் வாழும் ஏராளமான நுண்ணுயிர்களும் அழிந்துவிடும் அபாயம் உள்ளது. கடல் வாழ் உயிரினங்கள் அழிவதால் கடல் மாசுபாடு அதிகரித்து மனித உயிர்களுக்கு அச்சுறுத்தல் ஏற்படும். இதனால், பவளப்பாறைகளின் வளத்தை பாதுகாக்க வேணடியதன் அவசியத்தை உலகிற்கு அவர்கள் எடுத்துக் கூறியுள்ளனர்.

உடல் பருமன், நீரிழிவு நோய், இரத்த அழுத்தம் இவற்றில் எது உங்களை பாடாய் படுத்தினாலும், பெரிய வெங்காயம் அருமந்தாக உதவும் என்று அவுஸ்திரேலிய ஆராய்ச்சியில் தெரிய வந்துள்ளது. உடல் எடை அதிகரிப்பு, நீரிழிவு, இரத்த அழுத்தம் ஆகியவற்றால் அவதிப்படும் நோயாளிகளின் உடலில் வெங்காயம் ஆற்றும் செயல்கள் பற்றி அவுஸ்திரேலியாவின் சதர்ன் குவீன்ஸ்லேண்ட் பல்கலைக்கழகத்தின் மருத்துவத்துறை விஞ்ஞானிகள் சமீபத்தில் தீவிர ஆராய்ச்சி மேற்கொண்டனர். 
பெரிய வெங்காயத்தின் சாறில் இருந்து எடுக்கப்பட்ட ருடின் என்ற சத்தை எலிகளுக்கு செலுத்தி பரிசோதிக்கப்பட்டது. உடல் பருமன், இரத்த அழுத்தத்தை கட்டுப்படுத்தும் வகையில் உடலின் கொழுப்பை அது கரைத்தது தெரிய வந்தது. 
அதேபோல, இரத்தத்தில் இன்சுலின் அளவை வெங்காய சாறு அதிகரிப்பது தெரிந்தது. எலிகளைத் தொடர்ந்து மனிதர்களிடமும் அடுத்த கட்ட சோதனை நடத்தப்பட்டது. அதிலும் உறுதியானது. இது பற்றி ஆராய்ச்சி குழு விஞ்ஞானிகள் கூறுகையில், “உடலில் தேவையற்ற கொழுப்புகளை குறைத்து பருமனை கட்டுப்படுத்துவதிலும் நீரிழிவு நோய் பாதிப்புகளை குறைப்பதிலும் இரத்த அழுத்தத்தை சீராக வைப்பதிலும் பெரிய வெங்காயம் சிறப்பாக செயல்படுகிறது. கல்லீரல் பாதிக்கப்படாமலும் காக்கிறது. பெரிய வெங்காயத்தை பச்சையாக சாப்பிட்டால் இந்த பலன்கள் அதிகரிக்கும்” என்றனர்.
