சிவசேனா, ஐக்கிய ஜனதா தளம் சேர்ந்ததால்பிரணாப் முகர்ஜpக்கு வாக்குகள் அதிகரித்துள்ளது


ஜனாதிபதி தேர்தல் வருகிற ஜூலை மாதம் 19ம் திகதி நடக்கிறது. இந்த தேர்தலில் எம்.பிக்கள், எம்.எல்.ஏக்கள் வாக்களித்து புதிய ஜனாதிபதியை தேர்ந்து எடுப்பார்கள். தற்போதைய நிலவரப்படி மத்தியில் காங்கிரஸ் ஆட்சி நடந்தாலும் கூட்டணி கட்சிகள் ஆதரவுடன் பதவியில் நீடித்து வருகிறது. இதனால் அவ்வப்போது கூட்டணி கட்சிகளின் நெருக்குதலுக்கு ஆளாகிறது.
அதேபோல ஜனாதிபதி தேர்தலிலும் நெருக்குதல் ஏற்பட்டது. இதில் கருத்து வேறுபாடு ஏற்பட்டு திரிணாமுல் காங்கிரஸ் அந்த கூட்டணியில் இருந்து வெளியேறி விட்டது. சமாஜ்வாடி, பகுஜன்சமாஜ் ஆகிய கட்சிகளுடன் பேரம் பேசிய சமரசப்படுத்தி ஆதரிக்க வைத்துள்ளது.
இதற்கிடையே பாரதீய ஜனதாவின் தேசிய ஜனநாயக கூட்டணியில் ஏற்பட்ட கருத்து வேறுபாடும், பிளவும் காங்கிரஸ¤க்கு சாதகமாக அமைந்துள்ளது. பாரதீய ஜனதா கூட்டணியில் இடம்பெற்றுள்ள ஐக்கிய ஜனதா தளம், சிவசேனா ஆகிய கட்சிகள் பிரணாப் முகர்ஜிக்கு வெளிப்படையாக ஆதரவு தெரிவித்துள்ளன. இதனால் பிரணாப் முகர்ஜிக்கு கிடைக்கும் வாக்கு சதவீதம் அதிகரித்துள்ளது.
காங்கிரஸ் வேட்பாளர் பிரணாப் முகர்ஜியை ஆதரிக்கும் கட்சிகள் விவரம்:- காங்கிரஸ், சமாஜ்வாடி, பகுஜன் சமாஜ், தேசியவாத காங்கிரஸ், தி.மு.க., ராஷ்டிரிய ஜனதா தளம், ஐக்கிய ஜனதா தளம், சிவசேனா, தேசிய மாநாட்டு கட்சி, ராஷ்டிரிய லோக்தளம், ஜனதா தளம் (மதசார்பற்றது)
எதிர்க்கட்சி வேட்பாளர் பி.ஏ. சங்மாவை ஆதரிக்கும் கட்சிகள் விவரம்:
பாரதீய ஜனதா, அ.தி.மு.க., பிஜு ஜனதா தளம், தெலுங்கு சேதம். கம்யூனிஸ்ட் கட்சிகளும், திரிணாமுல் காங்கிரஸ¤ம் தங்கள் ஆதரவு யாருக்கு என்பதை இன்னும் அறிவிக்க வில்லை. கம்யூனிஸ்ட் கட்சிகள் காங்கிரஸ் வேட்பாளரை ஆதரிக்க முடிவு எடுக்கும் பட்சத்தில் மம்தா பானர்ஜி சங்மாவை ஆதரிப்பார் என்று எதிர் பார்க்கப்படுகிறது.
ஜனாதிபதி தேர்தலில் தனிப்பெரிய கட்சி என்ற முறையில் காங்கிரஸ¤க்கு 30.30 சதவீத வாக்குகளும், பாரதீய ஜனதாவுக்கு 21.20 சதவீத வாக்குகளும் உள்ளன. தற்போதைய நிலையில் பிரணாப் முகர்ஜிக் ஆதரவு தெரிவித்துள்ள கட்சிகளின் மொத்த வாக்கு சதவீதம் (ஐக்கிய ஜனதா தளம், சிவசேனா உட்பட) 52.90 ஆக உள்ளது.
கம்யூனிஸ்டு ஆதரவு கொடுத்தால் இது 57.70 சதவீதமாக அதிகரிக்கும். இதனால் அவருக்கு வெற்றி வாய்ப்பு உள்ளது.
