மன்னார் மீனவரின்பிரச்சினைக்குத் தீர்வு



நாட்டில் யுத்தம் நிலவிய காலப் பகுதியில் வட க்கு, கிழக்கு கடல் பிரதேசங்களில் நடை முறையில் இருந்த மீன்பிடிக் கட்டுப்பாடு பெரு மளவில் நீக்கப்பட்டு விட்டது. யாழ்ப்பாணம், திரு கோணமலை, மட்டக்களப்பு ஆகிய கடல் பிரதேசங் களையடுத்து மன்னார் மாவட்டத்திலும் மீன்பிடிப்பத ற்கு விதிக்கப்பட்டிருந்த சில கட்டுப்பாடுகள் தற்பொ ழுது முற்றாக நீக்கப்பட்டுள்ளன.
மன்னார் மீனவர்கள் இனிமேல் தங்களது தொழிலை மேற்கொள்வதில் எந்தத் தடையும் இருக்கப் போவதி ல்லை. மன்னார் கடலில் மீன்பிடிப்பதற்கு இதுவரை நடைமுறையில் இருந்த பாஸ் முறையும் முற்றாக நீக்கப்பட்டிருக்கிறது.
மன்னார் மாவட்ட கரையோரப் பிரதேசத்தைப் பொறுத்த வரை பல்லாயிரம் குடும்பங்களின் ஜீவனோபாயம் கடற் றொழிலிலேயே தங்கியுள்ளது. கடலுக்குச் சென்று மீன் பிடிப்பதில் கடந்த காலத்தில் பல்வேறு கட்டுப்பாடுகள் விதிக்கப்பட்டிருந்தமை ஞாபகமிருக்கலாம். 
குறித்த பிரதேசத்துக்குள்ளேயே மீன்பிடிக்க முடியுமென்ற கடல் வலயத் தடை, நேரக் கட்டுப்பாடு, தேசிய அடை யாள அட்டையை கடற்படையினரிடம் ஒப்படைத்து விட்டு பாஸ் ஒன்றைப் பெற்றுக்கொண்டு மீன்பிடிக்கச் செல்லுதல் போன்றவை இக்கெடுபிடிகளுள் சிலவாகும்.
இதன் காரணமாக இம்மீனவர்கள் தங்களது வருமானத்தில் பெருமளவை இழந்திருந்தனர். இதுபோன்ற கெடுபிடி கள் அனைத்துமே தற்போது அகன்று விட்டன. மன் னார் மீனவர்கள் எதுவித கட்டுப்பாடுகளுமின்றி தற் போது கடற்றொழிலுக்குச் செல்லும் சாதாரண சூழ்நிலை உருவாகியுள்ளது.
மன்னார் மாவட்ட மீனவர்கள் எதிர்நோக்கும் பிரச்சினை கள் தொடர்பாக ஜனாதிபதி மஹிந்த ராஜபக்ஷவுடன் மீள்குடியேற்ற அனர்த்த நிவாரண சேவைகள் அமை ச்சர் ரிஷாத் பதியுதீன் மேற்கொண்ட பேச்சுவார்த்தை யையடுத்தே மீன்பிடித்தடை முற்றாக நீக்கப்பட்டுள்ளது.
இப்பிரச்சினை தற்போது முற்றாக நீங்கியுள்ள போதிலும் மன்னார் பிரதேச மீனவர்கள் நீண்ட காலமாக மற் றொரு பிரச்சினைக்கு முகம் கொடுத்து வருகின்றனர். இலங்கைக் கடல் எல்லைக்குள் இந்திய மீனவர்கள் பெருமளவில் ஊடுருவி மீன்பிடித்து வருவதனால் எமது மீனவர்கள் பாதிக்கப்பட்டு வருகின்றனர்.
மன்னார் கடலில் மீன்வளம் அதிகரித்துக் காணப்படுகிறது. இதன் காரணமாகவே மன்னார் கடல் பரப்புக்குள் இந் திய மீனவர்கள் பெருமளவில் ஊடுருவி மீன்பிடித்துச் செல்கின்றனர். இந்திய மீனவர்கள் றோலர் படகுக ளைப் பயன்படுத்தி மீன்பிடிப்பதனால் மன்னாரிலுள்ள மீன்வளம் பெருமளவில் அபகரித்துச் செல்லப்படுவ தாக எமது மீனவர்கள் வேதனைப்படுகின்றனர்.
மன்னார் கடற்றொழிலாளரைப் பொறுத்தவரை இதுவொரு நீண்டகால பாரிய பிரச்சினையாகும். இவ்விவகாரத்து க்கு தீர்வுகாணப்பட வேண்டுமென்பது மன்னார் மீன வர்களின் நீண்டகாலக் கோரிக்கையாகும்.
இப்பிரச்சினையானது இலங்கை, இந்திய அரசாங்க ங்களால் இராஜதந்திர ரீதியான அணுகுமுறைகளால் மாத்திரம் தீர்க்கப்படுவது சாத்தியமில்லை. தமிழக மீன் பிடி அமைப்புகளுடனான புரிந்துணர்வின் அடிப்படை யில் தீர்க்கப்பட வேண்டிய விவகாரமாக இது உள்ளது. ஏனெனில் இந்திய அரசின் கட்டுப்பாடுகளையும் மீறியே அந்நாட்டு மீனவர்கள் இலங்கை கடல் எல்லைக்குள் மீன்பிடிக்க வருகின்றனர்.
எவ்வாறாயினும் மன்னார் மீனவர்களுக்கு மன உளைச்சல் தருகின்ற பிரச்சினையாக இது உள்ளதால் தீர்வொன்று காணப்பட வேண்டுமென்பதே அவர்களது கோரிக்கை யாகும்.
