சீரான செயற்பாட்டின் மூலம் உறுதியானநிலையினை வெளிப்படுத்தும் நிறுவனம்


2011/12 நிதியாண்டில் வரிக்குப் பின்னரான இலாபம் ரூபா 630 மில்லியன்
சிட்டிஸன்ஸ் டிவலப்மன்ட் பிஸ்னஸ் ஃபினான்ஸ் பி.எல்.சி. (CDB) நிறுவனம் கடந்த காலங்களில் வெளிப்படுத்திய இஸ்திரமான வளர்ச்சிப் போக்கினை தொடர்ந்து பேணும் வகையில், கொழும்பு பங்கு பரிவர்த்தனைக்கு CDE வழங்கப்பட்ட இடைக்கால நிதிப் பெறுபேறுகளின் பிரகாரம் 2011/12 நிதியாண்டி அனைத்துப் பிரிவுகளிலும் சிறப்பான நிதிப் பெறுபேறுகளை பதிவு செய்துள்ளது.
இந்நிதியாண்டில் CDB யின் வரிக்குப் பின்னரான இலாபம் ரூபா 630 மில்லியனாக பதிவு செய்யப்பட்டதுடன், கடந்த நிதியாண்டுடன் ஒப்பிடுகையில் இது 19% வளர்ச்சியாகவும் காணப்படுகின்றது. 
முக்கிய வத்தக பிரிவின் நிதியாண்டுக்கான மற்றும் 4ம் காலாண்டுக்கான இலாப பெறுபேறுகள் முறையே 158% மற்றும் 540% வளர்ச்சியைப் பதிவு செய்துள்ளன. நிறுவனத்தின் குறிப்பிடத்தக்க வளர்ச்சியைப் பிரதிபலிக்கும் வகையில் இது அமைந்துள்ளது. 
நிறுவனத்தின் மொத்த வருமானமானது ரூபா 2.8 மில்லியன் இலக்கையும் கடந்து 29% அதிகரிப்பை பதிவு செய்துள்ளது. பரிசீலனைக்கு எடுத்துக் கொள்ளப்பட்ட இக் காலப்பகுதியில்CDBயின் தேறிய வட்டி வருமானம் ரூபா 1,248 மில்லியனாக 53% இனால் அதிகரித்தது. அத்துடன் பங்கொன்றின் உழைப்பு ரூபா 13.10 ஆக காணப்பட்டது.
ஐந்தொகையில் 61.88% அதிகரிப்பு காணப்பட்டதுடன் கடனேட்டின் பெறுமதி ரூபா 13.2 பில்லியனை அடைந்ததன் மூலம் ஏற்பட்ட 68.66% வளர்ச்சியும், வைப்புப் பிரிவுகள் 52.08% அதிகரிப்புடன் ரூபா 11.39 மில்லியனாக உயர்வடைந்தமையும் ஐந்தொகையில் அதிகரிப்பு ஏற்பட முக்கிய காரணமாக அமைந்தது. 
நிதியாண்டின் இறுதியில் இருந்தபடியான மொத்த சொத்துக்களின் பெறுமதியானது ரூபா 16.5 பில்லியனாக அதிகரிக்கப்பட்டிருந்தது. மூலதன போதுமான தன்மை வீதமானது, ஒழுங்குபடுத்தம் தரப்பினால் வேண்டப்படும் 10% என்ற மட்டத்திற்கு மிகவும் உயர்வானதொரு நிலையில் 17.03% ஆக வருட இறுதியில் காணப்பட்டது. 
அதேநேரம் மூலதன நிதியங்கள் உறுதியான வளர்ச்சியைப் பதிவு செய்து, ரூபா 2.29 பில்லியன் என்ற சிறப்பானதொரு மட்டத்தில் இருந்தது. சொத்துக்களின் தரம் தொடர்ந்தும் உறுதியானதாக காணப்பட்டதுடன், மொத்த செயற்படா கடன் (NPL) வீதமானது 1.67% ஆகவும் தேறிய செயற்படா கடன் வீதமானது 0.37% ஆகவும் பதிவு செய்யப்பட்டிருந்தது. 
மிகச் சிறப்பாக செயலாற்றும் திறனுள்ள சராசரி வீதமாக திகழும் இது, இத்துறையில் மிகச் சிறப்பான செயற்படா கடன் வீதங்களுள் ஒன்றாக பதிவு செய்யப்பட்டுள்ளது.
ஒழுங்குபடுத்தலுக்காக 10% ஆக தேவைப்படுத்தப்படும் சட்டப்படியான திரவத்தன்மை வீதம் அதனை விட உயர்ந்ததொரு மட்டத்தில் 13.30% ஆக காணப்பட்டதுடன், வழக்கமான செயற்பாடுகள் மற்றும் சொத்தினை அடிப்படையாகக் கொண்ட கடன் உள்ளடங்கலான, பணம் உட்பாய்ச்சப்படும் சொத்துக்கள் ஆகியவற்றைக் கொண்ட 89 வீதமான ஐந்தொகை சொத்துக்களால் இது தோற்றம் பெற்றது. CDB நிறுவனம் சிறப்பான திரவத்தன்மை நிலையை அனுபவிக்கின்றது. 
இந்நிதியாண்டின் இறுதியில், பங்கொன்றுக்கான தேறிய சொத்தின் பெறுமதி ரூபா 44.15 ஆக பதிவு செய்யப்பட்டது. CDB நிறுவனத்தின் பணிப்பாளர் சபை உறுப்பினர்கள் பங்கொன்றுக்கான பங்கிலாபமாக ரூபா 2.50 யை முன்மொழிந்துள்ளனர். பணம் மற்றும் ஆவண வடிவத்தில் வழங்க உத்தேசிக்கப்பட்டுள்ள இந்தப் பங்கிலாபம் தொடர்பில் அவசியமான அங்கீகாரத்தை பங்குதாரர்களும் கொழும்பு பங்குப் பரிவர்த்தனை நிர்வாகமும் வழங்க வேண்டியுள்ளது.
CDB நிறுவனத்தின் முகாமைத்துவ பணிப்பாளரும் பிரதம நிறைவேற்று அதிகாரியுமான மஹேஷ் நாணயக்கார கூறுகையில், “CDB நிறுவனத்தினால் உள்வாங்கிக் கொள்ளப்பட்ட வர்த்தக மாதிரியை இந்த நிதிப் பெறுபேறுகள் நிரூபித்துக் காட்டியுள்ளன. 
அது மாத்திரமன்றி, கிராமிய மற்றும் நகர்ப்புற துறைகளில் உள்ளார்ந்தமாக காணப்படும் வாய்ப்புக்களையும் மாற்றமடைகின்ற சந்தை நிலைமைகளுக்கு ஈடுகொடுத்து செயற்படுவதில் எமது நிறுவனம் கொண்டுள்ள ஆற்றலையும் இது எடுத்துக்காட்டுகின்றது என்றார். 
அவர் மேலும் கூறுகையில், “எமது உறுதியான கிளை வலையமைப்பானது தற்போது ஒன்லைன் மூலம் இணைக்கப்பட்ட 40 சேவை நிலையங்களை உள்ளடக்கியதாக அதிகரித்துள்ளதுடன், உபாய அடிப்படையில் தொடர்ச்சியாக விஸ்தரிக்கப்பட்டு செல்கின்றது. 
இந்த விஸ்தரிப்பு மற்றும் தரமுயர்த்தல் நடவடிக்கைகளுக்கு இணையாக எமது உற்பத்தித் தொடரும் தொழில்நுட்பத் தளமேடையும் துரித விரைவில் விருத்தி கண்டுள்ளன. 
இது எமது வாடிக்கையாளர்களின் பல் வகைப்பட்ட மற்றும் புதிதாக உருவாகும் தேவைகளை நிவர்த்தி செய்ய வசதியாக காணப்படுகின்றது. தேசிய வர்த்தக சம்மேளனத்தின் ஏற்பாட்டில் கடந்த வருடம் இடம்பெற்ற ‘தேசிய வியாபார சிறப்பு விருது வழங்கல் (NBEA) 2011’ நிகழ்வின் போது, விஷேடத்துவமான வங்கியியல் மற்றும் நிதியியல் சேவைகள் துறை பிரிவில் வெற்றியாளராக CDB நிறுவனம் தெரிவு செய்யப் பட்டது. 
அதேநேரம் பட்டய கணக்காளர்கள் நிறுவ னத்தினால் நடத்தப்பட்ட ‘வருடாந்த ஆண்டறிக்கை விருது வழங்கல் 2011’ போட்டியில் நிதிக் கம்பனி பிரிவில் வெண்கல விருது வழங்கப்பட்டு நிறுவனம் கெளரவிக்கப்பட்டது’ என்று குறிப்பிட்டார். நாணயக்கார மேலும் கூறுகையில், “பரிசீலனைக்கு எடுத்துக் கொள்ளப்பட்ட நிதியாண்டில் CDB நிறுவனம் தொடர்பான கடன் தரப்படுத்தலும் RAM Rating இனால் BBB/P2 ஆக தரமுயர்த்தப்பட்டது. 
‘பிரான்ட் ஃபினான்ஸ்’ நிறுவனத்தினால், நாட்டின் மிகவும் பெறுமதி வாய்ந்த பட்டியலிடப்பட்ட ஐம்பது வர்த்தக குறியீடுகளுள் ஒன்றாகCDB வர்த்தக குறியீடு தரப்படுத்தப்பட்ட அதேநேரம், வங்கியல்லா நிதி நிறுவனங்கள் பிரிவில் முன்னிலையிலுள்ள ஐந்து வர்த்தக குறியீடுகளுள் ஒன்றாகவும் இடம்பிடித்துள்ளது. 
இது எம்மை உயர்வான நிதியியல் உறுதிப்பாட்டில் நிச்சயமாக நிலைநிறுத்தியுள்ளது. அத்துடன், எமது அடிப்படை விடயங்கள் உறுதியானவையாக இருக்கின்ற அதேநேரம் ஆளுகை, நெறிமுறை மற்றும் தத்துவங்கள் ஆகியவற்றின் வினைதிறனை வெளிக்காட்டுகின்றன. 
நாம் சரியான வழியில் பயணித்துக் கொண்டிருக்கின்றோம் என்பதையும், பொருத்தமான உபாயங்களை நடைமுறைப்படுத் தியுள்ளோம் என்பதையும், சரியான முறைமைகளை கொண்டியங்குகி ன்றோம் என்பதையும், அதுமாத்திரமன்றி நிறுவனத்தை முன்கொண்டு நடத்தி செல்வதற்கு தேவையான நடவடிக்கைகளை தொடர்ச்சியாக மேற்கொண்டு வருகின்றோம் என்பதையும் இந்நிதியாண்டில் பெற்றுக்கொண்ட சிறப்பான இந்த நிதிப் பெறுபேறுகள் தெளிவாக அடிக்கோடிட்டுக் காட்டுகின்றன” என்று கூறி முடித்தார்.
