சுத்தமான நீர்வளம் உலகில் அழிந்துவிடும் ஆபத்து தோன்றியுள்ளது


இலங்கையிலுள்ள நீர்ப்பாசன மற்றும் நீர்வழங்கல் பற்றிய தக வல்களை சேமித்து வைப்பதற்கான தகவல் வைப்பகம் ஒன்று 600 மில்லியன் ரூபா செலவில் ஏற்படுத்தப்படவுள்ளது. இதற் கான பணிகளை நீர்ப்பாசன மற்றும் நீர்வள முகாமைத்துவ அமை ச்சு மேற்கொண்டு வருகிறது. இதனால் நாட்டின் நாலா பக்கங்களி லும் உள்ள நீர்வளம், கிடைக்கும் மழைவீழ்ச்சி மற்றும் ஏற்படும் வெள்ளப் பெருக்கு போன்ற சகல தகவல்களை சரியான முறையில் ஆவணப்படுத்தி வைக்கக் கூடிய வாய்ப்பு உண்டாகும்.
இதுவே, இலங்கையில் ஏற்படுத்தப்படும் முதலாவது நீர்ப்பாசனம், நீர் வழங்கல் பற்றிய தகவல் வைப்பகமாகும். இதற்கான புள்ளிவிபரங் களை சேமிப்பதற்காக நாடெங்கிலும் 122 ஆய்வு நிலையங்கள் ஏற் படுத்தப்பட்டுள்ளன. இந்த தகவல் சேகரிப்பு வைப்பகம் வளிமண் டல ஆய்வு நிலையத்திற்கும் தேவையான புள்ளிவிபரங்களை நாளா ந்த அடிப்படையில் பெற்றுக் கொடுக்கும் வசதிகளை பெற்றிருக்கும்.
உலகில் மூன்றில் இரண்டு பகுதி சமுத்திரங்கள், ஆறுகள், நீர்த்தேக்கங் கள் மற்றும் வட, தென்புருவங்களிலுள்ள பனி மலைகளை கொண் டுள்ளன. எஞ்சிய மூன்றில் ஒரு பகுதி மாத்திரமே நிலமாக இருக்கி ன்றது. இயற்கை அனர்த்தங்களான கடலரிப்பு, சுனாமி பேரலை, மற் றும் ஆறுகளிலிருந்து மண் அகழ்ந்தெடுக்கப்படுவதனால் ஆறுக ளின் நீர்மட்டம் கடல் மட்டத்தை விட தாழ்வாக இருக்கும் போது, ஆறுகளிலும் கடல் நீர் ஊடுருவி ஆற்றுநீரிலும் உவர்தன்மை ஏற்ப டுத்துவதுண்டு.
இத்தகைய இயற்கை அனர்த்தங்கள் மற்றும் மனிதனின் சுயநல போக்கி னால் ஏற்பட்டுள்ள செயற்கை அனர்த்தங்களினாலும் இன்று மனித னுக்கு இருந்து வரும் சுத்தமான நீர்வளம் நாளுக்கு நாள் குறைந்த வண்ணம் இருக்கிறது.
இன்றைய நவீன உலகில், வளர்ச்சி, அபிவிருத்தி, கைத்தொழில் முன் னேற்றம் போன்ற காரணிகளினால் உலகமாந்தர்களுக்கு கிடைத்திரு க்கும் இயற்கை செல்வமான தூய நீரும், மாசடையும் பேராபத்து உருவாகி இருக்கிறது. இப்போதைக்கு இருக்கும் நீர்வளத்தில் பத்து சதவீதத்தைக் கூட மக்கள் தங்கள் இல்லத்து பாவனைக்காகவும், குடிநீராகவும் பெற்றுக் கொள்ள முடியாத ஒரு அவலநிலையும் உரு வாகி வருகிறது.
இதனால் தான் நீர் சுத்திகரிப்பு நிலையங்களை இலங்கை உட்பட பல் வேறு நாடுகள் பெருமளவு பணத்தை செலவிட்டு, ஏற்படுத்தி சுத்த மான நீரை மக்களுக்கு குடிநீராக வழங்கி வருகின்றன. இதனால் இயற்கை அன்னை இவ்வுலகின் மாந்தர்களுக்கு இலவசமாக பெற் றுக் கொடுத்த நீர்வளத்திற்கு கூட மக்கள் இன்று கட்டணம் செலு த்த வேண்டியிருக்கிறது.
பொலித்தீன், வீடுகளின் கழிவுப் பொருட்கள், மனித எச்சங்கள் மற்றும் தொழிற்சாலைகளில் இருந்து வெளியேறும் நச்சுத்தன்மை கொண்ட கழிவு நீர் ஆகியனவும் மிகவும் இலகுவான முறையில் ஆறுகளி லும், அவற்றிற்கு துணை செல்லும் நீரோடைகளிலும் வெளியேற்றப் படுகின்றன. இதனால், ஆற்று நீரும், அசுத்தமடைந்து அந்த நீரை குடிநீராக பெறுவதற்கும் மட்டுமன்றி, குளிப்பதற்கும் பயன்படுத்த முடியாத நிலைக்கு அசுத்தமடைந்துள்ளது.
இந்தியாவில் இந்துக்களின் தெய்வீக நதியான கங்கை ஆற்றில் குளித் தால், பாவங்கள் மறைந்துவிடும் என்ற ஐதீகம் அன்று இருந்த போதி லும், இன்று கங்கை அசுத்தமடைந்து துர்நாற்றத்தை கொண்டிருக்கி றது. கங்கை நீரில் தான் வட இந்தியர்கள் தங்கள் குடும்ப அங் கத்தவர்களின் பூதவுடலை சங்கமிக்க செய்கிறார்கள். இந்திய அரசா ங்கம் கோடான கோடி ரூபாவை செலவிட்டு, கங்கை ஆற்றை தூய் மையாக்குவதற்கு மேற்கொள்ளும் அனைத்து முயற்சிகளும் படு தோல்வி அடைந்துள்ளன.
இது இந்தியாவுக்கும் மட்டுமல்ல, இலங்கை போன்ற பல நாடுகளை எதிர்நோக்கியிருக்கும் ஒரு பொதுப்படையான பிரச்சினையாகும். சமீபத்தில் கொழும்பு மாநகர சபையில் பிரதான வைத்திய அதி காரி, டாக்டர் பிரதீப் காரியவசம் மேற்கொண்ட ஆய்வின் மூலம் குழாய் கிணறுகள் மூலம் நிலத்திற்கு அடியிலிருந்து பெறும் நீரும் அசுத்த நிலையில் இருப்பது ஊர்ஜிதம் செய்யப்பட்டுள்ளது. இவ் விதம் பெறப்படும் நீர் சமையலுக்கோ, மக்கள் குடிப்பதற்கோ பயன் படுத்த முடியாது என்றும் அவர் கூறினார்.
இதனால், கொழும்பு மாநகரிலுள்ள ஹோட்டல்கள், தற்காலிக வசிப் பிடங்கள், உணவு தயாரிக்கும் நிறுவனங்கள் ஆகியன குழாய் கிணறு நீரை பயன்படுத்தலாகாது என்று கொழும்பு மாநகர சபை இப்போது தடைவிதித்துள்ளது. கொழும்பு நகரத்தில் மாத்திரம் சுத்தமான குழாய் நீரை பயன்படுத்தாமல், சட்டவிரோதமாக உணவு சமைப்பத ற்காக குழாய்க் கிணறு நீரை பயன்படுத்திய 50 ஹோட்டல் உரிமை யாளர்களுக்கு எதிராக இப்போது வழக்கு தொடரப்பட்டுள்ளது.
கொழும்பு மாநகரில் 550 உணவு தயாரிப்பு நிறுவனங்கள் செயற்படுகின் றன. இவ்வாண்டில் அவற்றில் 85ற்கு மாத்திரமே சுத்தமான உணவை தயாரிக்கும் உணவகங்கள் என்று மாநகர சபை அனுமதி பத்திரம் வழங்கியிருப்பது குறிப்பிடத்தக்கது. மற்றவை அசுத்தமான சூழ்நி லையில் பாவனைக்கு எடுக்க முடியாத தண்ணீரை சமையல் வேலை களுக்கு பயன்படுத்துவது காரணமாகவே இவ்விதம் தண்டிக்கப்பட் டிருப்பது குறிப்பிடத்தக்கது.
சுத்தமான தண்ணீர், இயற்கை அன்னை எங்களுக்கு கொடுத்த ஒரு மாபெரும் செல்வமாகும். இந்த செல்வத்தை தங்கள் சுயநலத்திற்காக அழித்துவிடுபவர்களின் தராதரத்தைப் பார்க்காமல், அரசாங்கங்கள் மட்டுமல்ல, சமூக அமைப்புகளும், பொது மக்களும் அவர்களுக்கு எதிராக கடும் நடவடிக்கை எடுப்பது அவசியமாகும்.
