கொக்கோ கோலா பெவரேஜஸ் ஸ்ரீலங்காவின் இலங்கைக்கான முகாமையாளராக கபில வெல்மில்லகே நியமனம்



கொக்கோ கோலா பெவரேஜஸ் ஸ்ரீலங்கா லிமிடட் (CCBSL), 2012 ஒக்டோபர் 01ம் திகதி முதல் செயற்பாட்டுக்கு வரும் வகையில், இலங்கைக்கான தமது தேச முகாமையாளராக கபில வெல்மில்லகே அவர்களை நியமித்துள்ளமை குறித்து அறிவித்துள்ளது. தேச முகாமையாளராக நியமிக்கப்படுவதற்கு முன்னதாக திரு. கபில அவர்கள் நாட்டின் விநியோகச் சங்கிலியை தலைமையேற்று நடாத்தினார். இலங்கையின் விநியோகச் சங்கிலி முகாமையாளராகக் கடமையாற்றுகையில், TPM என்ற மொத்த உற்பத்தி முகாமைத்துவத்தை SABCO குழுமத்திற்குள் வெற்றிகரமாக அறிமுகப்படுத்தியமை உள்ளிட்ட பல சாதனைகளை புரிந்துள்ளார். கொக்கோ கோலா பெவரேஜஸ் ஸ்ரீலங்கா லிமிடட்டில் இவர் கடமையாற்றிய காலப்பகுதியில் நாட்டின் மனிதவள முகாமையாளராகவும் 2010 முதல் 2011ம் ஆண்டு வரை சேவையாற்றியுள்ளார். மனிதவள முகாமையாளராக இருந்த வேளையில் கொக்கோ கோலா இலங்கை செயற்பாடுகள் 2010ம் ஆண்டின் எவரெஸ்ட் சவால் இனை (SABCO குழுமத்திற்குள்ளான சிறந்த கூட்டாண்மை சமூகப் பொறுப்புணர்வுத் திட்டம்) வென்றதுடன் ஊழியர்கள் ஒப்பந்த மதிப்பீட்டில் (2010 எதிர் 2009) குழுமத்திற்குள்ளான மிகவும் மேம்பட்ட நாடாகவும் தெரிவுசெய்யப்பட்டமைக்கு ஆதாரமாக விளங்கினார். மனித வளச் செயற்பாடுகளைத் தலைமையேற்று நடாத்துவதற்கு முன்னதாக, கபில அவர்கள் நாட்டின் விற்பனை முகாமையாளராக சேவையாற்றி, கொக்கோ கோலா உற்பத்திகள் எங்கும் கிடைக்கும் வகையில் விநியோக செயற்பாடுகளை மேம்படுத்தினார். 


