புசல்லாவை நயபனை செல்லும்வீதியை திருத்தக் கோரிக்கை


(புசல்லாவை தினகரன் நிருபர்)
புசல்லாவை நயபனை பிரதேசத்தை நோக்கிச் செல்லும் 4 கிலோ மீற்றர் நீளமான வீதி தாரிடப்பட்டு திருத்தியமைக்கப்படவுள்ளதாக உடபளாத்த பிரதேச சபை உறுப்பினரும் மலையக மக்கள் முன்னணியின் மத்திய குழு உறுப்பினருமான பெரியசாமி மயில்வாகனம் தெரிவித்தார்.
போக்குவரத்து செய்ய முடியாதபடி மிகவும் மோசமாக பழுதடைந்திருக்கும் இவ்வீதியை திருத்தித் தருமாறு பொதுமக்கள் நீண்ட காலமாக கோரிக்கை விடுத்து வந்தனர்.
பாராளுமன்ற உறுப்பினர் வே. இராதாகிருஷ்ணன் மக்களின் கோரிக்கையை ஏற்று இவ்வீதியை திருத்தித்தர நடவடிக்கைகளை மேற்கொண்டுள்ளார். புசல்லாவை இரட்டைப் பாதை பகுதியிலிருந்து நயபனை பிரதேசம் நோக்கிச் செல்லும் மிகவும் மோசமாக பழுதடைந்துள்ள பகுதி திருத்தப்படவுள்ளது.
