பிபிலையில் நில்கல மூலிகைவனம் தீப்பற்றி எரிந்து நாசம்


(பதுளை தினகரன் விசேட நிருபர்)
பிபிலைப் பகுதியின் நில்கல மூலிகை வனப் பிரதேசம் தீப்பற்றி எரிந்து முழுமையாக சேதமடைந்துள்ளது. இச்சம்பவம் கடந்த வாரம் இடம்பெற்றது.
இது குறித்து நில்கல மூலிகை வனப் பிரதேச பொறுப்பாளர் எல். ஜி. அனுர திலக்கவிடம் தொடர்பு கொண்டு வினவிய போது, இம்மூலிகை வனப் பிரதேசம் 12 ஆயிரம் ஏக்கர் நிலப்பரப்பினைக் கொண்டதாகும். தீயினால் ஏற்பட்ட பத்தாயிரம் ஏக்கர் நிலப்பரப்பில் மூலிகைச் செடிகள் மற்றும் வனப்பிரதேசக் காடுகள் பலத்த சேதத்திற்குள்ளாகியுள்ளன. விஷமிகளால் வைக்கப்பட்ட தீயினாலேயே இச்சேதம் ஏற்பட்டுள்ளது என்றும் கூறினார்.
வனப் பிரதேசத்தில் இத்தகைய அழிவுகள் ஏற்பட்டதினால் வன விலங்குகள் மக்களின் குடியிருப்புத் தொகுதிகளை நோக்கி படை எடுத்துள்ளன. இதனால் விவசாயப் பூமிகளின் விவசாயப் பயிர்களும் அழிக்கப்பட்டு வருகின்றமையினால் விவசாயிகள் பெரும் கவலையைத் தெரிவித்துள்ளனர். (ஐ-ஞ)
