மலையகத்தில் தொடரும் சீரற்ற காலநிலை : பலியானோர் எண்ணிக்கை அதிகரிப்பு


நாட்டின் ஏற்பட்டுள்ள சீரற்ற காலநிலை காரணமாக மலையகத்தின் பல பகுதிகளிலும் ஏற்பட்ட அனர்த்தங்களினால் உயிரிழந்தோரின் எண்ணிக்கை அதிகரித்துள்ளது.
இதில் குறிப்பிடத்தக்க சில முக்கிய சம்பவங்களாவன,
# கண்டி - மஹியங்கனை வீதியில் மண்திட்டு சரிந்து முச்சக்கர வண்டியில் விழுந்ததில் அதில் பயணித்த இருவர் பலியாகியுள்ளனர்.
# தெல்தெனிய பிரதேசத்தில் வீட்டுச் சுவர் உடைந்து விழுந்ததில் ஒரு கைக்குழந்தை உயிரிழந்துள்ளது. மேலும் அயலவர்களின் முயற்சியினால் இரு குழந்தைகள் காயங்களுடன் மீட்கப்பட்டு உடுதும்பறை வைத்தியசாலையில் அனுமதிக்கப்பட்டுள்ளது.
# ஒஹிய - இந்தல்கஸ்தென்ன பகுதியில் புகையிரதம் தடம் புரண்டதால் அப்பகுதியின் புகையிரத போக்குவரத்து சேவைகள் பாதிப்படைந்துள்ளன. 
# ஹப்புதலை, பெரனகல பிரதேசத்தில் மண்சரிவு காரண மாக கொழும்பு - பதுளை பிரதான போக்குவரத்துகள் தடைப்பட்டுள்ளது.
# பேராதனை, ஹந்தானை மலைக்குச் சென்ற பல்கலைக்கழக மாணவர்கள் பெருந் தொகையானோர் வெளியேற முடியாது சிக்குண்டு பின்னர் கையடக்கத் தொலைபேசி மூலம் தொடர்பு கொண்டு இராணுவத்தினரின் உதவியுடன் மீட்கப்பட்டுள்ளனர்.
# மாத்தளை மாவட்டத்தில் கம்மடுவ பிரதேசத்தில் மரமொன்று வேன் மீது விழுந்ததில் அதில் பயணம் செய்த மூவர் மரணமடைந்துள்ளதுடன் காயங்களுடன் மீட்கப்பட்ட 7 பேர் சிகிச்சைக்காக இரத்தோட்டை வைத்திய சாலையில் சேர்க்கப்பட்டுள்ளனர்.

