சேனைய+ர் அருள்மிகு ஸ்ரீநாகம்பாள் ஆலய வருடாந்த வைகாசி விசாக பொங்கல் விழா


எதிர்வரும் 2012-06-03 ஆம் திகதி ஞாயிற்றுக்கிழமை காலை 08.52 மணி வேளையில் சேனையூர் அருள் மிகு ஸ்ரீ நாகம்பாள் ஆலயத்தின் வருடாந்த வைகாசி விசாகப் பொங்கல் விழாவுக் கான மடைப் பெட்டி வளர்ந்து தூக் கும் வைபவம் சேனையூர் அருள்மிகு ஸ்ரீ வருண குல விநாயகர் தேவஸ் தானத்திலிருந்து இடம் பெறும். பூசை யாராதனையின் பின்பு பக்தி சிரத்தை யுடன் மேளதாள ஓசையுடன் மடைப் பெட்டி ஊர்வலம் ஸ்ரீ நாகம்பாள் ஆலயத்தை சென்றடையும்.
திருகோணமலை மாவட்டத்திலுள்ள மூதூர் செயலாளர் பிரிவுக்குட்பட்ட கட்டைபறிச்சான் வடக்கு கிராம அலுவலர் பிரிவில் வரலாற்றுச் சிறப்புடன் புகழ் பூழ்த்து சேனையூர் அருள்மிகு ஸ்ரீநாகம்பாளென அகில உலகெங்கும் அற்புதம் காட்டி அருள்பாலித்து வருகின்றாள்.
வாரா வாரம் ஞாயிறு நாள் பூசை வழிபாடும் வருடமொருமுறை வைகாசி விசாக உற்சவமும் இடம் பெறுவது ஆலம் உண்டாகிய சுமார் 100 வருடங்களுக்கு மேலாக இடம் பெற்று வரும் வழமையாகும்.
கலியுகத்தில் சர்ப்ப ஆலயங்கள் சைவர்கள் வாழுமிடங்களெல்லாம் முளைத்து வரும் தற்சமயம் இவ்வாலயம் பல நூல்களில் பதிவு செய்யப்பட்டு பேசப்பட்டு வருவது அனைவரும் அறிந்த விடயமாகும்.
இவ்வாலயத்தின் பூசை வழிபாடு பக்தி பூர்வமாகவே இடம் பெறுகின்றது. கோயிலமைப்பு ஆகம ரீதியில் அமையப்படவில்லை. மகிடாகம ரீதியிலே தான் அமைந்துள்ளது.
ஆலயப் பூசகர் மஞ்சல் நிறத் துணியினால் வாய், மூக்கு, செவிகளை மூடிக்கட்டி கதிர்காமத்தில் மெளனமான முறையில் பூசை செய்வது போலவே செய்கின்றார். பால் பழப் பூசையும் வைக்கப்படுகின்றது. தேங்காய்ப்பால், பழ வகைகள் ‘கற்கண்டு’ சர்க்கரை கலந்த கரைசல் பின்புறம் புற்றினுள் வைக்கப்படுகின்றது. இக் காட்சி பயபக்தியுடன் நடைபெறும். பார்ப்பவர் உள்ளங்களை பக்திமயப்படுத்துமென்றால் அது அது மிகையல்ல.
பொங்கலிடும் நிகழ்வும் பக்தியுடன் கூடியதே. பொங்கல் பால் பொங்கிவரும் போதும் அது வெற்றிலையால் பூசகர் சரிகளும் காட்சியும் மிக்க அருளுடன் கூடிய அற்புதமாகும்.
சேனையூர் அருள்மிகு ஸ்ரீ நாகம்பாள் ஆலயத்தில் ஒவ்வொரு ஞாயிற்றுக்கிழமை பூசையின் பின்பு நற்சிந்தனை வழங்கப்படும். அது காலா காலமாக இடம் பெறும் வழக்கமாகும். நற் சிந்தனை அநேகமாக ஆலயப் பூசகராலேயே மேற்கொள்ளப்படும். கூடுதலாக சமய, சமூக, கல்வி கலாசாரம், சோதிடம் தோசங்கள் பற்றியும் அதற்கான பரிகாரங்களுமாக பேசப்படும்.
நேர்ச்சை கடனாக பூசை, பொங்கல், காவடி, மொட்டையடித்தல், காது குற்றல், அடியளித்தல் அங்கப் பிரதட்சணம், கற்பூர விளக்கு, ஆடு, மாடு, கோழி ஆகியனவும் கையளித்தலும் செய்வதுமாக இருப்பதுடன் பிள்ளைக்கு பெயர் சூட்டுதல் பிள்ளையை விற்று வாங்குதலும் இடம் பெறும்.
திருமணத்தடை, புத்திர தோசம், நாக தோசம், கலாசர்ப்ப தோசம், செவ்வாய் தோசம், இச்சம்பந்தமான பிணிகள் மற்றும் தீராத நோய்களுக்காகவும் களவு கொடுத்தவர்கள் அதனைக் கண்டு பிடிப்பதற்காகவும் வருகின்றார்கள். நாகம்பாளின் அருள் பெற்று நன்மையடைந்தவர்கள் அநேகர்.
வைகாசி விசாகப் பொங்கல் உற்சவத்தில் காவடி ஆடுதல் கண்கொள்ளாக் காட்சியாகும்.
சேனையூர் நாகம்மா போற்றி - தோளில்
அலங்காரக் காவடி ஏற்றி
கோயில் வலமாக நான் வந்து
பணிவாகத் தமிழ்ச் சிந்து
ஆனந்தமாய் துள்ளிப்பாடி
வந்தோம் ஆடி! - 
என்ற பாடல் மூலமும்
வைகாசிப் பொங்கல் தேடி
வருமடியார்கள் கோடி,
தெய் தெய் என்றாடுங்காவடிபாரப்பா
நாதேவியை நீ பணிந்து பாடப்பா என்ற கவிக்குயிலனின் பாடல் வரிகள் மூலம் அறியலாம்.
கட்டைபறிச்சான் வடக்கில் இயற்கை எழில் பரப்ப வெள்ளை மணல் சூழ சேனையூர் அருள்மிகு ஸ்ரீநாகம்பாள் ஆலயம் அமைதி தரும் ஆனந்த ஆலயமாக காட்சி தருவதை அனைவரும் ஒப்புக் கொள்வார்கள்.
பாலை குருந்தயும் பாங்குடன் ஆலையும்
பக்கமெல்லாம் மரச் சோலைகளும்
கூடியே வீதியைக் கூடாரமாய் சுற்றி
கூட்டமாய் நிற்பதைப் பாருங்கடி. இது திரு. கணபதிப்பிள்ளை பக்தரால் பாடப்பட்டுள்ள பாடல்களில் ஒன்றாகும்.
மூதூர் கிழக்கில் புகழ் பூத்து விளங்கிவரும் இவ்வாலய வைகாசி விசாகப் பொங்கல் விழாவை 3/6/2012 ஞாயிறு கண் தரிசித்து இஸ்ட சித்திகளை பெற்றுய்க.
சேனையூர்பதிக்கே வாருங்கள் ஸ்ரீ
நாகம் மானைப் போற்றுங்கள்
தேனாய் இனிக்கப் பாடுங்கள் தேவி
தெரிசனந் தருவாள் பாருங்கள்.
சுபமங்கல விழாவுக்கான சகல ஏற்பாடுகளையும் ஆலய நிர்வாகம் சிறப்பாக ஏற்பாடு செய்துள்ளமை குறிப்பிடத்தக்கது. மதிய நேர அன்னதான ஒழுங்கும் ஆலய அனுசரணையுடன் ஊரவர்களின் பங்களிப்புடன் கட்டைபறிச்சான் ச. வருண குலசிங்கம் மேற் கொண்டு வருவதும் சிறப்பம்சமாகும்.

