அக்கரைப்பற்றில் மு.கா. பிரசாரக் கூட்டத்தில் கலவரம் : பொதுமக்கள் சிலர் காயம்


அக்கரைப்பற்றில் நேற்றுஸ்ரீலங்கா முஸ்லிம் காங்கிரஸ் ஏற்பாடு செய்திருந்த கிழக்கு மாகாண சபைத் தேர்தல் பிரசாரக் கூட்டத்தைத் தடுக்கும் நோக்கில் இடம்பெற்ற கலவரத்தால் பொதுமக்கள் சிலர் காயமடைந்துள்ளதாக அக்கரைப்பற்று பொலிஸார் தெரிவித்தனர்.
ஸ்ரீலங்கா முஸ்லிம் காங்கிரஸின் தேர்தல் பிரசாரத்தில் பொதுமக்கள் கலந்துகொள்வதைத் தடுக்கவென மாற்றுக்கட்சி ஆதரவாளர்கள் கண்ணாடிப் போத்தல்களை வீதிகளில் உடைத்து கலவரத்தை ஏற்படுத்தியுள்ளனர். இதனையறிந்த பொலிஸார் சம்பவ இடத்துக்குச் சென்று நிலைமையைக் கட்டுப்பாட்டுக்குள் கொண்டுவந்ததாகத் தெரியவருகிறது.
ஏற்கனவே கடந்த வெள்ளிக்கிழமைஅக்கரைப்பற்றில் மு.கா எம்.பி ஹரீஸ் மற்றும் முக்கியஸ்தர்களின் வாகனத்தொடரணி மீதும் தாக்குதல்கள் இடம்பெற்றமை குறிப்பிடத்தக்கது.

