நபிகள் நாயகம் (ஸல்) வழியில் கல்வித்துறையின் மறுமலர்ச்சிக்கு தன்னை அர்ப்பணித்த பெரியவர் கலாநிதி ஏ.எம்.ஏ.அஸீஸ்


ல்விமானும் மனித நேயம் படைத்த வருமான பெரு மதிப்பிற்குரிய கலாநிதி ஏ. எம். ஏ. அkஸ் அவர்கள் கலாசார, பாரம்பரியங்களில் ஒன்றிணைந்து மெரு கூட்டப்பட்ட ஒரு உன்னத புருசராவார். இவர் இஸ்லாமிய பாரம்பரிய சிறப்பம்சங்களை ஒன்றி ணைத்த ஒரு குடும்பத்தில் பிறந்து நாட்டுக்கும் மக்கள் சமூகத்திற்கும் மகத்தான தொண்டாற்றினார். திருக்குர்ஆனில் குறிப்பிட்டிருக்கும் ஒரு வாசகத்தின் படி நபிகள் நாயகம் (ஸல்) அவர்கள் மரபுரிமையைப் பெற்றவர்களுக்கே அறிவு முதிர்ச்சி ஏற்படும் என்ற கூற்றுக்கு அமைய இவ்வுலகில் தோன்றிய ஒரு பெரும் கல்விமானாக கலாநிதி ஏ. எம். ஏ. அkஸ் விளங்கினார்.
கலாநிதி ஏ. எம். ஏ. அkஸ் அவர்களின் ஜனன நூற்றாண்டு தினத்தை முன்னிட்டு நடைபெற்ற அவரது நினைவஞ்சலி உரையில் நீதி அமைச்சர் அல்ஹாஜ் ரவூப் ஹக்கீம் தெரிவித்தார். கொழும்பு ஸாஹிரா கல்லூரியில் நடைபெற்ற இந்நிகழ்வில் உரையாற்றிய நீதி அமைச்சர் அல்ஹாஜ் ரவூப் ஹக்கீம் தொடர்ந்து கூறியதாவது, தூரதரிசன கல்விமான்களே புதிய உலகை உருவாக்குகிறார்கள். நமது நாட்டின் கல்வித்துறைக்கு இவர்கள் மகத்தான பங்களிப்பை வழங்கினார்கள். இந்த வகையில் பலர் எங்கள் நாட்டின் முன்னணி கல்விமான்களாக விளங்கினார்கள். அவர்களில் மர்ஹ¥ம் ஏ. எம். ஏ. அkஸ், இன்றும் அவர் ஒளிச்சுடராக பிரகாசித்துக் கொண்டிருக்கிறார்.
இந்த உன்னத கல்விமானின் ஜனன தினத்தில் அவரது கல்வித் தொண்டு குறித்து விசேட உரைநிகழ்த்தும் சந்தர்ப்பம் எனக்கு கிடைத்தமையை நான் பெரும் பாக்கியமாக நினைக்கின்றேன். அபூபக்கர் முஹம்மட் அப்துல் அkஸ் யாழ்ப்பாணத்தில் வண்ணார் பண்ணையில் 1911 ஒக்டோபர் 4ம் திகதி பிறந்தார்.
இவர் ஒரு கல்வி மானாகவும் மனித நேயம் கொண்டவராகவும் இருந்தார். அதைவிட ஒரு நல்ல முஸ்லிமாக தனது வாழ்க்கையை நடத்தினார். இவர் தாய்நாட்டுப் பற்றுடன் பல கலாசாரங்களையும் , பல் மொழிகளையும் இணைத்து மக்களிடையே சகோதர உணர்வை வலுப்படுத்த வேண்டுமென்ற எண்ணத்துடன் தனது வாழ்நாள் பூராவும் ஈடுபட்டார்.
1953ம் ஆண்டு பெப்ரவரி 25ம் திகதியன்று கலாநிதி ஏ. எம். ஏ. அkஸ் செனட் சபையில் ஆற்றிய கன்னி உரை முடிவடைந்தவுடன் செனட் சபையின் உறுப்பினராக இருந்த சேர் லலிதா ராஜபக்ஷ அவரை பாராட்டி நிகழ்த்திய உரையில் செனட்டர் ஏ. எம். ஏ. அkஸ் நிர்வாக சேவையில் உன்னத நிலையில் இருந்த போது சமூகத்தினதும் நாட்டினதும் தேவையை ஈடு செய்யும் முகமாக தன்னுடைய நிர்வாகத் துறை முன்னேற்றத்தை தியாகம் செய்து கல்வி புகட்டுவதற்காகவும், கலாசாரத்தை வளர்ப்பதற்காகவும் தனது முழு நேரத்தை செலவிட்டார். செனட்டர் அkஸ் தொடர்ந்தும் நாட்டிற்கு சேவை செய்ய வேண்டுமென்ற சேர் லலிதா ராஜபக்ஷ தனது உரையில் பாராட்டுத் தெரிவித்தார்.
கலாநிதி ஏ. எம். ஏ. அkஸ் தன்னுடைய ஆரம்பக் 
கல்வியை அல்லைப்பிச்சை மதுரஸாவில் ஆரம்பித்து பின்னர் முஹம்மதியாக கலவன் பாடசாலையில் தமிழ்மொழி மூலம் தரம் மூன்று வரை கல்வி கற்றார். அதன் பின்னர் அவர் தமது ஆங்கில கல்வியை தொடருவதற்காக முதலில் வைதீஸ்வரா வித்தியாலயத்திலும் பின்னர், யாழ்ப்பாணம் இந்துக் கல்லூரியிலும் கல்வியைத் தொடர்ந்தார்.
கலாநிதி ஏ. எம். ஏ. அkஸ¤டன் காலம் சென்ற சி. வன்னியசிங்கம் ஒரே வகுப்பில் கல்வி கற்றார். யாழ்ப்பாணம் இந்துக் கல்லூரியில் இருந்து அவர் கொழும்பு பல்கலைக்கழகத்தில் சேர்ந்து கொண்டார். கொழும்பு பல்கலைக்கழகத்தில் 1933ம் ஆண்டில் வரலாற்றுத் துறையில் விசேட பட்டம் பெற்றார்.
அதையடுத்து அவருக்கு லண்டனில் உள்ள கேம்பிரிஜ் பல்கலைக்கழகத்தில் வரலாற்றுத்துறையில் முதுமாணி பட்டப்படிப்பை தொடருவதற்கு புலமைப் பரிசில் கிடைத்தது. பின்னர் அவர் இலங்கை சிவில் சேவை பரீட்சையில் சித்தியடைந்ததை அடுத்து இலங்கை சிவில் சேவையில் சேர்ந்து கொண்ட முதலாவது முஸ்லிம் என்ற சாதனையை ஏற்படுத்தினார்.
1935ம் ஆண்டு ஏப்ரல் 13ம் திகதியன்று கோல்பேஸ் ஹோட்டலில் இலங்கை முஸ்லிம் சமூகத்தின் சுடர்விடும் நட்சத்திரமான கலாநிதி ஏ. எம். ஏ.அkஸ் அவர்களை கெளரவிக்கும் முகமாக இலங்கை முஸ்லிம் லீக் சிறப்பு நிகழ்ச்சியை ஒழுங்கு செய்திருந்தது.
மர்ஹ¥ம் கலாநிதி ஏ. எம். ஏ. அkஸ் 1948ம் ஆண்டில் இலங்கை சுதந்திரம் அடைந்த வருடத்தில் கொழும்பு ஸாஹிரா கல்லூரியின் அதிபர் பதவியை ஏற்றார். 
டாக்டர் ரி. பி. ஜாயா ஆரம்பித்த கொழும்பு ஸாஹிரா கல்லூரியை கலாநிதி ஏ. எம். ஏ. அkஸ் தனது 13 ஆண்டுகால பதவியில் வீற்றிருந்த காலப்பகுதியில் நாட்டின் ஒரு உன்னத பாடசாலையாக தரமுயர்த்தினார்.
1956ம் ஆண்டு ஜூலை 3ம் திகதியன்று அரச கரும மொழி சட்டமூலம் தொடர்பாக செனட் சபையில் நடைபெற்ற விவாதத்தில் உரையாற்றிய கலாநிதி ஏ. எம். ஏ.அkஸ், இதனை அறிமுகம் செய்த என்னுடைய நண்பர் இது ஒரு சாதாரணமான சட்ட மூலம் என்று கூறினார். இவ்வுலக நாடுகளில் உள்ள சட்ட மன்றங்களின் வரலாற்றில் இதுவே மிகவும் சிறிய சட்டமூலம் என்பதை நான் இங்கு ஞாபகப்படுத்த விரும்புகிறேன் என்று கூறி, இந்த சட்டமூலம் பாரதூரமான விளைவுகளை ஏற்படுத்தும் என்று சொன்னார்.
சில செல்வாக்கு மிக்கவர்கள் மொழிப் பிரச்சினையினால் முஸ்லிம் சமூகம் சிறிதளவே பாதிப்புக்குள்ளாகும் என்று சுட்டிக்காட்டிய கலாநிதி ஏ.எம்.ஏ.அkஸ், அதையடுத்து அரசாங்கம் தமிழ்மொழி விசேட சரத்துக்கள் சட்டமூலம் அறிவிக்கப்பட்ட பின்னர் ஓரளவுக்கு மன நிம்மதி அடைந்ததாக சுட்டிக் காட்டினார். அந்தளவிற்கு கலாநிதி ஏ. எம். ஏ. அkஸ் தமிழ் உணர்வும், பற்றும் வலுப்பெற்று விளங்கியது.
சுதந்திர இலங்கையில் கல்வித்துறையில் ஒளி விளக்காக இருந்து முஸ்லிம் சமூகத்திற்கு மட்டுமன்றி இந்நாட்டு அனைத்து மக்களுக்கும் கல்வி அறிவை புகட்டும் ஒரு மேதையாக இந்த பெருமகன் விளங்கினார். அன்று கொழும்பு ஸாஹிரா கல்லூரி கல்வித் துறையில் முன்னிலையில் நின்று வைத்தியர்களையும், கணக்காளர்களையும், சட்ட வல்லுநர்களையும் உருவாக்கிய பெருமை இவரைத் தான் சாரும் என நீதி அமைச்சர் அல்ஹாஜ் ரவூப்ஹக்கீம் தமது உரையை முடித்துக் கொண்டார்.
அkஸ் மன்றத்தின் தலைவர் எஸ். எச். எம். ஜெமீல் தலைமையில் நடைபெற்ற இந்நிகழ்விற்கு அகில இலங்கை வை.எம்.எம்.ஏ. பேரவையின் தேசியத் தலைவர் நட்வி பஹவுதீன், பாராளுமன்ற உறுப்பினர் சுமந்திரன், தமிழர் விடுதலைக் கூட்டணியின் தலைவர் வீ. ஆனந்த சங்கரி, பழைய மாணவர்கள், பாடசாலை அதிபர், அkஸ் மன்றத்தின் உறுப்பினர்கள், ஆசிரியர்கள் உட்பட பலரும் கலந்து கொண்டார்கள்.
நிகழ்வின் இறுதியில் கலாநிதி ஏ. எம். ஏ. அkஸினால் எழுதப்பட்ட புத்தகமொன்று மீள்பதிவு செய்யப்பட்டு வெளியிட்டு வைக்கப்பட்டது.

