பரீட்சை எழுதப் போகும் மாணவருக்கு பதற்றமும் பயமுமே முக்கிய எதிரிகள்

பரீட்சைக் காலம் வந்தாலே இனம்புரியாத ஒரு பதற்ற மும், பயமும் மாணவர்க ளுடைய மனதில் எழுந்துவிடுகிறது. அந்தப் பதற்றம் தேவையில்லாதது. பரீட்சை வாழ்வின் ஒரு பகுதிதான். அதுவே வாழ்க்கையல்ல. எனவே பரீட்சை குறித்த பயத்தையும், மிரட் சியையும் முதலில் விரட்டுங்கள். கல்வியில் முழுக் கவனத்துடன் ஈடு படுங்கள். அதே நேரத்தில் தோல் வியையும், வெற்றியையும் அமைதியான மனதுடன் ஏற்றுக்கொள்ளும் பக்குவத்தையும் மனதில் கொள்ளுங்கள்!
தண்ணீர் முடிந்தளவு குடியுங்கள், பரீட்சைக்கு முன்னர் கொஞ்சம் தண்ணீர் குடிப்பதும், பரீட்சை நடந்து கொண்டிருக்கும் போது அவ்வப் போது ஒவ்வொரு மிடறு தண்ணீர் குடிப்பதும் உங்கள் நினை வாற்றலையும், சிந்தனையையும் செவ்வனே வைத்திருக்கும் என்கின்றன ஆய்வுகள்.
அளவுடன் குடியுங்கள், இல்லை யேல் உபாதை தந்துவிடும். படிக்கும் போதும் நிறைய தண் ணீர் குடியுங்கள். அது உங்கள் மூளையை உஷாராக வைத்தி ருக்கும்.
முறையான பயிற்சி இல்லை யேல் பரீட்சை பயத்தையும் பதற்றத்தையும் தரும். எனவே தயாராக இருங்கள். வின்ஸ்டன் சேர்ச்சில் மேடைப் பேச்சில் வல்லவர். அதன் இரகசியம் என்னவென அவருடைய மகனிடம் கேட்டபோது சொன்னார்,
&#39;அரை மணி நேரப் பேச்சுக்கு அப்பா பல மணி நேரம் பயிற்சி எடுப்பார்&#39;.
குழந்தைகள் மனதில் பதற்றத் தையும் அழுத்தத்தையும் ஏற்ப டுத்தாமல் இருக்க வேண்டியது பெற்றோரின் கடமை. குழந்தைகளைப் படிக்க ஊக்குவிப்பது, அதற்கு உத வியாக இருப்பது, இவற்றை மட் டுமே செய்யுங்கள். அவர்களை விர ட்டி, பயமுறுத்தி, மிரட்டி பரீட்சையை ஒரு கொள்ளிவாய்ப்பிசாசு கணக்காக மிகைப்படுத்தாதீர்கள்.
தயாராகும் கடைசி வாரத்தில் புதிதாக எதையும் படிக்காமல் இருப் பது நல்லது. அதற்கு ஆரம்பத்திலிருந்தே கொஞ்சம் கொஞ்சமாகப் படித்து வர வேண்டும். கடைசிக் கட்டத்தில் புதிதாய்ப் படிக்கும் போது தெரியாத பாடங்கள் பூதாகரமாக வந்து மிரட்டும். தினமும் வகுப்பறைக்குச் சென்று அன்றன்றைய பாடங்களை அன்றே படிப்பவர்களுக்கு இந்த சிக்கல் வராது. கடைசி தயாரிப்பு நாட்கள் படித்தவற்றைப் புரட்டிப் பார்க்கும் விதமாய் அமைவதே சிறப்பானது.
பரீட்சைக் காலத்தில் அதிரடியான பழக்க வழக்க மாற்றங்களை உரு வாக்காதீர்கள். இரவெல்லாம் கண் விழித்துப் படிப்பது அல்லது வெகு விரைவாக எழுந்து படிப்பது போன் றவற்றை புதிதாக ஏற்படுத்த வேண்டாம். பழக்கமான கால அட்டவணையே சிறந்தது. கொஞ்சம் மாற்றங்கள் இருக்கலாம் ஆனால் பெரிய அளவில் மாற்றம் இருந்தால் அது உடல் நலத்தைப் பாதிக்கும் நினைவாற்றலையும் மழுங்கடிக்கும். சிலர் தேர்வுக் காலத்தில் அறையை சிறை போலப் பாவித்து அடைபட்டுக் கிடந்து படிப்பார்கள். அது உங்கள் உடல்நலத்தைப் பாதிக்கும். நல்ல சத்தான உணவு, உடற்பயிற்சி, ஓய்வு, வெளியே போய் வருவது என சகலமும் இருக்கட்டும். இவைதான் மூளையைச் சுறுசுறுப்பாக வைத் திருக்கும்.
ஒரு தெளிவான அட்டவணை போட்டு அதன்படி படிப்பது உங்க ளுடைய படிப்பை நெறிப்படுத்தும். முக்கியமான விஷயங்களை படிக்காமல் தவறவிடும் சிக்கலையும் இது தவி ர்க்கும்.
ஒரு நல்ல அமைதியான இடத்தைப் படிப்பதற்காக தேர்ந்தெடுங்கள். தொலைக்காட்சி ஓடிக்கொண்டி ருந்தாலோ, அல்லது மிகவும் சத்தமான இடத்திலோ படிக்க முடியாது. நல்ல அமைதியான அறை அவசியம். உங்கள் கவனத்தைச் சிதைக்கும் கதைப் புத்தகங்கள், கண்ணாடி, செல்போன் போன்றவை அறையில் இல்லாமல் இருப்பது நல்ல,
இணையம் ஒரு வரப்பிரசாதம், தேடித் தேடி எதையேனும் படிக்க வேண்டுமானாலும், மாதிரி கேள்வித்தாள்கள் வேண்டுமானாலும், விளக்கங்கள் தேவையென்றாலும் இணையம் கை கொடுக்கும். ஒரு வகையில் அது உங்களுக்கான நூலகம். அதை சரியானவிதத்தின் பயன்படுத்தி னால் நல்ல பயன் கிடைக்கும்.
தேர்வுக் காலத்தில் உங்கள் சமூக வலைத்தள வேலைகளையெல்லாம் கொஞ்சம் ஒதுக்கி வையுங்கள். ஃபேஸ்புக், ஆர்குட், மைஸ்பேஸ் போன்ற சமாச்சாரங்களெல்லாம் உங்களை அறியாமலேயே உங்கள் நேரத்தையெல்லாம் விழுங்கி ஏப்பம் விடும்.
படுத்துக் கொண்டே படிப்பது, உருண்டு புரண்டு படிப்பதெல்லாம் படிப்பு வேகத்தைக் குறைக்கும். உங்களுக்கு தேவையற்ற சோர்வையும் கொண்டு வரும். நேராக அமர்ந்து படிப்பதே நல்லது சோர்வாய் உணர் ந்தால் புத்தகத்தை மூடி வைத்து விட்டு ஒரு நடை போய் வாருங்கள். படிக்கும்போது குறிப்புகள் எடுத்துப் படிக்க வேண்டும் என்பது பொதுவா கவே எல்லோரும் சொல்லும் அறி வுரை, எழுதும் போது உங்கள் மன தில் அது நன்றாகப் பதியும். கடை சியாக ஒருமுறை ஒரு வேக வாசிப் புக்கும் அது உதவியாகவும் இருக்கும்.
படிக்கும் போதே படிக்கும் பாட த்தில் எப்படிப்பட்ட கேள்விகள் வரலாம். என மனதுக்குள் ஒரு சிந்த னையை உருட்டுவது பலன் தரும். சின்னச் சின்ன கேள்விகளை அவ்வப் போது எழுப்பி பதில் சொல்லிக் கொண்டே இருப்பது உங்கள் நினை வில் நிறைய விஷயங்கள் பதிய உதவும்.
படிக்கும்போது வருடங்கள், இட ங்கள், பெயர்கள் போன்றவற்றையெல் லாம் தனியே ஒரு இடத்தில் எழுதி வைத்து அடிக்கடி மீட்டல் செய்து கொள்வது பயனளிக்கும். நண்பர்களைச் சந்திக்கும் போதும் அவர்களிடமும் இதே கேள்விகளை அடிக்கடி கேளுங்கள். இருவர் மனதிலும் அவை பதிந்துவிடும்.
சிலர் முக்கியமாக சூத்திரங்கள், பெயர்கள், வருடங்கள் போன்றவற்றை சின்னச் சின்ன கடதாசிகளில் எழுதி சுவரில் ஒட்டி வைத்து போகும் போதும் வரும் போதும் படிப்பதுண்டு.
நண்பர்களோடு கலந்து படிப்பதும் நல்லதே. ஆனால் வெட்டிக் கதைகளும், அரட்டையுமாய் நேரம் வீணடிக்கப் படாமல் பார்த்துக் கொள்ள வேண்டும்.
தேர்வு காலத்தில் பலரும் தேநீர், கோப்பி போன்றவற்றை அதிகமாய்க் குடித்துத் தள்ளுவதுண்டு. அதைத் தவிர்த்து பழச்சாறு, பால் போன்ற வற்றைக் குடிப்பது நல்ல பயன்தரும் என்கின்றனர் மருத்துவர்கள்.
அதிக குளிரான பொருட்களை பரீட்சை நேரத்தில் தவிர்ப்பது நல்லது. எதிர்பாராத நேரத்தில் தடிமனோ, காய்ச்சலோ, பல் வலியோ ஏதோ ஒரு சிக்கல் வந்து உங்களை சிரமப் படுத்தி விடலாம்.
தேர்வை நேர்மையாக அணுகுங்கள், எக்காரணம் கொண்டும் குறுக்கு வழியில் புகுந்து தேர்வை அணுக நினைக்காதீர்கள். நேர்மை தவறுபவர்கள் கற்ற கல்வியினால் என்ன பயன்?
தன்னம்பிக்கை மிகவும் அவசியம். தன்னம்பிக்கையோடு எதையும் அணுகுங்கள். அது நீங்கள் படிப்பவ ற்றை மனதில் நிறுத்தும். சிறப்பாகப் படிக்க உங்களைத் தூண்டும் தேவையற்ற பதற்றத்தைத் துரத்தும்.
சிலர் படிக்காத பாடங்களைப் பற்றிய கவலையிலேயே நேரத்தை வீணடிப்பார்கள். அந்த நேரத்தைப் படித்த பாடங்களை மீண்டும் ஒரு முறை திரும்பிப் பார்க்கச் செலவி டுங்கள். படிக்காத பாடங்கள் குறித்த கவலை படித்த பாடங்களையும் மறக்கடிக்கும்.
தேர்வுக்கு முந்திய நாள் சீக்கிரமே உறங்குங்கள் குறைந்தது ஆறு மணி நேர உறக்கம் அவசி யம். காலையில் வழக்கமான நேரத்தில் எழும்புங்கள் உடல் உற்சாகமாய் இருக்க வேண்டியது தேர்வு காலத்தின் முக்கிய தேவை.
பரக்கப் பரக்க வியர்க்க விறு விறுக்க பரீட்சை மண்டபத்தை அடைந்தால் நீங்கள்படித்தவையும் மறந்து போகும். எனவே ஒரு அரை மணி நேரம் முன்னதாகவே பரீட்சை நிலையத்தை அடையும் படி திட்டமிடுங்கள்.
மொத்தம் எத்தனை கேள்விகள் இருக்கின்றன. ஒரு கேள்விக்கு எவ்வளவு நேரம் கிடைக்கும். எதை முதலில் செய்தால் அதிக புள்ளிகள் கிடைக்கும்.
பரீட்சை மண்டபத்துக்குள் நுழையும் போதும், அதற்கு முன் பும் மற்றவர்கள் என்ன படித் திருக்கிறார்கள்,
என்ன படித்துக் கொண்டிருக்கிறார்கள் என தகவல் சேகரிப்பது சிலருடைய வழக்கம். அது உங்களைக் குழப்பும். அடுத்தவர்கள்படித்ததும், படிக்காததும் உங்களுடைய பரீட்சையில் எந்த பாதிப்பையும் ஏற்படுத்தப்போவதில்லை. அந்த சிந்தனையே இல்லாமல் நீங்கள் படித்ததை மட்டும் நினைவில் வைத்திருங்கள்!.
கேள்விகளை நன்றாக வாசிக்க வேண்டும். உங்களைக் குழப்ப வேண்டுமென்றே கேள்விகளில் சின்னச் சின்ன மாற்றங்கள் செய்திருக்க வாய்ப்பு நிறையவே உண்டு. எனவே கேள்விகளை ஒருமுறைக்கு இருமுறை வாசித்து உறுதி செய்து கொள்ளுங்கள்.
பரீட்சை எழுதும்போது கூட உங் களுடைய கவனம் எல்லாம் உங்கள் கேள்வித் தாளிலும் விடைத் தாளிலும் மட்டுமே இருக்கட்டும். பக்கத்து இருக்கைக்காரன் இரண்டாவது பக்கம் எழுதிவிட்டானே ஏதோ படம் வரைகிறானே என பதற்றப்படா தீர்கள். விடைத் தாளைத் திருத்துபவரை ஒரு முறை மனதில் நிறுத்துங்கள். முதல் கோணல் முற்றும் கோணலாக லாம். எனவே நன்றாகத் தெரிந்த விடையை முதலில் எழுதுவது சிறப் பானது.
கடைசியாக ஒன்று... பரீட்சை என்பதை இயல்பாக அணுகுங்கள். பரீட்சையில் வெற்றியோ தோல்வியோ எதுவும் இயல்பானதே.
தோல்வியை வெற்றியாக்குங்கள். எனவே நிதானமாக இருங்கள்.
