மந்திரம் என்ற பெயரில் தந்திரம் செய்த தேரருக்கு சிறைத் தண்டனை


முன்னாள் மதகுருவான ருவன்வெல்ல சோபித தேரர் என்று அழைக்கப்பட்ட சுனில் சாந்த என்பவருக்கு கேகாலை மாவட்ட நீதவான் 20 வருட சிறைத்தண்டனையும் இருபதாயிரம் ரூபா அபராதமும் விதித்தார்.
ஜனித்தா பண்டார என்ற யுவதியை 2005 ஆம் ஆண்டு பாலியல் ரீதியில் வல்லுறவு மேற்கொண்டதாகக் குற்றம் சாட்டப்பட்ட வழக்கு கேகாலை மாவட்ட நீதிபதி மேனகா விஜேசுந்தர முன் விசாரணைக்கு எடுத்துக் கொள்ளப்பட்ட போதே அவர் இன்று இந்தத் தீர்ப்பை வழங்கினார்.
புளத்கொஹபிட்டிய என்ற இடத்திலுள்ள சந்தேக நபருக்குச் சொந்தமான தோட்டத்தில் மந்திரம் மூலம் வைத்தியம் செய்யும்வேளையே இக்குற்றம் இடம் பெற்றுள்ளது.
இதற்கு உடந்தையாக இருந்த தேரரின் உறவு முறைப் பெண் ஒருவரும் இன்னொருவரும் குற்றவாளிகளாகக் காணப்பட்டு அவர்களுக்கு தலா 20 ஆயிரம் ரூபா அபராதம் விதிக்கப்பட்டுள்ளது.
இது தவிர பாதிக்கப்பட்ட பெண்ணுக்கு இரண்டு இலட்ச ரூபா நட்ட ஈடு வழங்கும் படியும் உத்தரவிடப்பட்டுள்ளது.
முன்பு பௌத்த தேரராக துறவு நிலையிலிருந்த அவர் பின்னர் தனது காவி உடையை விடுத்து சாதாரண மனிதரான நிலையிலே இத் தீர்ப்பு வழங்கப்பட்டுள்ளது.

