மதுபோதையால் வந்த வினை


மது போதையில் ஏற்பட்ட சண்டையினால் குடும்பஸ்தர் ஒருவர் மட்டக்களப்பு நகரில் நேற்று இரவு கொல்லப்பட்டுள்ளார்.
மட்டக்களப்பு நகரின் வாவிக்கரை வீதியிலுள்ள மதுபானசாலைக்குள் இடம் பெற்ற மோதலில் ஆதம்லெப்பை முகமட் முஸ்தபா(48வயது ) என்பவரே இவ்வாறு கொல்லப்பட்டுள்ளார்.
மட்டக்களப்பு செலான் வங்கிக்கு அருகிலுள்ள மதுபானசாலைக்குள் மது அருந்திக் கொண்டிருந்த இருவருக்கிடையில் ஏற்பட்ட வாய்த்தர்க்கம் சண்டையாக மாறி போத்தலினால் குத்தப்பட்டுள்ளார்.
 போத்தலினால் குத்தப்பட்ட நிலையில் வைத்திய சாலையில் அனுமதிக்கப்பட்டு சிகிச்சை பலனின்றி உயிரிழந்துள்ளதாக வைத்தியசாலை வட்டாரங்கள் தெரிவிக்கின்றன.
சந்தேக நபரை தேடிவரும் மட்டக்களப்பு பொலிஸார் மேலதிக விசாரணைகளை மேற்கொண்டு வருகின்றனர்.

