அமெரிக்காவில் இருந்துசோனியா டில்லி திரும்பினார்

புதுடில்லி;
ஒரு மாதத்துக்கும் மேலாக அமெரிக்காவில் சிகிச்சை பெற்றுவந்த காங்கிரஸ் தலைவர் சோனியாகாந்தி நேற்று அதிகாலை 3 மணியளவில் டில்லி திரும்பினார். அவருடன் அவரது மகள் பிரியங்காவும் உடன் வந்தார்.
ஆகஸ்ட் 4 ஆம் திகதி அமெரிக்காவில் உள்ள மருத்துவமனை ஒன்றில் சோனியாவுக்கு அறுவை சிகிச்சை நடைபெற்றது. அறுவை சிகிச்சைக்குப் பின்னர் மருத்துவமனையிலேயே தங்கி அவர் சிகிச்சை பெற்று வந்தார்.
தற்போது உடல் நிலை குணமடைந்துள்ளதையடுத்து டில்லி திரும்பியுள்ளார். டில்லி திரும்பினாலும் கட்சிப் பணிகளை கவனிக்க மேலும் சில காலம் ஆகலாம் என்று காங்கிரஸ் கட்சி வட்டாரங்கள் தெரிவித்தன.
