அதலபாதாளத்திலிருந்து நாட்டையும்மக்களையும் மீட்டவர் ஜனாதிபதி


எம். ஐ. எம். ஜிப்ரி


இம்முறை நடைபெறவுள்ள ஜனாதிபதித் தேர்தலானது நாடு பூராவும் எந்தவிதமான கட்டுப்பாடுகளன்றி சுதந்திரமான முறையில் நடைபெறவுள்ள ஒரு தேர்தலா கும். ஏனென்றால் நாடு மூன்று தசாப்தகாலமாக யுத்தத்தினால் பாதிக்கப்பட்டு அது முடிவுக்கு கொண்டுவரப்பட்டு ஒரு சமாதான சூழலில் சுதந்திரக் காற்றை சுவாசித்தபடி இந்தத் தேர்தலானது நடைபெறவுள்ளது.
இந்நாட்டின் வரலாற்றில் அரசியல் தலைமைத்துவத்தை ஏற்ற எந்த ஒரு தலைவரிலும் பார்க்க ஜனாதிபதி மஹிந்த ராஜபக்ஷவின் தலைமைத்துவமே முற்போக்கானது, மனிதாபிமா னது. ஆளுமை உள்ளது. 
முற்போக்கானது. எல்லோராலும் ஏற்றுக்கொள்ளக்கூடிய அரசியற் தீர்வொன்றை சமர்ப்பித்து எதிர்காலத்தில் அதை முன்னெடுக்கவும் உறுதி பூண்டிருக்கின்றது. அந்த வகையில் ஜனாதிபதி மஹிந்தவின் தலைமைத்துவத்தை என்றும் நாம் மதிப்போம், கண்ணியப்படுத்துவோம்.
நாட்டு மக்களுக்கு பல்வேறுபட்ட சேவைகளை இவர் ஆற்றிய வண்ணமுள்ளார். சுனாமியால் பாதிக்கப்பட்ட மக்களுக்கு தற்காலிக வீடுகளை ஏற்படுத்திக்கொடுத்து அவர்களுக்குரிய அடிப்படை வசதிகளையும் செய்து கொடுத்தது மட்டுமன்றி... அவர்களுக்கான நிரந்தர வீட்டு வசதிகளையும் ஏற்படுத்திக்கொடுத்ததுடன், பாதிக்கப்பட்ட பிரதேசங்களையும் மீள் நிர்மாணம் செய்தார்.
நாடு பூராவும் வீதிகளை புனரமைத்ததுடன், விஸ்தரிப்பும் செய்து நாட்டின் நீண்டகால அபிவிருத்திக்கு வழி வகுத்தார். அதுமட்டுமன்றி... பல்வேறு பாலங்களை அமைத்ததன் மூலம் வீதிப் போக்குவரத்துக்களை இலகுவாக்கியுள்ளார். இவற்றுக்கு கிண்ணியா பாலம், களனி மேம்பாலம், தெஹிவளை மேம்பாலம் என்பவற்றை சிறந்த உதாரணமாகச் சொல்லலாம்.
யுத்தத்தினால் பாதிக்கப்பட்ட மக்களை மீள்குடியேற்றம் செய்ததுடன், அவர்களுக்கான புனர்வாழ்வு நடவடிக்கைகளையும் மேற்கொண்டார்.
மேலும் மலையக மக்களின் அடிப்படைத் தேவைகளான வீடு, கல்வி போன்றவைகளை ஏற்படுத்திக்கொடுத்ததுடன், அவர்களது குறைகளை நேரடியாகச் சென்று அறிந்து தீர்த்து வைத்தவராவார்.
தமிழ் பேசும் மக்களுக்கும் தனக்கும் மொழி ஒரு தடையாக இருக்கக்கூடாது என்பதற்காக தமிழைக் கற்று, அதனையே தமிழ் பேசும் மக்கள் கலந்துகொள்ளும் சந்தர்ப்பங்களில் உரையாற்றி, அவர்களோடு ஒன்றோடு ஒன்றாக கலந்த ஜனாதிபதி மஹிந்த ராஜபக்ஷவையே தமிழ் பேசும் மக்கள் எதிர்வரும் தேர்தல்களில் ஆதரிப்பார்கள் என்பதில் எவ்வித ஐயமுமில்லை.
மேலும், அத்தியாவசிய பொருட்களின் விலைகளைக் குறைத்து நாட்டின் சாதாரண மக்களின் வாழ்க்கைச் செலவினை குறைக்க முயற்சி எடுத்துள்ளார்.
வேலையற்ற பட்டதாரிகள் ஒவ்வொரு அரசாங்கத்திலும் வேதனைவின் விளிம்பில் ஏமாற்றப்பட்டவர்களாகவே காணப்பட்டார்கள். அம்முறை மாற்றப்பட்டு இந்த அரசாங்க த்தை பிரதிநிதித்துவப்படுத்தும் ஜனாதிபதி மஹிந்த ராஜபக்ஷ ஒரு இலட்சத்திற்கும் மேற்பட்ட வேலையற்ற பட்டதாரிகளுக்கு வேலை வாய்ப்பினைப் பெற்றுக்கொடுத்தார். அதுமட்டுமன்றி; முஸ்லிம்களுக்கு மெளலவி ஆசிரிய நியமனங் களையும் வழங்கியுள்ளார்.
அதலபாதாளத்திலிருந்து, மூன்று தசாப்தகால அழிவிலிருந்து இந்நாட்டையும் இந்நாட்டு மக்களையும் எமது மண்ணையும் மீட்டுத்தந்த எமது மாண்புமிகு ஜனாதிபதி அவர்களுக்கு என்றும் நன்றிக் கடன்பட்டவர்களாக இருப்போம்.
