2013 ஆம் ஆண்டுக்கான நிதிஒதுக்கீட்டு சட்டமூலம் இன்று சமர்ப்பிக்கப்படும்


2013 ஆம் ஆண்டுக்கான நிதி ஒதுக்கீட்டு சட்டமூலம் பாராளுமன்றத்தில் இன்று செவ்வாய்க்கிழமை சமர்ப்பிக்கப்படும்.
பாராளுமன்றம் இன்று பிற்பகல் 1 மணியனவில் சபாநாயகர் தலைமையில் கூடியதும் சபையின் பிரதான நடவடிக்கைகள் நிறைவடைந்ததன் பின்னர் இந்த சட்டமூலம் சமர்ப்பிக்கப்படும். 
இதேவேளை, 2013 ஆம் ஆண்டிற்கான வரவு&ndash;செலவுத்திட்டம் நவம்பர் மாதம் 08 ஆம் திகதி வியாழக்கிழமை நிதியமைச்சரும் ஜனாதிபதியுமான மஹிந்த ராஜபக்ஷவினால் பாராளுமன்றத்தில் சமர்ப்பிக்கப்படும். 
பிரதமர் சுகயீனமுற்று வைத்தியசாலையில் சிகிச்சைபெற்று வருகின்ற நிலையில், அடுத்த வருடத்திற்கான நிதிஒதுக்கீட்டு சட்டமூலத்தை சபைமுதல்வரும் அமைச்சருமான நிமல் சிறிபால டி சில்வா இன்றேல் ஆளும் கட்சியின் பிரதம கொறடாவும் அமைச்சருமான தினேஷ் குணவர்தன ஆகிய இருவர்களில் ஒருவரே பாராளுமன்றுக்கு சமர்ப்பிப்பர். 
இதேவேளை, அடுத்த ஆண்டுக்கான அரசாங்கத்தின் மொத்த செலவு 2520 பில்லியன் ரூபாவாக மதிப்பிடப்பட்டுள்ளது. அதில் பாதுகாப்பு செலவினத்திற்கென 9.9 வீதம் ஒதுக்கப்பட்டுள்ளது. முக்கியமானதாக இனங்காணப்பட்ட நடுத்தர செலவின கட்டமைப்புக்குள் 2013 &ndash; 2015 வருடத்திற்குள் ஆரம்பிக்கப்படும் அபிவிருத்திகளை பூர்த்தி செய்வதற்கு நடவடிக்கை ௭டுக்கப்பட்டுள்ளதுடன். பொருளாதார வளர்ச்சியை 7 வீதமாகவும் பணவீக்கத்தை 7 வீதமாகவும் பேணுவதற்கு ஏற்றவகையிலேயே திட்டம் தயாரிக்கப்படுகின்றது.

