111 ஆண்டு பழமையான இனிப்பு


111 ஆண்டு பழமையான ‘புடிங்’ எனப்படும் இனிப்பு வகை அண்மையில் இங்கிலாந்தில் கண்டுபிடிக்கப்பட்டுள்ளது. இங்கிலாந்திற்கும் போயர் குடியரசுக்கும் இடையே நடைபெற்ற போயர் போரின் போது பிரித்தானிய வீரர்களுக்கு 1900 ஆம் ஆண்டு கிறிஸ்துமஸ் இனிப்பாக இது அனுப்பப்பட்டுள்ளது. அனுப்பப்பட்ட 1000 டின்களில் ஒன்று மட்டும் தப்பி மீண்டும் அனுப்பிய இடமான இங்கிலாந்துக்கே திரும்ப வந்துள்ளது.
இங்கிலாந்தில் உள்ள ரோயல் நேவி என்ற தேசிய அருங்காட்சியகத்துக்கு உண்மையில் ஒரு தொலைபேசி அழைப்பு வந்தது. அது ஒரு பெண் குரல் ‘என் வீட்டுச் சமயலறை அலுமாரியில் ஒரு புடிங் டப்பா பல காலமாக இருந்து வருகிறது என்னுடைய குடும்பத்தாரிடம் பல ஆண்டுகளாக இருந்துள்ளது அது உங்களுக்கு வேண்டுமானால் எடுத்துச் செல்லுங்கள் என்றது.
அருங்காட்சியக அதிகாரிகள் அங்கு சென்று பார்த்த போது போருக்காக பிரித்தானிய கப்பற்படையை உருவாக்கிய வெஸ்டன் என்ற பெண் கப்பற்படை வீரர்களுக்கு கிறிஸ்மஸ் மற்றும் புத்தாண்டு வாழ்த்துக்கள் 1900 என்ற வாசகத்துடன் எழுதி கையெழுத்திட்டுள்ளதும் கண்டு பிடிக்கப்பட்டது. இப்போது அருங் காட்சியகத்தில் உள்ளது புடிங். ஆனால் எவ்வாறு மீண்டும் இங்கிலாந்துக்கே வந்தது என்பது யாருக்கும் தெரியாது.

கையடக்க தொலைபேசிகளில் புதுமையைப் புகுத்த ஒவ்வொரு நிறுவனமும் போட்டி போட்டுக்கொண்டேயிருக்கிறது. இதோ மற்றுமொரு புதுமை, அப்பிள் நிறுவனம் ஐபொட் கையடக்க தொலைபேசி வகை யில் புதிய ரகத்தை அறிமுகப்படுத்தியுள்ளது.
அதில் அப்படி என்ன விசேடம் என்கிaர்களா? டைனோசரின் எலும்பைக் கொண்டு தயாரிக்கப்பட்டுள்ளது என்பதுதான் விசேடம். மொத்தம் 3 கிலோ எடையுள்ள இந்தக் கையடக்கத் தொலைபேசியின் ஓரங்கள் 2 கிலோ எடையுள்ள, 24 கரட் தங்கத்தினால் தயாரிக்கப்பட்டுள்ளன. மேலும் அந்தத் தங்கத்தில் வைரக் கற்கள் பதிக்கப்பட்டுள்ளன. கையடக்க தொலைபேசியின் பின்புறத்தில் உள்ள அப்பிள் சின்னத்தில் மட்டும் 52 வைரக் கற்கள் பதிக்கப்பட்டுள்ளன.
பிரித்தானிய இளைஞர் ஒருவரால் இந்தக் கையடக்க தொலைபேசி வடிவமைக்கப்பட்டுள்ளது. வெறும் இரண்டு கையடக்க தொலைபேசி மட்டுமே இந்த ரகத்தில் தயாரிக்கப்பட்டுள்ளன. ஒன்று ஏற்கெனவே விற்பனை செய்யப்பட்டுவிட்டது. யார் அதனை வாங்கினார்கள் என்பதை நிறுவனம் இரகசியமாக வைத்துள்ளது. இன்னொன்று விற்பனைக்கு உள்ளது. இதன் விலை ரூ. 39.39 கோடி.

மேற்கத்திய நாடுகளில் ஏற்பட்டுள்ள பொருளாதார மந்த நிலையின் தாக்கம் விலங்குகளையும் விட்டுவைக்கவில்லை. விலைவாசி உயர்வின் காரணமாக செல்லப்பிராணிகள் கைவிடப்படுவது இங்கிலாந்து நாட்டில் அதிகரித்து வருவதாக விலங்குகள் நல மையங்கள் தெரிவிக்கின்றன.
பொருளாதாரக் காரணங்களால் செல் லப்பிராணிகளை நல்வாழ்வு மையங்களில் ஒப்படைத்து விடுவது இரண்டு மடங்காகி உள்ளதாக பேட்டர்k நாயகன், பூனைகள் மையம் தெரிவித்துள்ளது. இது குறித்து எங்களுக்கு அதிக அழைப்புகள் வருகின்றன. அதிகரித்து வரும் மருத்துவச் செலவுகள் பிராணிகள் கைவிடப்படுவதற்கு காரணம். குட்டி போடும் நிலையில் உள்ள விலங்குகளும் எங்களிடம் ஒப்படைக்கப்படுகின்றன என்று அந்த மையத்தின் நிர்வாகி தெரிவித்தார்.
