கூடங்குளம் அணு உலையைமூடும் வரை போராடுவோம்


கூடங்குளம் அணு உலைக்கு எதிராக போராடிய மீனவர் சுட்டுக் கொல்லப்பட்டதை கண்டித்து, அனைத்திந்திய மீனவர் சங்கங்களின் கூட்டமைப்பு சார்பில், சென்னை சேப்பாக்கம் அருகே ஆர்ப்பாட்டம் நேற்று நடந்தது. ஆர்ப்பாட்டத்தின் போது மத்திய, மாநில அரசுகளுக்கு எதிராக கோஷங்கள் எழுப்பப்பட்டன. கூட்டமைப்பு ஒருங்கிணைப்பாளர் மகேஷ் நிருபர்களிடம் கூறியதாவது,
கூடங்குளம் அணு உலைக்கு எதிராக போராட்டத்தில் ஈடுபட்டவர்கள் மீது பொலிஸார் நடத்திய துப்பாக்கி சூட்டில் அந்தோனி ஜான் பலியானார். இடிந்தகரை கடலோரத்தில் விமான அச்சுறுத்தல் நடந்தபோது தவறி விழுந்து சகாயராஜ் மரணம் அடைந்தார். மீனவ கிராமங்களில் உள்ள காவல் துறையினரை உடனடியாக வெளியேற்ற வேண்டும் போராட்ட பகுதிகளில் உள்ள கிராமங்களுக்கு விதிக்கப்பட்டுள்ள 144 தடை உத்தரவை உடனடியாக திரும்பப் பெறவேண்டும்.
போராட்டகாரர்கள் மீது துப்பாக்கிசூடு மற்றும் தடியடி நடத்திய சம்பவத்துக்கு காரணமானவர்களை பணிநீக்கம் செய்யவேண்டும். தூத்துக்குடி மற்றும் நெல்லை மாவட்ட கலெக்டர்களை பணியிட மாற்றம் செய்ய வேண்டும் இந்த கோரிக்கைகள் நிறைவேற்றும் வரை தொடர்ந்து எங்களின் போராட்டம் தொடரும் என்றார்.
