மாரடைப்பைத் தடுக்கும் இரத்தப் பரிசோதனை


இதயத்தில் ஒரு சிறு வலி வந்தால் கூட ‘நமக்கு மாரடைப்பு வந்து விடுமோ’ என்ற பயத்தில் பதறிப்போகும் பலருக்கும் நிம்மதி தந்துள்ளது. 
அமெரிக்காவின் ஸ்கிரிப்ஸ் டிரான்ஸ் லேஷனல் சயன்ஸ் இன்ஸ்டிடியூட்டில் மேற்கொள்ளப்பட்ட ஆய்வு ஒன்று. ஒருவருக்கு மாரடைப்பு ஏற்படும் ஆபத்து இருக்கிறதா? என்பதை கண்டறிந்து சொல்லிவிடும் ஒரு புதிய இரத்தப் பரிசோதனையை இவர்கள் கண்டுபிடித்துள்ளனர்.
இதய மருத்துவத்துறையின் இலட்சி யமே மாரடைப்பு வருமுன் அறிந்து மரணத்திலிருந்து மனித உயிர்களை மீட்டுக் கொடுப்பதுதான். அந்த அதிசயத்தை அழகாக செய்து முடிக்கிறது இந்த இரத்தப் பரிசோதனை என்று சிலாகிக்கிறார் இந்த ஆய்வினை மேற்கொண்ட மூத்த ஆய்வாளர்களுள் ஒருவரான மருத்து வர் எரிக் டோபால். மேலும் இந்தக் கண்டுபிடிப்பு இதய மருத்துவத்தின் எதிர்காலத்தையே மாற்றி யமைக்க போகிறது என்கிறார் டோபால்.
மாரடைப்பால் பாதிக்கப்பட்டு அவசர சிகிச்சைப் பிரிவில் அனுமதிக்கப்பட்ட சுமார் 50 இதய நோயாளிகளின் இரத் தத்தில் உள்ள ‘கழலும் எண்டோதீலியல் உயிரணுக்கள்’ (Circulating endoth elial Cells/CEC) உள்ளிட்ட 5 வெவ் வேறு உயிரணுக்கள் ஆய்வு செய்யப் பட்டன. 
இந்த ஆய்வின் முடிவில் ஆரோக்கியமானவர்களுடன் ஒப்பிடுகை யில் மாரடைப்பால் பாதிக்கப்பட்டவர் களின் இரத்தத்தில் உள்ள சூழலும் எண்டோதீலியல் உயிரணுக்களின் எண்ணிக்கை வடிவம் மற்றும் இன்ன பிற பண்பு நலன்கள் என அனைத்தி லும் பல மாற்றங்கள் இருந்தது கண்ட றியப்பட்டது. முக்கியமாக சுழலும் எண்டோதீலியல் உயிரணுக்கள் அளவில் மிகவும் பெரியதாகவும் பல நியூக்லியஸ்களுடனும் இருந்தது குறிப்பிடத்தக்கது.
இரத்த ஓட்டத்தில் சுழன்று கொண்டி ருக்கும், மிகவும் அரிதான, இரத்த நாளங்களின் தோலை உருவாக்கும் உயிரணுக்களையே சுழலும் எண்டோ தீலியல் உயிரணுக்கள் என்கிறார்கள். ‘வஸ்குலோ ஜெனிசிஸ்’ என்றழைக்கப் படும் இரத்த நாளங்களின் வளர்ச்சிக்கு இந்த உயிரணுக்கள்தான் அடிப்படை என்பது குறிப்பிடத்தக்கது. 
இவை மாரடைப்பால் சேதமடைந்த இரத்த நாளங்களுடைய தோலின் மறுவளர்ச்சியை தூண்டி இதயத்தை மறுபடியும் சீராக செயல்பட வைக்கின் றன என்கிறது இதய அறிவியல்.
ஆக இந்த சுழலும் எண்டோதீலியல் உயிரணுக்கள் எண்ணிக்கையில் குறைந் தாலோ அல்லது அவற்றின் வடிவம் மற்றும் செயல்பாட்டில் தவறான மாற்றங்கள் நிகழ்ந்தாலோ மாரடைப்பு அல்லது இன்ன பிற காரணங்களால் சேதமடையும் இரத்த நாளங்களின் மறுவளர்ச்சி பாதிக்கப்படுகிறது. இதனால் (மறுபடியும்) மாரடைப்பு ஏற்படும் போது மரணம் நிகழ்கிறது.
ஆனால் சுழலும் எண்டோதீலியல் உயிரணுக்களின் தன்மையை முன்னரே பரிசோதித்துக் கண்டறிவதன் மூலம், அதற்கான தகுந்த சிகிச்சைகளை மேற் கொண்டு வரவிருக்கும் மாரடைப்பினை தவிர்க்க முடியும். 
அதைத்தான் இந்த புதிய இரத்தப் பரிசோதனை செய்கிறது என்கிறார்கள் மருத்துவர்கள். அதனாலேயே சுழலும் எண்டோதீலியல் உயிரணுக்களை வரவிருக்கும் மாரடைப்பினை கண்டறி யும் ‘பயோ மார்க்கர்’ அல்லது ‘அடை யாளம் காட்டிகள்’ என்கிறார்கள்.
வருடத்துக்கு 25 இலட்சம் அமெரிக் கர்கள் மற்றும் பல இலட்சம் இதர உலக நாட்டவர்களின் உயிர்களை பலி கொண்டுவரும் மாரடைப்பினை வருமுன் கண்டறிந்து தக்க சமயத்தில் சரியான சிகிச்சைகளை மேற்கொள்ள உதவும் இந்த அதிசய பரிசோதனை எவ்வளவு இன்றியமையாத ஒன்று என்பது சொல்லி புரிய வேண்டியதில்லை. 
இந்த இரத்தப் பரிசோதனை இன்னும் சில மேலதிக பரிசோதனைகளுக்கு பின்னர் மக்கள் பயன்பாட்டுக்கு தயாராகும் என்கிறார்கள் இதன் கண்டுபிடிப்பாளர்கள்.
