இபாதத்தின் சிறப்பம்சமும் பயன்களும்



&#39;அல் இபாதத்&#39; என்ற அறபுச் சொல்லுக்கு வணங்குதல், கீழ்ப்படிதல், அடிபணிதல் என்பன பொருளாகும். அடியார்கள் அல்லாஹ்வுக்குக் கீழ்ப்படிந்து அவனுடைய றஸ¥லின் வழிமுறைகளைப் பின்பற்றிச் செய்யும் காரியங்கள் யாவும் இபாதத்தாகும்.
(நபியே, விசுவாசிகளை நோக்கி) நீர் கூறும் உங்களுடைய தந்தைகளும், உங்களுடைய மக்களும் உங்களுடைய சகோதரர்களும், உங்களுடைய துணைவர்களும், உங்களுடைய குடும்பமும், நீங்கள் சம்பாதித்து வைத்திருக்கும் பொருள்களும் நஷ்டமாகி விடுமோ என நீங்கள் பயந்து (மிக எச்சரிக்கையுடன்) செய்துவரும் வர்த்தகமும், உங்களுக்கு விருப்பமுள்ள வீடுகளும் அல்லாஹ்வையும் அவனுடைய தூதரையும் விடவும், அவனுடைய பாதையில் யுத்தம் புரிவதை விடவும் உங்களுக்கு மிக்க விருப்பமானவைகளாக இருந்தால் (நீங்கள் உண்மை விசுவாசிகளல்ல, நீங்கள் அடைய வேண்டிய தண்டனையைப் பற்றிய) அல்லாஹ்வுடைய கட்டளை வரும் வரையில் நீங்கள் எதிர்ப்பார்த்திருங்கள் (10.24)
திருமணம், தொழில் முயற்சி, கொடுக்கல் வாங்கல் போன்றவை கூட அவற்றைச் செய்பவரது இஹ்லாசான எண்ணம் காரணமாக இபாதத்தாகி விடுகின்றது தொழுகை, ஸக்காத் போன்ற இபாதத்துகள் இஹ்லாஸ் இல்லாததன் காரணமாக பயனற்றுப் போகின்றன. இஹ்லாஸ் இன்றிக் கருமமாற்றுபவர்கள் அவர்கள் எவ்வளவு தான் நல்ல காரியங்களைச் செய்த போதிலும் அதை அல்லாஹ் ஏற்றுக்கொள்வதில்லை. நாம் எமது அன்றாட நடவடிக்கைகள் உட்பட அனைத்து விடயங்களையும் இஹ்லாஸ¤டன் நிறைவேற்றி இபாதத்தாக்கிக் கொள்வோம்.
றஸ¥லுல்லாஹ்வின் வழிமுறைக்கு மாறாக அல்லது அதைவிடக் கூடுதலாக அல்லது குறைவாக ஓர் இபாதத்தைச் செய்யும் போது அது இபாதத்தாகமாட்டாது. இக்கருத்தையே பின்வரும் ஹதீஸ்கள் வலியுறுத்துகின்றன.
&quot;நான் தொழுவதைப் போல நீங்களும் தொழுங்கள்&quot; (புஹாரி, முஸ்லிம்)
&quot;உங்களுடைய வணக்கங்களை என்னிடமிருந்து எடுத்துக் கொள்ளுங்கள்&quot; (புஹாரி)
புகழுக்காகவோ, சுயநலத்துக்காகவோ அல்லாமல் நீங்கள் ஓர் ஏழைக்கு உதவினால், பசித்தவனுக்கு உணவளித்தால், ஆடையற்றவருக்கு ஆடையளித்தால், நோயாளிக்கு தொண்டு புரிந்தால், நிர்க்கதியானவருக்கு வாழ வழிகாட்டினால் அவையும் இபாதத்தில் சேரும். அல்லாஹ்வுக்கு அஞ்சி, நல்லெண்ணத்துடனும், நாணத்துடனும் உங்கள் தொழில்களைச் செய்யும் போதும் அவையும் இபாதத்தில் அடங்கும். 
கைத்தொழில், வியாபாரம், உத்தியோகம், கூலி வேலை செய்யும் போது ஹறாமான, தடுக்கப்பட்ட வழிகளைத் தவிர்ந்து கொண்டாலும் அதுவும் இபாதத்தாகக் கணக்கெடுக்கப்படும். எத்தகைய நஷ்டத்தையும் கஷ்டத்தையும் சகித்துக் கொள்ளுதலும் இபாதத்தாகும். உண்ணல், பருகல், உறங்கல், விழித்தல், உரையாடல், உடையணிதல் ஆகியவற்றை அல்லாஹ்வின் கட்டளைக்குட்பட்டதாய்ச் செய்யும் போது இபாதத்தில் சேர்ந்து விடும்.
மனிதனுக்கு அல்லாஹ் வழங்கியுள்ள அருட்கொடைகள் ஏராளம். எண்ணிக் கணக்கெடுக்க முடியாதவை. இவற்றுக் கெல்லாம் நன்றி செலுத்த வேண்டிய கடமை மனிதனுக்குள்ளது. அக்கடமையை இபாதத்தின் மூலம் மனிதனால் நிறை வேற்ற முடிகின்றது.
1. அல்லாஹ்வைத்தவிர வேறு எவராலும் நலவோ, தீங்கோ ஏற்படாது என்று எண்ணி துணிவுடன், &#39;வாழப்பழகிக் கொள்கின்றார்.
2. அல்லாஹ்வுக்கு மாத்திரம் அடிபணிந்து நடக்கப்பழகுதல்.
3. அல்லாஹ் மனிதனை இபாதத் செய்யும் படிதூண்டி பண்படுத்தவும் ஒரு கட்டுக் கோப்புக்குள் வாழ வைக்கவும் விரும்புகிறான்.
4. ஓர் அடியான் எந்த நேரத்திலும் எந்த இடத்திலும் எந்த நிலையிலும் அல்லாஹ்வை அழைக்க அவனைப் பிரார்த்திக்க அவனை இபாதத் செய்ய முடியும்.
5. கடமையான இபாதத்துகளை ஒழுங்காகச் செய்வதுடன் மனைவி, மக்கள், குடும்பத்தினருடன் இணைந்து நடப்பதும் இபாதத்தாகும்.
6. குடும்பம் கோத்திரம், பிரதேச மொழி செல்வம் போன்றவற்றுக்காக மட்டும் அல்லாஹ்விடம் விசேட சலுகைகள் இல்லை.
7. இபாதத்தின் மூலம் அல்லாஹ்வின் அளப்பரிய நிஃமத்துகளுக்கு நன்றி பாராட்டும் வாய்ப்பை பெறுகின்றான். அடியான் மீது அல்லாஹ் தன் அன்பைச் சொரிகின்றான். அடியான் மனத்திருப்தி அடைகின்றான். இதைப்போன்ற ஒரு மனத்திருப்தி வேறு எதிலும் கிடைக்காது.
எம்.எம். ஆதம்பாவா
தொலைக் கல்வி சிரேஷ்ட போதனாசிரியர்.
