பசறையில் பெருந்தோட்ட பாடசாலைகளுக்குஒதுக்கப்பட்ட காணி பற்றிய பிரச்சினைக்கு தீர்வு


பதுளை தினகரன் விசேட நிருபர்
பசறைப் பகுதிகளின் பெருந் தோட்ட பாடசாலை களுக்கென்று ஒதுக்கப்பட்ட இரண்டு ஏக்கர் காணி கிரமமான முறையில் பாடசாலைகளுக்கு வழங்கப்ப டாமையினால் ஏற்பட்டிருக்கும் பிரச்சினைகள் குறித்து, இலங்கை தொழிலாளர் ஐக்கிய முன்னணி முன்னெடுத்த நடவடிக்கைகளுக்கு பயன் கிட்டியுள்ளது.
பசறைப் பகுதியின் கோணக் கலை, மீதூம்பிட்டிய, டெமேரியா போன்ற பெருந்தோட்டப் பாடசாலைகளுக்கென்று ஒதுக்கப் பட்ட இரண்டு ஏக்கர் காணி கிரம மான முறையில் பாடசாலை களுக்கு வழங்கப்படா மை குறித்து, இலங்கை தொழிலாளர் ஐக்கிய முன்னணியின் பிரதிச் செயலாளர் இரா சலோபராஜா பதுளை அரச அதிபர் ரோகண கீர்த்தி திசாநாயக் கவிற்கு அவசரக் கடிதமொன்றினை அனுப்பியிருந்தார்.
அக்கடிதத்தின் பிரதிகள் மாகா ணக் கல்விப் பணிப்பாளர், பெருந் தோட்ட முகாமைத்துவ நிறுவன ‘நிறைவேற்றுப் பணிப்பாளர்கள், பிரதேச செயலாளர், காணி சீர்த்தி ருத்த ஆணைக்குழு, இலங்கை தொழிலாளர் ஐக்கிய முன்னணி தலைவரும், மத்திய மாகாண சபை உறுப்பினருமான எஸ். சதாசிவம் ஆகியோருக்கும் அனுப்பட்டுள்ளன.
பதுளை அரச அதிபருக்கு அனுப்பியுள்ள கடிதத்தையடுத்து, எடுக்கப்பட்ட நடவடிக்கைகளின் பேரில் குறிப்பிடப்பட்ட மூன்று பாடசாலைகள் உள்ளிட்ட ஏனைய பெருந்தோட்டப் பாடசாலைக ளுக்கும் ஒதுக்கப்பட்ட காணியின் எல்லைகள் மற்றும் அக்காணிகளின் வரைபடங்கள் ஆகியனவற்றை கிரமமாக மேற்கொண்டு, அவற்றினை பசறைப் பகுதி பெருந்தோட்டப் பாடசாலை அதிபர்களிடம் வழங்கவும் நடவடிக்கைகள் எடுக்கப்பட்டுள்ளன. 
