புகலிடக்கோரிக்கை மறுக்கப்பட்டவர்களில் 21 பேருக்கு பிணை: 4 பேருக்கு விளக்கமறியல்


சட்டவிரோதமாக அவுஸ்திரேலியாவிற்குச் சென்று புகலிடக்கோரிக்கை மறுக்கப்பட்டு திருப்பியனுப்பட்டவர்களில் 21 பேரை பிணையில் செல்ல நீர்கொழும்பு பிரதான நீதிவான் ஏ.எம்.என்.பி. அமரசிங்க உத்தரவிட்டுள்ளார். இதேவேளை நான்கு பேரை தொடர்ந்து விளக்கமறியலில் வைக்குமாறும் உத்தரவிட்டுள்ளார்.
புகலிடம் கோரி படகு மூலம் சட்டவிரோதமாகச் சென்ற ஒரு குழுவினரின் வழக்கு இன்று நீர்கொழும்பு நீதிமன்றத்தில் எடுத்து கொள்ளப்பட்ட போதே மேற்படி உத்தரவு பிறப்பிக்கப்பட்டுள்ளது.
சட்டவிரோத கடத்தலுக்கு உதவி புரிந்த நால்வரையே தொடர்ந்து விளக்கமறியலில் வைக்குமாறு நீதிவான் உத்தரவிட்டுள்ளார்.

