மரம் வெட்டுவது 17ம் திகதி முதல் முற்றாக தடை


மாத்தளை மாவட்டத்தில் நீர் உற்பத்தியாகும் வனப்பகுதியில் உள்ள காட்டு மரங்கள் வெட்டுவது கடந்த 17 ஆம் திகதி முதல் உடன் நிறுத்தப்பட்டுள்ளது என மாத்தளை மாவட்ட அபிவிருத்தி குழு தெரிவித்துள்ளது.
மாவட்ட அபிவிருத்தி குழு இவ்வாறான தீர்மானம் எடுத்து உள்ளது. மாவட்டத்தில் உள்ள நீர் நிலை, பகுதிகளில் உள்ள வனப்பகுதியில் ஏராளமான மரங்கள் வெட்டப்படுவதால் நீர் நிலைக்கு மழை பெய்யாது போகும் நிலை எற்பட்டுள்ளதாக உயர் கல்வி பிரதி அமைச்சர் நந்தமித்திர ஏக்கநாயகவும், மாவட்ட செயலாளர், பிரதேச சபை முதல்வர் ஆகியோர் தெரிக்கின்றனர்.
மத்திய மாகாண சபையின் முதலமைச்சர் சரத் ஏக்கநாயக்க, மாத்தளை மாவட்ட பாராளுமன்ற உறுப்பினர் சட்டத்தரணி லக்ஷ்மன் வசந்த பெரேரா இது சம்பந்தமாக மாத்தளை மாவட்ட செயலாளர் பிரிவு காரியாலயத்தில் உள்ள கேட்போர் கூடத்தில் செயல் அமர்வு ஒன்றை நடத்தினர்.
தலைநகரில் உள்ள வியாபாரிகளுக்கு பீ.ஓ.ஐ. (முதலீட்டு சபை) மூலமாக மாத்தளை மாவட்ட அரச காணிகளை வன வளர்ப்புக்காக பெற்றுக் கொடுக்குமாறும் அவற்றின் ஊடாக காடுகளை உருவாக்கி அவ்வாறான வனத்தில் விறகுக்காக மரம் வெட்ட முடியும் எனவும் நீர் ஏந்து பகுதிகளில் மரம் வெட்டுவதை தடுக்கலாம் என்றும் முடிவு எடுக்கப்பட்டதாக மத்திய மாகாண முதலமைச்சர் சரத் ஏக்கநாயக்க தெரிவித்தார். (ஐ - ஞ)
