தமிழ்க் கைதிகளின் விசாரணைக்குவிசேட நீதிமன்றம்



பயங்கரவாத தடைச் சட்டத்தின் கீழ் தடுத்து வைக்கப்பட்டிருக்கும் தமிழ்க் கைதிகளை விசாரி ப்பதற்கு விசேட நீதிமன்றம் அமைப்பதென அர சாங்கம் மேற்கொண்டிருக்கும் முடிவு காலோசிதமானது. சுமார் 600 தமிழ்க் கைதிகள் வெவ்வேறு சிறைகளில் தடுத்து வைக்கப்பட்டுள்ளனர். 
வெவ்வேறு காலங்களில் கைது செய்யப்பட்ட இவர்கள் தங்களை விடுவிக்க வேண்டும் அல்லது தங்களுக்கு எதிராக வழக்குத் தாக்கல் செய்யவேண்டும் என்ற கோரிக்கையை நீண்ட காலமாக முன்வைத்து வருகின்றனர்.
இப்போது தடுத்து வைக்கப்பட்டுள்ள அனைவரும் பய ங்கரவாத தடைச் சட்டத்தின் கீழ் கைது செய்யப்பட் டவர்கள். ஏதேனுமொரு விதத்தில் பயங்கரவாதத்துடன் தொடர்புடையவர்கள் என்ற சந்தேகத்தின் பேரில் கைது செய்யப்பட்டவர்கள். இவர்கள் மத்தியில் பயங் கரவாதத்துடன் தொடர்பு வைத்திருந்தவர்களும் இருக் கலாம்.
எவ்விதத்திலும் தொடர்பு இல்லாதவர்களும் இருக்கலாம். எவ்வாறாயினும், பயங்கரவாதத்துடன் தொடர்பு உள்ளதென்ற சந்தேகத்தின் பேரில் கைது செய்யப்பட்டி ருப்பதால் உரிய முறையில் விசாரணை மேற்கொள்ளா மல் விடுவிப்பது சாத்தியமாகாது. அதே நேரம், விசா ரணை இல்லாமல் நீண்ட காலம் அவர்களைத் தடுத்து வைத்திருப்பதும் நியாயமானதல்ல.
தடுத்து வைக்கப்பட்டிருப்பவர்களில் பெரும்பாலானோர் இளம் வயதினர் எனத் தெரிய வருகின்றது. இவர்கள் எதிர்காலம் பற்றிய கனவுகளுடன் வாழ்ந்தவர்கள். 
இள மைக் காலம் முழுவதையும் தடுப்புச் சிறையில் கழிக் கும் நிலை ஏற்படுமேயானால் இவர்கள் தங்கள் வாழ் க்கையைத் தொலைத்து விடுபவர்களாகவே இருப்பர். மேலும் இவர்கள் சிறையில் இருக்கும் காலத்தில் இவ ர்களது பெற்றோரின் நிலையும் கிட்டத்தட்ட வாழ்க் கையைத் தொலைத்த மாதிரியே.
இதுவரை காலமும் இவர்களுக்கு எதிராக வழக்கு விசா ரணை மேற்கொள்ளப்படாததற்கு நீதிமன்றங்களில் நில வும் நெருக்கடியே பிரதான காரணம். 
நீதிமன்றங்களில் வழக்குகள் நிறைந்திருக்கின்றன. அந்த வழக்குகளுடன் தடுத்து வைக்கப்பட்டிருக்கும் தமிழ்க் கைதிகளின் வழ க்குகளையும் விசாரிப்பதானால் விசாரணை முடிவதற்கு நீண்ட காலம் எடுக்கும். விசேட நீதிமன்றம் அமைப்பது இக் காலதாமதத்தைத் தவிர்த்துப் பிரச்சினையை விரை வில் முடிவுக்குக் கொண்டு வருவதற்கு நிச்சயமாக வழிவகுக்கும்.
எந்தப் பிரச்சினையாக இருந்தாலும் அதை அரசியல் லாபத்துக்காகப் பயன்படுத்தும் வழக்கம் நம் நாட்டு அரசியல் கட்சிகளிடம் உண்டு. தடுத்து வைக்கப்பட்டிரு க்கும் தமிழ் கைதிகளையும் இக் கட்சிகள் விட்டு வைக்கவில்லை.
அரசாங்கத்துக்கு எதிரான பிரசாரத்துக் காக இக் கைதிகள் விவகாரத்தைப் பெரிதுபடுத்தினார் கள். இவர்கள் வெறுமனே பிரசாரம் செய்தார்களேயொ ழிய இக் கைதிகளின் நலனுக்காக ஆக்கபூர்வமான எந்த நடவடிக்கையையும் மேற்கொள்ளவில்லை.
விசேட நீதிமன்றத்தின் விசாரணைகளில் தாமதம் ஏற்படு மேயானால் அதையும் இவர்கள் தங்கள் பிரசாரத்துக் காகப் பயன்படுத்தவே செய்வார்கள். 
எனவே, விசேட நீதிமன்றத்தின் விசாரணைகள் தாமதமின்றி இடம்பெறு வதை உறுதிப்படுத்த வேண்டிய பொறுப்பு நீதி மற்றும் சட்ட மறுசீரமைப்பு அமைச்சைச் சார்ந்தது. அமைச்சு இவ்விடயத்தில் சிரத்தையுடன் செயற்படுமென நம்பு கின்றோம்.
