ஆடிப்பூரம்


அம்பிகை கருவுற்று இருப்பதை முளைப்பயிரை அம்பிகையின் வயிற்றில் பிணைத்துக் கருக்கோலம் கொண்டிருப்பதாக எண்ணி பிரார்த்தனை செய்வார்கள். முளைப்பயிரின் வடிவமும் நுண்ணோக்கியில் தெரியும் உயிரணுவின் வடிவமும் ஒன்று போலவே இருப்பதைக் காணுங்கள்.
ஆன்றோர்கள், இவற்றை அறிந்திருந்ததால், இப்படி ஒரு ஏற்பாட்டினைச் செய்திருப்பார்களோ? நூற்றுக்கணக்கான முளைப் பயிரை ஒரு துணியில் கட்டி அதை அம்பிகையின் வயிற்றில் பிணைப்பார்கள். முளைப்பயிறு கட்டுவது வம்ச அபிவிருத்திக்காகவும் நற்குழந்தைப் பேற்றுக்காகவும் நீட்டப்படுவது ஆகும்.
கர்ப்பமான பெண்களுக்கு வளைக்காப்பு செய்வது வழக்கமல்லவா? அம்பிகைக்கு வளையல்கள் சார்த்தியும் வழிபாடுகள் நடைபெறும் அகிலாண்ட நாயகிக்கு வளையல்களாலேயே அலங்காரம் செய்து வழிபடும் நாள் ஆடி மாதத்தில் பூரம் நட்சத்திரம் இணையும் நாள் ஆகும்.
வளைகாப்பு நிகழ்ச்சி என்பது கர்ப்பமான பெண்ணுக்கு மகிழ்ச்சியூட்டும் விதமாக உறவினர்கள் புடைசூழ வாழ்த்துவார்கள் கர்ப்ப காலத்தில் பெண்ணுக்கு எவ்வித (உடல் + மனம்) கஷ்டங்களும் உண்டாகாதவாறு பார்த்துக் கொள்வார்கள். கருக்கொண்ட காலம் பிள்ளைப் பேற்றுக்கு பூர்வ (முந்தைய) காலம் ஆடி மாதத்தில் பூர்வ பங்குனி எனும் பூரம் நக்ஷத்திரம் இணையும் நாள் ஆடிப்பூரம்.
இந்த ஆடிப் பூர தினத்தில் தான் அம்பிகைக்கு வளைகாப்பு நிகழ்ச்சிகள் நடை பெறும். அம்பிகை வளையல் அலங்காரத்தின் மனம் மகிழ்ந்து நெஞ்சம் நிறைந்து தன் மக்கள் அனைவருக்கும் அருள் பாலிப்பாள். அம்பிகைக்கு வளையல்கள் வழங்கி சார்த்துவ தும் வளையல் காப்பு அலங்காரத்தை தரிசனம் செய்வதும், அற்புதமான பலன்களை வாரி வழங்கக் கூடியது, ஆனந்தத்தை வழங்கக் கூடியது, வளமான வாழ்க்கையை வழங்கக் கூடியது.
ஆடிப் பூர தினத்தில்தான் சூடிக்கொடுத்த சுடர்க்கொடியாகிய தமிழை ஆண்ட கோதை ஆண்டாள் இந்த ஜகத்தில் துளசிச் செடியின் கீழ் உதித்தாள்.
ஆழ்வார்களில் ஒருவரான ஆண்டாள் விதைத்த ஆன்மீக விதை பிற்காலத்தில் சமயம் காக்கும் பெரும் விருக்ஷமாக வளர்ந்தது.
