மஹிந்தவின் சிந்தனை

தொலைநோக்கு:
(நேற்றைய தொடர்)
அரச பணியின் பொருட்டு மருத்துவ, தாதிமார், நிர்வாக, கணக்காளர், திட்டமிடல், கல்வி மற்றும் ஆசிரிய சேவைக்கும் பாதுகாப்புச் சேவைகள் உள்ளிட்ட ஏனைய துறைகளுக்கும் அண்ணவளவாக 5 இலட்சம் ஊழியர்களை கடந்த 4 வருடத்தினுள் ஆட்சேர்த்துள்ளேன்.
எந்தவொரு அரச நிறுவனத்தையும் அல்லது சொத்தையும் தனியார் துறைக்கு விற்பதில்லையென மஹிந்த சிந்தனையின் மூலம் வழங்கிய வாக்குறுதியை செவ்வனே நிறைவேற்றினேன். 
கடுமையான பயங்கரவாதத்திற்கு எதிராக பாரியதொரு யுத்தத்திற்கு முகங்கொடுத்திருந்த போது கூட இவ்வாறே அரச பணியைப் பலப்படுத்தினேன்.
2001- 2003 காலகட்டத்தினுள் ‘மீள எழுச்சி பெறும் இலங்கை’ நிகழ்ச்சித் திட்டத்தின் கீழ் அரச பணி குறைக்கப்பட்டு ஓய்வூதியம் ஒழிக்கப்பட்டு மீதப்படுத்தப்பட்ட தொகையை விரயமாக்கியதே நடைபெற்றது. அரச ஊழியர்களது எண்ணிக்கையைக் குறைத்து அந்த சிறு தொகையினரது சம்பளத்தை அதிகரிக்கச் செய்தல் எனது கொள்கையல்ல.
அரச ஊழியர்களைப் பாதுகாப்பதற்காக சம்பளத்தை அதிகரித்தல், வீடமைப்புத் தேவைகளை நிறைவு செய்தல், கடன் வசதிகள் மற்றும் மருத்துவ உதவிகள் போன்ற நலன்புரி கொடுப்பனவுகளை வழங்குவதற்கு நான் நடவடிக்கை எடுப்பேன்.
* 2005 இலிருந்து தொடர்ச்சியாக நடைமுறைப்படுத்தப்பட்டு வந்ததுபோல் அரச பணியாளர்களுக்கு 2010ல் சம்பள உயர்வொன்றை வழங்குவேன். அதற்கூடாக, அரச பணியாளர்களுக்கு குறைந்தது ரூபா 2500 என்பதற்கு இணங்க இவ்வருட வரவு செலவுத் திட்டத்தில் சம்பள உயர்வை வழங்குவேன்.
* மாதத்திற்கு ரூபா 1000 இல் இருந்து ஆரம்பித்து இதுவரை ரூபா 5250 வரை அதிகரித்துள்ள வாழ்க்கைச் செலவுக் கொடுப்பனவை தொழிற்சங்கங்களின் கருத்துக்கள் மற்றும் பிரேரணைகளைக் கருத்தில் கொண்டு வாழ்க்கைச் செலவுக்கு ஏற்றவாறு அதிகரிப்பேன்.
* எதிர்வரும் வருடத்தில் இருந்து அனைத்து தொழிற்சங்கங்களுடனும் கலந்துரையாடி சம்பள அதிகரிப்பை வழங்குவதைக் கொள்கையாகக் கடைப்பிடிப்பேன்.
* மேலிருந்து கீழ்வரை சகல அரச ஊழியர்களுக்கும் வெளிநாட்டு புலமைப்பரிசில் பெற்றுக்கொடுக்கும் முறைமையொன்றை அறிமுகம் செய்வேன்.
* இரண்டாம் சேவை அடிப்படையில் அரச ஊழியர்களுக்கும் வெளிநாட்டு தூதுவராலயங்களில் பணியாற்றுவதற்கு சந்தர்ப்பங்களை எற்படுத்திக் கொடுப்பேன்.
* அரச பணியின் சுயாதீனத்தின் போர்வையில் அதன் வினைத்திறன் மற்றும் பயன்பாட்டை வெறுமனே அலுவலகக் கோப்புகள் மற்றும் ஒழுங்குவிதிகளுக்குள் சிக்க வைப்பதற்குப் பதிலாக நாட்டிற்குப் பொருத்தமான அரச பணி மறுசீரமைப்பினை செயற்படுத்துவதற்கு நான் உறுதி பூண்டுள்ளேன். 
ஆகவே ஜனாதிபதி செயலணியின் ஊடாக வினைத்திறன் மிக்க மற்றும் சேவை பெறுநரின் நன்மையின் பொருட்டான நேயம்மிக்க, ஒளிவுமறைவற்ற நிர்வாக செயல்முறை ஒன்றுடன் கூடிய அரச பணியினை உருவாக்குவேன்.
* அரச கூட்டுத்தாபனங்களில், நிதிற்சட்ட சபைகளில், அரச சார்பான நிறுவனங்களில் மற்றும் தனியார் துறையில் ஓய்வூதியம் பெறாத அனைத்து உழியர்களுக்கும் பொருத்தமான புதிய ஓய்வூதிய முறை ஒன்றை அறிமுகப்படுத்துவேன்.
* நாடளாவிய சேவைகளின் சேவைப் பிரமாணங்களை 2006 சம்பள சுற்றறிக்கைக்கு ஏற்ப தயாரித்து நிலவுகின்ற அனைத்து முரண்பாடுகளையும் நீக்குவதற்குத் தேவையான மனித வளங்களையும் நிதியினையும் ஒதுக்குவதற்கு நடவடிக்கை எடுப்பேன்.
* வரிவிலக்கு அடிப்படையில் வாகனங்கள் பெற்றுக்கொள்ளாத அரச, அரச கூட்டுத்தாபன மற்றும் சபைகளின் ஊழியர்களுக்காக வாகனங்கள் பெற்றுக் கொள்வதற்கான திட்டமொன்றை நடைமுறைப்படுத்துவேன்.
* பட்டதாரிகளை ஆட்சேர்க்கும் நிகழ்ச்சித் திட்டத்தின் கீழ் தற்போது அரசாங்க மற்றும் அரச கூட்டுத்தாபனங்கள், சபைகளில் சேவையாற்றுகின்ற அனைமத்துப் பட்டதாரிகளையும் உரிய சேவை மட்டங்களில் நிறுவி அவர்களது பதவி உயர்வுகள் மற்றும் சம்பள அதிகரிப்புகளை வழங்குவதற்குத் தேவையான சேவைப் பிரமாணம் ஒன்றை புதிதாக தயாரிப்பேன்.
* நாட்டின் பல்வேறு பிரதேசங்களிலும் பரந்து வாழும் காணியற்ற அரச மற்றும் கூட்டுத்தாபன ஊழியர்களுக்கு வீடுகளை நிர்மாணித்துக் கொள்வதற்கு 10 பர்சஸ்களிற்கு குறையாத 25,000 காணித் துண்டுகளை பகிர்ந்தளிப்பேன்.
* தற்போது சலுகை வட்டியின் கீழ் 50,000 அரச ஊழியர்களுக்கு வீடுகளை நிர்மாணிப்பதற்கு, அபிவிருத்தி செய்வதற்கு மற்றும் திருத்துவதற்கு வழங்கப்பட்டுள்ள ரூபா 20 இலட்சம் வரையிலான வீடமைப்புக் கடன்களை மேலும் 50,000 பேர்களிற்கு மிக விரைவாக வழங்குவதற்கு நடவடிக்கை எடுப்பேன்.
* கூட்டுத்தாபனங்கள் மற்றும் சபைகளின் மூலம் அமுலாக்கப்படுகின்ற வீடமைப்பு கடன் முறையின் கீழ் மேலும் 10,000 பேருக்கு கடன் வழங்குவதற்குத் தேவையான நிதியினை ஒதுக்குவேன்.
* அரசாங்க, கூட்டுத்தாபன மற்றும் சபைகளின் ஊழியர்களுக்கு அவர்களில் தங்கி வாழ்வோர் உள்ளடங்குகின்றவாறு கவர்ச்சிகரமான மருத்துவக் காப்புறுதி முறையொன்றை இந்த ஆண்டில் அறிமுகப்படுத்துவேன்.
* அரச மற்றும் தனியார் துறையில் சேவையாற்றுகின்ற. தற்போது ஓய்வூதியம் பெறாத அனைத்து ஊழியர்களுக்கும் ஊழியர் சேமலாப நிதியம் போன்ற தனியானதொரு ‘ஊழியர் ஓய்வூதிய நிதியம்’ ஒன்றை தாபிப்பேன்.
* அனைத்து அரச ஊழியர்களினதும் வசதியின் பொருட்டு புதிய வசதிகளுடன் கூடிய ‘ஊழியர் மருத்துவமனை’ ஒன்றை கண்டி மாவட்டத்தில் தாபிப்பேன்.
அந்நிய செலாவணியை கொண்டுவரும் சகலருக்கும் வளமான எதிர்காலம்
எமது நாட்டில் அரச துறையில் சேவையாற்றுகின்ற அளவினை விட அதிகளவானோர் வெளிநாட்டுத் தொழில்களில் ஈடுபட்டு தேசிய அபிவிருத்திக்கு பெரும் பங்களிப்புச் செய்கின்றனர். 
தொழில் அமைச்சராக இருந்த காலத்தில் இருந்து உயர் வருமானத்தை பெறக்கூடிய வெளிநாட்டுத் தொழில்களிற்கு எமது இளைஞர் யுவதிகளை அனுப்புவதற்கு நான் பெரும் பணியாற்றியுள்ளேன். வெளிநாட்டுத் தொழில்களில் ஈடுபட்டுள்ள ஆண் உழைப்பாளர்களது எண்ணிக்கை எமது முயற்சியின் நேரடியான பெறுபேறாகவே அண்ணளவாக 50% வரை வளர்ச்சியடைந்துள்ளது.
* எதிர்வரும் 3 ஆண்டுகளுக்குள் கொரியா, ஜப்பான், லிபியா ஆகிய நாடுகளில் 50,000 இலங்கையர்களிற்கு தொழில் வாய்ப்புகளைப் பெற்றுக் கொடுப்பதற்கு திட்டமிட்டுள்ளதோடு இந்த தொழில்களின் பொருட்டு இளைஞர்களைத் தெரிவு செய்தல் முழுமையாகவே ஒளிவுமறைவற்ற விதத்தில் நடைபெறுவதற்கு நடவடிக்கை எடுத்துள்ளேன்.
* இலங்கை, அறிவை அடிப்படையாகக் கொண்ட அபிவிருத்திப் பாதையில் பிரவேசித்துள்ளதன் பெறுபேறாக இதன் பின்னர் தாதிமார், கப்பற்துறை, கணக்கீடு, கணனி, வங்கி மற்றும் பொருளியல் ஆகிய சர்வதேச உழைப்புச் சந்தைக்குத் தேவையான விசேட திறமைகளைக் கொண்டவர்களிற்கான வாய்ப்புக்களை அதிகரிப்பதற்கான விசேட வேலைத்திட்டம் ஒன்றைத் தயாரிப்பேன்.
* வெளிநாட்டில் தொழில் புரிவோர்களுக்காக வெளிநாட்டுச் செலாவணியில் பேணி வரப்படுகின்ற ‘வெளிநாட்டுத் தொழில் சேமலாப நிதியம்’ ஒன்றினை ஆரம்பிப்பேன்.

ஆன்மீக அபிவிருத்தியானது. நல்ல நபரைப் போன்று நாட்டின் சமூக அபிவிருத்தியையும் அடையாளம் காட்டக்கூடிய சமூகக் கண்ணாடியாகும்.
நமது நாடு உலகத்தில் ஏனைய பல நாடுகளினால் மதிக்கப்படுவதற்குக் காரணம் என் வசம் உள்ள மிகச் சிறந்த மரபுரிமையான பெளத்த தர்மமாகும். ஆகவே, அரச மதமாக பெளத்த மதத்துக்கு இருக்கின்ற இடத்தைப் பாதுகாத்து பெளத்த தர்மத்தின் உயர்வுக்கு முழுமையாக அரச அனுசரணையைப் பெற்றுக்கொடுப்பேன்.
* பன்சலைகள், கோயில்கள், தேவாலயங்கள், பள்ளிவாசல்கள் உள்ளிட்ட அனைத்து மத வணக்கஸ்தலங்களின் உயர்வுக்காக அவற்றின் உட்கட்டமைப்பு வசதிகளுக்கு உதவுகின்ற நிகழ்ச்சித் திட்டத்தை தயாரிப்பேன்.
* அழிந்துபோன வடக்குக் கிழக்கு ஆலயங்களை முழுமையாக திருத்திக் கொடுப்பேன்.
* 2011 ஆம் ஆண்டில் வருகின்ற 2600 ஆவது சம்புத்த ஜயந்தியைக் கொண்டாடு வதற்கு அரச அனுசரணையைப் பெற்றுக்கொடுப்பேன்.

சுமார் 400 ஆண்டுகளுக்கு முன்னர் இலங்கைக்கு வருகைதந்த றொபேட் நொக்ஸ் போன்ற வெளிநாட்டவர்கள் கூட அன்று எமது விருந்தோம்பலையும் ஒழுக்கத்தை மதிக்கும் தன்மையையும் மற்றவர்களை வரவேற்கும் பாங்கையும் வர்ணித்தனர். 
இந்த நன்னெறிகள் கடுமையான சமூக சீர்குலைவுக்குள்ளானது 1977 ஆம் ஆண்டின் பின்னராகும். ஊழல், மோசடி சட்டபூர்வமாகின்ற நிலைமைக்கு சமூகத்தை இழுத்துப் போட்டு, வன்முறை ரீதியான நடவடிக்கை மூலம் சமூகப் பாதுகாப்பு முழுமையாக வீழ்ச்சியடைவதற்கு வழியமைத்துக் கொடுக்கப்பட்டது அந்தக் காலப் பகுதியில்தான்.
பல காலமாக சமூகத்தை மூடிக் கொண்டிருந்த ஊழல்கள் மோசடிகள் என்பவற்றை முழுமையாகவே இந்நாட்டில் இருந்து ஒழித்து அனைத்து குற்றச்செயல்களையும் கட்டுப்படுத்தும் நன்னெறிகள் நிறைந்த நாடொன்றை உருவாக்குவது எனது ஒரே நோக்கமாகும்.
அதற்காக கடந்த நான்கு ஆண்டுகளாக அரசாங்கத்தின் அனைத்து நிதி அலுவல்களையும் முழுமையான வெளிப்படைத் தன்மையுடன் நடைமுறைப்படுத்தியது உள்ளிட்ட அனைத்து நடவடிக்கைகளையும் பின்பற்றினேன்.
நன்னெறிகளின் முழுமையடைந்த சமுதாயம் ஒன்றைக் கட்டியெழுப்புவதற்காக மதுபானத்துக்கு முற்றுப்புள்ளி என்ற நிகழ்ச்சித் திட்டம், பாதாள உலகக் கோஷ்டிகளை ஒழிப்பதற்காகவும், சிறுவர் துஷ்பிரயோகம், பெண்களை வல்லுறவுக்கு உட்படுத்துதல் மற்றும் பெண்களைத் துன்புறுத்துதல் போன்றவற்றை தடுப்பதற்காக நடவடிக்கை எடுக்கப்பட்டுள்ள அதேநேரத்தில் பல்வேறு மத மற்றும் கலாசார நிகழ்ச்சித் திட்டங்களையும் நடைமுறைப்படுத்தினேன். 
அதன் மூலம் நாம் பெற்றுக்கொண்ட முன்னேற்றம் பெரு மகிழ்ச்சிக்குரியதாக இருப்பினும், அது தொடர்பில் இன்னும் செய்யவேண்டிய பல வேலைகள் இருக்கின்றன என்பதை நான் அறிவேன்.
நாட்டைப் பயங்கரவாதத்தில் இருந்து விடுவித்துக் கொள்வதற்காக கடந்த 4 ஆண்டுகளாக நான் அர்ப்பணித்த நேரம், உழைப்பு, அர்ப்பணம் என்பவற்றை இந்த உன்னத நோக்கத்தின் பொருட்டு எதிர்காலத்தில் அர்ப்பணிப்பதற்கு நான் ஒருபோதும் தயங்கமாட்டேன்.
* சகலவிதமான ஊழல்கள், மோசடிகள் என்பவற்றைத் தடுப்பதற்காக புதிய யாப்புச் சீர்திருத்தத்தின் கீழ், அரசியல் சார்பற்ற சுயாதீனமான அறிஞர்கள் சபையொன்றை நிறுவுவேன்.
* புதிய பாராளுமன்றத்தில் முதலாவது சட்டமாக அரசாங்கம், கூட்டுத்தாபனங்கள், சபைகள் மற்றும் நிதி நிறுவனங்கள் என்பவற்றில் ஊழல்கள், மோசடிகள், ஒழுங்கீனங்கள் என்பவற்றைத் தடுப்பதற்காக, கேள்விப்பத்திர நடைமுறைகளை மீறுவதை நிறுத்துவதற்காக விசேட ஏற்பாடுகள் சட்டம் ஒன்றைச் சமர்ப்பிப்பேன்.
* அன்றுமுதல் மூன்று மாதங்களுக்குள் இது தொடர்பாக நடைமுறையில் உள்ள நிறுவன மற்றும் சட்ட ரீதியான சட்டகத்தைப் பலப்படுத்தி நடைமுறைப் படுத்துவதை ஆரம்பிப்பேன்.
* கிராமிய அடிப்படையில் அபிவிருத்திக்காகப் பயன்படுத்தப்படுகின்ற அரச நிதிகளை பயன்படுத்துவதில் வெளிப்படைத் தன்மையை உறுதிப்படுத்துவதற்காக பிரதேச மக்களின் நம்பிக்கையை வென்றெடுத்த ஆட்களையும் மதத் தலைவர்களையும் கொண்ட குழுவொன்றை ஜனசபா செயலாளர் அலுவலக அடிப்படையில் நியமிப்பதற்காக உரிய சட்ட வரம்பைத் தயாரிப்பேன்.
* அனைத்து விதத்திலான பாதாள உலக நடவடிக்கைகளை அடக்குவதற்காக நடைமுறையில் உள்ள சட்ட ரீதியான நடவடிக்கைகளில் உள்ள குறைபாடுகளை நீக்கி அந்நடவடிக்கைகளைத் துரிதப்படுத்துவேன். அதன் பொருட்டு தேவையான நிறுவனக் கட்டமைப்பை பலப்படுத்துவேன்.
* போதைப்பொருள் தொல்லையை முழுமையாக சமூகத்தில் இருந்து அப்புறப்படுத்துவதற்காக உரிய அனைத்து நடவடிக்கைகளை எடுப்பதற்கு சம்பந்தப்பட்ட நிறுவனங்களுக்கு பணிப்புரை வழங்குவேன்.
* மதுபானம் மற்றும் போதைப்பொருள் என்பவற்றுக்கு அடிமையானவர்களை அந்நிலையில் இருந்து விடுவிப்பதற்காக உரிய சிகிச்சைகள் ஆலோசனைகள் மற்றும் புனர்வாழ்வு வேலைத் திட்டங்கள் என்பவற்றை பலப்படுத்துவதற்காக வரவு செலவுத் திட்டத்தில் வருடாந்தம் 50 கோடி ரூபா ஒதுக்குவேன்.
* இப்பணிகளுக்கு பங்களிப்புச் செய்வதற்காக பன்சலைகள், கோயில்கள், பள்ளிவாசல்கள் மற்றும் தேவாலயங்கள் என்பவற்றுக்கு அழைப்பு விடுப்பேன். 
அதன் பொருட்டு முன்னுரிமை அளித்து நடவடிக்கை எடுக்கின்ற அத்தகைய நிறுவனங்களுக்கு நிதி உதவிகளை வழங்குவ துடன், அந்நிறுவனங்களை வரிகளில் இருந்து முழுமையாக விடுவிப்பேன்.

பின்னாய்வு சபைக்குப் பதிலாக கொள்கை மற்றும் சமூக அபிவிருத்தி உபாய மார்க்க செயல்முறைத் திட்டங்களுக்கான நிலையம் ஒன்றை அமைப்பேன். 
அதன் கீழ் சமூக அபிவிருத்தி தொடர்பான கொள்கைகள் மற்றும் திட்டமிடல் என்பவற்றை மேற்கொண்டு சமூக ஒழுக்கத்தைப் பேணுதல், ஊழல் மோசடிகளைத் தடுத்தல், வன்முறைகளைக் கட்டுப்படுத்தல் என்பவற்றுக்கான செயல்முறைகளைத் தயாரிப்பதற்கான பொறுப்பையும் அதிகாரத்தையும் அச்சபைக்கு வழங்குவேன்.
பொருளாதார உபாய மார்க்கங்களை வகுப்பதற்காக, உபாய மார்க்க தொழிற்துறை முகாமைத்துவ நிறுவனத்தைப் பலப்படுத்தி, பொருளாதாரத் துறையில் சகல திட்டமிடல்களையும் பலப்படுத்துவேன்.

அனைத்து அரசாங்கங்களின் மூலமும் வீடுகளை நிர்மாணிக்கும் பொருட்டு கடந்த காலம் பூராவும் மேற்கொள்ளப்பட்ட நிகழ்ச்சித் திட்டங்களின் கீழ், வீடமைப்புத்துறையை பொறுத்தவரையில் எமது நாடு பெரும் முன்னேற்றத்தை கண்டுள்ளது. 
இலங்கையின் ஒவ்வொரு குடும்பத்திற்கும் ஒரு வீடு இருக்க வேண்டும் என்பது என்னுடைய கொள்கையாகும். அதனை யதார்த்தமாக மாற்றுதற்கு கடந்த 4 வருடத்தினுள் பல நிகழ்ச்சித் திட்டங்களை அமுலாக்கியுள்ளேன். யுத்தம் முடிவடைந்த பின்னர் நாட்டில் உருவாகியுள்ள மலர்ச்சியின் அடிப்படையில் அந்த நிகழ்ச்சித் திட்டங்களைத் துரிதப்படுத்துவதற்கான சந்தர்ப்பம் தற்போது உருவாகியுள்ளது. 
வீடுகள் அற்ற அனைவருக்கும் எதிர்வரும் 6 ஆண்டுகளினுள் தமக்கென ஒரு வீட்டின் உரிமையை பெற்றுக்கொள்வதற்கு அரசின் முழுமையான தலையீட்டுடன் புதிதாக 6 இலட்சம் வீடுகளை நிர்மாணிப்பதற்கு ஏற்கனவே திட்டங்களை வகுத்துள்ளேன்.
* வடக்கு மற்றும் கிழக்கு மாகாணங்களில் இடம்பெயர்ந்தவர்களை மீளக் குடியமர்த்துவதற்காக 150,000 வீடுகளை நிர்மாணிக்கின்ற நிகழ்ச்சித் திட்டத்தை துரிதமாக அமுலாக்குவதற்கு இவ்வாண்டு வரவு செலவுத் திட்டத்தில் முதலிடம் அளிப்பேன்.
* ஜல்தர, எட்மன்டன் மற்றும் ரொறிங்டன் வீடமைப்புத் திட்டங்கள் போன்ற 25 அரச சேவை வீடமைப்புத் திட்டங்களை ஒவ்வொரு மாகாணங்களினதும் பிரதான நகரங்களை அடிப்படையாகக் கொண்டு அம்மாகாணங்களில் சேவையாற்றுகின்ற வீடற்ற அரசாங்க மற்றும் அரச கூட்டுத்தாபன ஊழியர்களிற்காக ஆரம்பிப்பேன். இக்கருத்திட்டங் களை, ஏற்கனவே இணக்கம் தெரிவித்துள்ள இந்தியா, கொரியா மற்றும் சீனா ஆகிய வெளிநாட்டு உதவிகளின் கீழ் செயற்படுத்துவேன்.
* பல்கலைக்கழக சமூகத்தின் வீடமைப்புத் தேவைகளை நிறைவேற்றும் பொருட்டு 5000 வீடுகளை ஒவ்வொரு பல்கலைக் கழகத்திற்கும் பக்கத்தில் நிர்மாணிப்பதற்கு அல்லது தகுந்த காணிகளை பெற்றுக் கொடுப்பதற்குத் தேவையான நிதி ஒதுக்கீடுகளை எதிர்வரும் வரவு செலவுத் திட்டத்தின் மூலம் மேற்கொள்வேன்.
* குருநாகல், அநுராதபுரம், கண்டி ஆகிய மாவட்டங்களில் வெளிநாட்டுத் தொழில்களில் ஈடுபடுகின்றவர்களிற்காக 15,000 வீடுகளைக் கொண்ட 3 வீடமைப்புத் திட்டங்களை ஆரம்பிப்பேன்.
* கொழும்பு நகரத்தின் சேரி வாசிகளது வீட்டுப் பிரச்சினையைத் தீர்க்கும் பொருட்டு 40,000 வீடமைப்புக் கூறுகளுடன் கூடிய 20 மாடி வீட்டு வீடமைப்புத் திட்டங்களை கொழும்பு மற்றும் அண்மிய நகரங்களில் நிர்மாணிக்கும் பொருட்டு ரூபா 500 கோடி ஆரம்ப மூலதனமொன்றை எதிர்வரும் வரவு செலவுத் திட்டத்தின் மூலம் ஒதுக்குவேன்.
* கிராம மக்களது வீடமைப்புப் பிரச்சினைக்குத் தீர்வாக கம நெகும (கிராம எழுச்சி) நிகழ்ச்சித் திட்டத்தின் கீழ் வீடுகளை அமைப்பதற்குத் தேவையான கூரைத் தகடுகள் அல்லது ஓடுகள் மற்றும் சீமெந்து ஆகியவற்றை சலுகை விலையில் வழங்குவேன்.
* கடற்றொழிலாளர்களது வீடமைப்புப் பிரச்சினைகூட இன்னமுமே முழுமையாக தீர்க்கப்படாதுள்ளதால் அதன் பொருட்டு கடற்றொழில் கிராமங்கள் மற்றும் நகரங்களை இலக்காகக் கொண்டு மேலும் 30,000 வீடுகளை நிர்மாணிப்பதற்கு ரூபா 150 கோடி ஒதுக்குவேன்.
* 1818 மற்றும் 1848 விடுதலைப் போராட்டங்களின் பின்னர் மற்றும் தரிசு நிலக் கட்டளைச் சட்டத்தின் பிரகாரம் மலை உச்சிகளுக்குத் தள்ளப்பட்டுவிட்ட மக்களின் சந்ததியினர் ஏறத்தாழ 461,000 இன்னமுமே இம்மலை உச்சிகளில் வாழ்கின்றனர் என்பதனை நான் அறிவேன். 
இம்மக்களது வீடுகளை மறுசீரமைக்கும் பொருட்டு தேவையான உதவித் தொகைகளை தாமதிக்காது வழங்குவேன். மண் சரிவின் காரணமாக ஆபத்தான நிலைக்கு உள்ளாகியுள்ள அனைவருக்கும் பாதுகாப்பான இடங்களில் புதிய வீடுகளை வழங்குகின்ற நிகழ்ச்சித் திட்டமொன்றை அறிமுகப்படுத்துவேன்.
* பெருந்தோட்ட மக்களை வீட்டுரிமையுள்ள சமூகமாக மாற்றுதல் என்னுடைய பிரதான ஒரு இலக்காகும். இதற்கிணங்க 2015ம் ஆண்டாகின்ற போது ஒவ்வொரு பெருந்தோட்ட ஊழியரது குடும்பமும் தற்போது வசிக்கின்ற லைன் வீடுகளுக்குப் பதிலாக அடிப்படை வசதிகளுடன் கூடிய புதிய வீடொன்றிற்கு உரிமையுள்ள குடும்பமாக மாற்றுவேன். இந்த வேலைத்திட்டத்தை துரிதமாக்கும் பொருட்டு வெளிநாட்டு உதவிகளையும் பயன்படுத்துவேன். இதற்கான அரச பங்களிப்பாக ரூபா 500 கோடியை வருடாந்தம் ஒதுக்குவேன்.
* நகர மாடி வீடுகள் மற்றும் அரச ஏனைய வீடமைப்புத் திட்டங் களில் வசிக்கின்றவர்களை தமது வீடுகளின் உரித்துரிமையாள ர்களாக மாற்றுகின்ற வேலைத்திட்டத்தினை 3 மாத காலத்தினுள் பூர்த்தி செய்வேன்.

2500 ஆண்டுகளுக்கு மேல் பழைமை வாய்ந்த எமது நாகரீகம் நீர்ப்பாசனக் கலாசாரத்தை அடிப்படையாகக் கொண்டது. வாவிகள், குளங்கள், அணைகள் என்பவற்றைக் கொண்டமைந்த கைத்தொழில்களில் இலங்கையர்கள் உலகிலேயே மிக உயர்ந்த தொழில்நுட்ப அறிவுக்கு உரித்தானவர்களாக இருந்தனர். அவை அனைத்தும் பல தசாப் தங்களாக நிலவிய காலனித்துவ காலப் பகுதியில் வாவிகள், அணைகளைப் போலவே உடைந்து சிதைந்து போயின.
அதன் விளைவாக அரசாளத் தகுதிபெற்ற விவசாயி தன்னுடைய மண்ணிலேயே உதவியற்றுப் போனான். இன்றும் தமது விவசாயிகள் பொன்னையும் பொருளையும் கேட்கவில்லை. தண்ணீரைத்தான் கேட்கின்றனர். தண்ணீர் கிடைத்துவிட்டால் அவர் கள் எமக்கு பொன்னையும் பொரு ளையும் கொண்டு வருவார்கள்.
நீர்வளத்திலுள்ள எதிர்கால உபாய மார்க்கத்தின் முக்கியத்துவத்தை நாம் நன்றாகப் புரிந்துகொண்டுள்ளோம்.
* களு கங்கை, களனி கங்கை என்பவற்றை முதன்மையாகக் கொண்ட தென்மேற்குச் சமவெ ளியின் நீர்வளத்தை தென்மாகா ணம், வடமேல் மாகாணம், வடமத்திய மாகாணம், வடமாகா ணம் ஆகிய மாகாணங்களின் தண்ணீர் தாகத்தைத் தணிக்கின்ற, பயிர்ச்செய்கையை அதிகரிக்கின்ற அபிவிருத்தி ஊற்றாக மாற்றுவதற்கு சகல சாத்தியங்களையும் பற்றி ஒழுங்கான ஆய்வுகளை மேற்கொண்டு உரிய திட்டமொன்றை தயாரிப்பேன்.
