மோசடி வர்த்தகரிடமிருந்து பாதுகாப்பு பெற நுகர்வோருக்கு விழிப்புணர்வு அவசியம்


இன்று நுகர்வோர் தினம்
வணிகவுலகில் இன்று கணிச மானளவு போட்டிகள் நிலவுகின்றன. இச்சந்தர்ப்பத்தை சாதகமாகக் கொண்டு பெருமளவு வணிகர்கள் வியாபார விழுமியங்களைப் புறக்கணித்து விட்டு மோடிகளில் ஈடுபடுகின்றனர். இம்மோசடிகளிலிருந்து நுகர்வோர் தம்மைப் பாதுகாத்துக் கொள்ள நுகர்வோர் கல்வி இன்றியமையாதது. 
நுகர்வோர்கள் புத்திசாதூரி யமாக கொள்வனவு செய்வதன் மூலமே இம்மோசடி வணிகரிடமிருந்து தம்மைக் காத்துக் கொள்ள முடியும். உலகெங்கும் பரந்து வாழும் ஆறு பில்லியனுக்கு மேற்பட்ட நுகவர்வோர்கள் இன்று உலக சிக்கன தினத்தை அனுஷ்டிக்கின் றனர். இவர்கள் மோசடி வணிகர்களிடமிருந்து தம்மைப் பாதுகாத்தல் அவசிய மாகும். 
இதன் மூலமே தாம் செலவிடும் பணத்திற்கு தரமான பொருட்களை நுகர முடிவதுடன் திருப்தி நிலையடைவதோடு வாழ்க்கைத் தரத்தையும் உயர்த்திக் கொள்ள முடியும்.
இன்று சந்தையின் விரிவாக்கம் மற்றும் வியாபாரப் போட்டி போன்ற காரணிகளால் சந்தையில் நாளாந்தம் மோசடிகள் பெருகிவருகின்றமை காணக்கண்கூடு. 
தரங்குறைந்த பொருட்களால் கலப்படம் செய்தல், அளவை நிறுவைகளில் மோசடி, போலி விபரத் துண்டுகளைப் பிரயோகித்தல், விலைகளில் மாறுபாடு புரிதல், காலாவதியான பொருட்களை விற்பனை செய்தல் பொருட்களில் இல்லாத பண்புகளை முன்வைத்து விளம்பரஞ் செய்தல் போன்ற இன்னோரன்ன மோசடிகள் வணிகர்களால் புரியப்படுகின்றன. 
இவற்றிலிருந்து நுகர்வோரைப் பாதுகாத்தல் அரசின் பெருங்கடமையாகும். நுகர்வோர் பாதுகாப்புசார் எண்ணக் கரு 20ம் நூற்றாண்டின் மத்தியில் தோற்றம் பெற்றாலும் அவ்வெண்ணக் கருவின் ஊற்று மூலம் மிகத் தொன்மை யானது. கி.மு. 2000ம் ஆண்டுகளில் பொருட்களில் கலப்படம் செய்த வியாபாரிகளை பாபிலோனிய அரசர் கள் தண்டித்துள்ளனர் என்பதைப் பிரித்தானிய கலைக்களஞ்சியம் எடுத்து ரைக்கின்றது.
17ம் நூற்றாண்டில் கிரேக்கத்தில் கோதுமைமா, பாண் போன்றவற்றில் கலப்படம் புரிந்தோர் தண்டிக்கப்பட் டுள்ளனர். கைத்தொழில் புரட்சியைத் தொடர்ந்து நுகர்வோர் பாதுகாப்பு எண்ணக்கரு அழுத்தம் பெறத் தொடங்கியது. 1800ம் ஆண்டளவில் நுகவர்வோர் பாதுகாப்பு தொடர்பான சட்டவிதிகள் வரையறுக்கப்பட்டன. 1893ல் பெரிய பிரித்தானியாவில் அறிமுகஞ் செய்யப்பட்ட பொருள் விற்பனைச் சட்டமானது நுகர்வோர் பாதுகாப்பிற்கு கவசமாக அமையும் வண்ணம் வித்திடப்பட்டது.
பாவனையாளர்கள் மோசடி வர்த்தகர் களால் ஏமாற்றப்படும் விடயம் புதி தன்று. நுகர்வோர் எனும் வகையில் எமது உரிமைகளையும் பொறுப்புக்க ளையும் அறிந்து கொள்ளல் அவசிய மாகும். இவ்வகையில் அமெரிக்கரான ரல்ப்நடேர் என்பவர் நுகர்வோரின் உரிமைகளுக்காக முதன் முதலில் குரலெழுப்பியவராவார். 
நவீன யுகத்தில் நுகர்வோரின் பாதுகாப்பை உறுதிப்படுத்தும் வண்ணம் ஒரு போராட்டமே நடத்தினார். இதனால் இவரை நுகர்வோரின் விழிப்புணர்வுத் தந்தையென அமெரிக்கர் போற்றிப் புகழ்கின்றனர். இவரது விழிப்புணர்வு நிகழ்ச்சித் திட்டத்தின் விளைவாக அமெரிக்க அரசு நுகர்வோரின் உரிமை களை வழங்கும் நிலைக்கு தள்ளப்பட் டது. 
இப்போராட்டத்திற்கமைய மறைந்த அமெரிக்க ஜனாதிபதி ஜோன். எப். கென்னடி அமெரிக்க காங்கிரஸில் உரை நிகழ்த்தும் போது நுகர்வோர் பாதுகாப்பு பற்றி வலியுறுத்திப் பேசினார். 
தெரிவு செய்யும் உரிமை, தகவலறியும் உரிமை, பாதுகாப்பு பெறும் உரிமை, கவனத்தை ஈர்க்கும் உரிமை எனும் நான்கு உரிமைகளையும் உலக நுகர்வோர் அனுபவிக்க வேண்டுமெனப் பிரகடனஞ் செய்தார். 
இவற்றைவிட பிரதிநிதித்துவம் நட்டஈடு பெறல். சுகாதாரச் சூழல் நுகர்வோர் கல்வி பெறல் போன்ற மேலும் பல உரிமைகளைச் சர்வதேச நுகர்வோர் சம்மேளனம் வழங்கியது. 1962 மார்ச் 15ம் திகதி ஜனாதிபதி கென்னடி நுகர்வோருக்காக பாராளுமன்றில் கொடுத்த நுகர்வோர் உரிமைக்குரலை நினைவுகூரும் வண்ணம் 1983 மார்ச் 15ம் திகதி முதல் உலக நுகர்வோர்தினம் அனுஷ்டிக்கப்படுகிறது.
சட்ட வரம்புகளுக்கிடையில் நுகர்வோரின் பாதுகாப்பும் விழிப்புணர்வுகளூடாக நுகர்வோருக்கு அதிகாரம் வழங்கும் வேளை வணிகம் மற்றும் கைத்தொழில்களின் பாதுகாப்பையும் நோக்கமாகக் கொண்ட நுகர்வோர் விவகார அதிகார சபையானது நுகர்வோர் பாதுகாப்பு சார்பான சட்டங்களை அமுலாக்கி வருகின்றது. 
நுகர்வோர் பொருட்கள் சேவைகள் பற்றிய உச்ச திருப்தியைப் பெறும் வகையில் பொருட்களையும் சேவைகளையும் தெரிவு செய்வதற்கும் தமக்கேற்பட்ட பாதிப்புகளை உரிய அதிகாரிகளின் கவனத்திற்கு கொண்டு வருவதற்கும் சுகாதாரக் கேடுகளை விளைவிக்கும் பண்டங்களிலிருந்து பாதுகாப்பை பெறுவதற்கும் நுகர்வோர் தமதுரிமைகளைப் பாதுகாத்துக் கொள்ள நுகர்வோர் பாதுகாப்புக் கழகங்களை நிறுவிச் செயற்படுதல் அவர்களின் பொறுப்பாகும். 
குறைகளை எளிதில் இனங்கண்டு கொள்ளும் அறிவு. செயற்பாட்டு ரீதியில் பங்களிப்புகளை வழங்குதல், கூட்டாக இணைந்து இயங்குதல், கழக ரீதியான உணர்வு, சுற்றாடல் பற்றிய அறிவுபெறல் என்பவற்றில் நுகர்வோரின் பொறுப்புகள் வரையறை செய்யப்பட்டுள்ளன.
நுகர்வோர் விவகார அதிகார சபை தேசிய ரீதியான உலக நுகர்வோர் தினத்தை அனுஷ்டிக்க பரவலான ஏற்பாடுகளைச் செய்துள்ளது. இலங்கையில் இன்று இருபத்தோராவது முறையாக உலக நுகர்வோர் தினத்தை அனுஷ்டிப்பதன் மூலம் உலக நுகர்வோரைக் கொளரவிப்பது கோடிட்டுக்காட்டத்தக்கது.
நுகர்வோர் விவகார அதிகார சபை நிறுவன ரீதியாக தேர்தல் தொகுதி பிரதேச செயலகப் பிரிவு கிராம சேவகர் பிரிவு ரீதியாக 15 பேருக்கு குறை யாத உறுப்பினர்களை இணைத்து நுகர்வோர் பாதுகாப்புச் சங்கங்களை நிறுவி வருகின்றது. எனினும் நுகர்வோரின் அசமந்தப் போக்கு இப்பாது காப்புச் சங்கத்தை அமைப்பதில் ஆர்வ மின்றியுள்ளமை கவலைக்குரியது. நுகர்வோர் பாதுகாப்புச் சங்கங்கள் அமைபபதன் மூலம் தரக்குறைவான பொருட் களைக் கொள்வனவு செய்தலைத் தடுத்தலுக்கு உறுப்பினர்களுக்கு மதியுரை வழங்கலாம்.
நுகர்வோர்களுக்கும் வியாபாரிகளுக்கும் இடையில் எழும் சந்தைச் சவால்களுக்கு முகங்கொடுக்கவும் பாதுகாப்புப் பெறவும் நுகர்வோர் கல்வி அவசியமாகும். 
கே.ஏ. அலீம்
(கம்பளை தினகரன் நிருபர்)

