நொக்கியாவின் சோகக் கதை!

<p>ஒரு காலத்தில் எப்படி இருந்த நிறுவனம், இப்போது இப்படி ஆகிவிட்டது என்று சொல்லும் அளவுக்கு நொக்கியா தள்ளப்பட்டுள்ளது.எங்கு பார்த்தாலும் செம்சுங், அப்பிள் பற்றியே பேசப்படுகின்றது.</p><p>இதுமட்டுமன்றி நொக்கியாவின் கோட்டையான வளரும் சந்தைகளிலும் அண்ட்ரோய்ட் வரவேற்பைப் பெறத்தொடங்கியுள்ளது. <br />அண்ட்ரோய்ட் மூலம் இயங்கும் கையடக்கத்தொலைபேசிகள் குறைந்த விலைகளிலும் கிடைக்கின்றது அதனுடன் இயக்குவதற்கும் இலகுவாக உள்ளது.</p><p>இவை நொக்கியாவுக்கு பெரும் சவாலாக மாறியுள்ளது. விண்டோஸ் மூலம் இயங்கும் கையடக்கத்தொலைபேசிகளை குறைந்த விலையில் அறிமுகப்படுத்தத் தொடங்கியுள்ள போதிலும் அது எந்தளவு தூரத்திற்கு பாவனையாளர்களின் உபயோகத்திற்கு இலகுவாக இருக்கப்போகின்றது என்பது சற்று சந்தேகத்துக்குரியது.</p><p><img src="../image_article/Nokiasalesaaasf.jpg" alt="" width="600" height="400" /></p><p>இந்நிலையில் இவ்வருடத்தின் இரண்டாம் காலாண்டுப் பகுதியின் நிதியியல் அறிக்கைகளை நொக்கியா வெளியிட்டுள்ளது.<br />எதிர்ப்பார்க்கப்பட்டதைப் போல இரண்டாம் காலாண்டுப் பகுதியிலும் நொக்கியாவால் பெரியளவில் சோபிக்க முடியாமல் போயுள்ளது.</p><p>இரண்டாம் காலாண்டுப் பகுதியில் சுமார் 7.4 மில்லியன் லுமியா போன்களை நொக்கியாவால் விற்பனை செய்ய முடிந்துள்ளதுடன் இது முதலாவது காலாண்டுடன் ஒப்பிடும் போது 32 % அதிகரிப்பாகும்.</p><p>லுமியா வரிசை போன்களின் விற்பனை அதிகரித்துள்ள போதும் மொத்த நொக்கியா போன்களின் விற்பனை குறைவடைந்துள்ளதுடன் இதனால் 115 மில்லியன் யூரோக்கள்&nbsp; நட்டமேற்பட்டுள்ளது.</p><p>எனினும் லுமியா விண்டோஸ் போன்களின் உதவியுடன் நொக்கியாவின் டிவைஸ் மற்றும் சேர்விஸ் பிரிவானது 2.7 பில்லியன் யூரோக்களை பெற்றுக்கொண்டுள்ளது இது கடந்த வருடத்துடன் இதே காலாண்டுப்பகுதியுடன் ஒப்பிடும் போது 24 % வீழ்ச்சியாகும்.</p><p>&nbsp;குறைந்த விலை 'ஆஷா 501' போனானது மொத்த விற்பனையில் நம்பிக்கையளிப்பதாக நொக்கியா தெரிவிக்கின்றது.<br />அதேபோல் நொக்கியாவின் லுமியா 520 அமெரிக்கா, ஐக்கிய இராச்சியம், சீனா போன்ற நாடுகளில் நல்லவரவேற்பைப் பெற்றுள்ளதாக நொக்கியா தெரிவிக்கின்றது.</p><p><img src="../image_article/nokia-asha-501-2.jpg" alt="" width="600" height="460" /></p><p>இவ்வருடத்தின் ஜனவரி முதல் ஜூன் வரையான காலப்பகுதியில் நொக்கியா குழுமத்தின் மொத்த விற்பனையின் மூலம் 11.5 பில்லியன் யூரோக்கள் வருவாயாக வந்துள்ளது எனினும் இதேகாலப்பகுதியை கடந்த வருடத்துடன் ஒப்பிடும் போது இது 22% வீழ்ச்சியாகும்.</p><p>கடந்த வருடம் 1.7 பில்லியன் அமெரிக்க டொலர்கள் நட்டமடைந்ததாக நொக்கியா அறிவித்திருந்ததுடன் லுமியா போன்களின் விற்பனை அதிகரித்திருந்தகாவும் தெரிவித்தது.</p><p>நட்டத்தை சமாளிக்கும் பொருட்டு நொக்கியா நிறுவனத்தில் 440 பேர் தமது தொழிலை இழக்கலாம் என எதிர்ப்பார்க்கப்படுகின்றது.</p>