குப்பைகளை முறையாக அகற்றாவிடின் நடவடிக்கை

அமைச்சர் ஆறுமுகன் தொண்டமான்
நுவரெலியா பிரதேச சபைக்கு உட்பட்ட பகுதிகளில் குப்பைகளை முறையாக அப்புற படுத்தாவிடின் நுவரெலியா பிரதேச சபைக்கு எதிராக சட்ட நடவடிக்கை மேற்கொள்ளப்போவதாக கால்நடை அபிவிருத்தி அமைச்சர் ஆறுமுகன் தொண்டான் தெரிவித்தார்.
நுவரெலியா பிரதேச சபைக்கு உட்பட்ட பகுதிகளிலுள்ள குப்பைகள் அட்டன் நுவரெலியா பிரதான நெடுஞ்சாலையின் கொட்டகலை பிரதேசத்தில் கொட்டகல ஓயாவுக்கு அருகில் கொட்டப்படுகின்றன. இதனால் சுற்றுச் சூழல் மாசடைந்துள்ளதால் அப்பிரதேச மக்கள் சுகாதார சீர்கேடுகளை எதிர்நோக்குவதாக அமைச்சர் ஆறுமுகன் தொண்டமானுக்கு பல புகார்கள் கிடைத்துள்ளன. இப்புகார்களைத் தொடர்ந்து அமைச்சர் சம்பவ இடங்களை பார்த்து அங்குள்ள சுகாதார சீர்கேடுகளை பற்றி நுவரெலியா பிரதேச சபைக்கு அறிவித்து சுகாதார சீர்கேடான பகுதிகளை துப்புரவு செய்யுமாறு பணித்துள்ளார்.
இன்னும் ஒரு வாரகாலத்திற்குள் இந்த குப்பைகளை அகற்றி, சுற்றுச் சூழலை துப்புரவு செய்யாவிடின் நுவரெலியா பிரதேச சபை மேல் சட்ட நடவடிக்கை மேற்கொள்ள உள்ளதாக அவர் தெரிவித்தார். (ஐ-ஈ)
