பொதுமக்களின் ஒத்துழைப்பு இருந்தால்நாட்டில் மின்சார தட்டுப்பாடு ஏற்படாது


தெற்காசியாவில் இன்று பலம் வாய்ந்த வல்லரசு நிலைக்கு வளர்ந்து வரும் எங்கள் அயல் நாடான இந்தியா, பல்வேறு துறைகளில் தன்னிகரற்ற முறையில் சாதனைகளை புரிந்த வண்ணம் இருக்கின்றது. இந்தியாவை விட சிறிய நாடான இலங்கை நாட்டு மக்கள் அனைவருக்கும் தங்கு தடையின்றி நாளாந்தம் 24 மணி நேரமும் மின்சார விநியோகத்தை வழங்குகிறது. இலங்கை யின் சாதனையை இது வரையில் இந்தியாவினால் முறியடிக்க முடியாது இருக்கிறது.
இந்தியாவில் சுமார் 85 வீதமான பிரதேசங்களில் நாளொன்றுக்கு நிரந் தரமாக 16 முதல் 18 மணித்தியாலங்கள் வரையிலான மின்வெட்டு அமுல் செய்யப்படுகின்றது. இதனால் இந்தியாவின் கைத்தொழில் துறையின் வளர்ச்சிக்கு பாதகமான சூழ்நிலைகள் உருவாகி வரு கின்ற போதிலும், அவற்றை அந்நாட்டு மக்கள் தங்களின் கடும் முயற்சியின் மூலம் தவிர்த்துக் கொண்டு கைத்தொழில் துறையின் வளர்ச்சிக்கு உறுதுணை புரிந்து வருகிறார்கள்.
எங்கள் நாட்டு மக்களுக்கு அரசாங்கம் உணவு விநியோகம் முதல் சகல அத்தியாவசியத் தேவைகளை பரிபூரணமாக பூர்த்தி செய் யும் ஒரு சமூக நலன்புரி நாடாக விளங்கி வருவது குறித்து, சமீபத்தில் இந்திய வெளியுறவு அமைச்சின் செயலாளர் திருமதி. 
நிருபமா ராவ் அவர்களின் விசேட அழைப்பை ஏற்று அங்கு சென்றிருந்த இலங்கை மற்றும் மாலைதீவு குடியரசின் பிரதான பத்திரிகை ஆசிரியர்கள் மற்றும் சிரேஷ்ட பத்திரிகையாளர்களை சந்தித்த இந்திய இராஜதந்திரிகளும் உயர் அரசாங்க அதிகாரி களும், சமூக, கலாசார துறைகளைச் சேர்ந்த முக்கியஸ்தர்களும் பாராட்டியமை குறித்து இலங்கையைச் சேர்ந்த நாம் அனைவரும் உண்மையிலேயே பெருமிதம் அடைய வேண்டும்.
இலங்கையில் எத்தனையோ பொருளாதார சிக்கல்களையும் பலதரப் பட்ட பிரச்சினைகளையும் ஜனாதிபதி மஹிந்த ராஜபக்ஷ அவர் களின் அரசாங்கம் எதிர் நோக்கி இருக்கின்ற போதிலும், ஜனாதி பதி அவர்களின் சமூகப் பொருளாதார சித்தாந்தமான மஹிந்த சிந்தனை எண்ணக்கருவின் மூலம் இவை அனைத்துக்கும் நிரந் தரத் தீர்வை காண்பதற்கு வழிவகுக்கப்பட்டுள்ளது.
இலங்கை முழுவதற்கும் 24 மணி நேர மின்சார விநியோகத்தை வழங்குவதற்கு அரசாங்கம் இன்று உத்தரவாதம் அளித்து, அதற் கமைய மின் உற்பத்தியை பெருக்குவதிலும் சாதனைகளை ஏற்படுத்தியுள்ளது.
தற்போது இலங்கையில் நீர் மின்சாரத்தை உற்பத்தி செய்வதற்கு பயன்படுத்தப்படும் பாரிய நீர்த்தேக்கங்களின் நீர் மட்டம், வரட்சி காரணமாக குறைந்து வருவதனால் இலங்கை மின்சார சபை உத்தி யோகபற்றற்ற முறையில் பொது மக்களுக்கு முன் அறிவித்தல் கொடுக்காமல் மின்சார வெட்டை நடைமுறைப்படுத் தும் என்று சில பத்திரிகைகளில் வந்த செய்திகளில் எத்தகைய உண்மையு மில்லை என்று மின்சக்தி, எரிசக்தி துறை அமைச்சு அறிவித்தி ருக்கின்றது. என்றாலும் நாட்டு மக்களாகிய நாம் இயற்கையாக ஏற்படக்கூடிய இத்தகைய கஷ்டங்களை அரசாங்கம் வெற்றிகர மாக எதிர்நோக்குவதற்கு தங்களின் முழுமையான ஒத்துழைப்பை யும், ஆதரவையும் அளிப்பது அவசியமாகும்.
இன்று நீர்த் தேக்கங்களில் நீர்மட்டம் குறைந்து வருகின்ற போதிலும், இலங்கை மின்சார சபை மின் வெட்டை நாட்டில் அமுலாக்க வில்லை. எனவே, இத்தகைய இக்கட்டான சூழ்நிலையில் மின்சார பாவனையாளர்களாகிய பொதுமக்கள் கூடிய விரைவில் இன்றைய காலகட்டத்தில் மின்சார பாவனையில் சிக்கனத்தை கடைப்பிடிப் பது அவசியமாகும்.
பொதுமக்களின் இத்தகைய ஒத்துழைப்பு கிடைத்தால், இலங்கை மின் சார சபை எவ்வித பிரச்சினையுமின்றி தங்கு தடையின்றி மின் விநியோகத்தை தொடர்ந்தும் நாடெங்கிலும் வழங்குவதற்கு வழி வகுக்கும் என்பதில் எவ்வித சந்தேகமும் இருக்க முடியாது. பொதுமக்கள் அனாவசியமாக எரியும் மின் விளக்குகளை அணை த்துவிடுதல், குளிரூட்டும் சாதனங்களின் பாவனையை கூடிய வரையில் குறைத்துக் கொள்ளுதல், மின்சார பாவனை அதிகமாக இருக்கும் மாலை 6.30 முதல் இரவு 9.30 வரையில் மின்சாரப் பாவனையை குறைத்துக் கொள்வது அவசியமாகும்.
ஒரு வீட்டில் பல அறைகள் இருந்தாலும் அந்த அறைகளில் மின் விளக்குகளை அணைத்து எல்லோரும் அமர்ந்து மாலைப் பொழு தில் தொலைக்காட்சி சேவைகளை பார்த்து ரசிக்கும் போது அந்த அறையில் மாத்திரம் மின்விளக்குகளை ஏற்றி வைத்து மற்ற அறைகளின் மின் விளக்குகளை அணைத்துவிட வேண்டும்.
பல அரசாங்க, தனியார்துறை காரியாலயங்களில் மின் விளக்குகள் இரவு, பகலாக அணைக்கப்படாத நிலையில் எரிந்து கொண்டிருப் பதை நாம் அனைவரும் நாளாந்தம் அவதானித்தாலும், அதைப் பற்றி எவரும் அந்தளவிற்கு பொருட்படுத்துவதில்லை.
இத்தகைய சிக்கனக் கொள்கைகளை நாம் அனைவரும் இலங்கையர் என்ற தேசப்பற்றுடன் கடைப்பிடித்தால் எங்கள் நாட்டில் மின்சார தட்டுப்பாட்டினால், பொருளாதார துறையில் மற்றும் கைத்தொழில் துறையில் பின்னடைவு அடையக்கூடிய பாதகமான விளைவுகள் நிச்சயம் ஏற்படப் போவதில்லை.
இன்றில் இருந்தாவது நாம் எங்கள் வீடுகளில் மின்சாரப் பாவனையை கணிசமான அளவிற்கு குறைத்துக் கொள்ள வேண்டும். ஒவ்வொரு வீட்டிலும் இந்த நற்பழக்கம் கடைப்பிடிக்கப்பட்டால் வரட்சியை எதிர்நோக்கியிருக்கும் இன்றைய காலகட்டத்தில் இலங்கையில் மின் வெட்டுகள் ஏற்படாது என்பதை நாம் உறுதியாக கூற முடியும்.
