அன்பும் அமைதியும் அருளும் நற்கருணை நாதர்




ன்பு, சமாதானம், ஐக்கியம், சமத்துவம் ஆகியவற்றை வலியறுத்துவதே கிறிஸ்தவம்.
தன் நண்பனுக்காக தன்னுயிரையே கொடுப்பவனே உண்மையான நண்பன் என நட்பின் மேன்மையை நம் ஆண்டவர் இயேசு கிறிஸ்து உணர்த்துகிறார்.
அவர் அதனை வெறும் வார்த்தையால் மட்டும் கூறாமல் நம் மீது கொண்ட அன்பின் ஆழம், நட்பின் நிமித்தமாக தம்முயிரையே நமக்காக ஈந்தார்.
‘இயேசு கிறிஸ்து பாடுபட மனமிசைந்து தம்மைக் கையளித்து அப்பத்தைப் பிட்டுத் தம் சீடர்களுக்குக் கூறியதாவது:- அனைவரும் அதை வாங்கி உண்ணுங்கள். இது உங்களுக்காகச் சித்தப்படும் என் சரீரம் இதனை என் நினைவாகச் செய்யுங்கள்” என்கிறார்.
இது இராப்போசனம் தரும் செய்தி.
“எனக்கொரு நண்பன் உண்டு
அவன் தனக்கென வாழா
தலைவன் தலைவன்
தலைவனின் பெயர்தான் இயேசு.
மனமே அவருடன் பேசு” என
சிறப்பான பாடல் ஒன்று உள்ளது
கத்தோலிக்கத் திருச்சபை எதிர்வரும் ஞாயிற்றுக்கிழுமை நற்கருணைப் பெரு விழாவைக் கொண்டாடுகிறது. நற்கருணையில் இயேசு உயிர் வாழ்கிறார் என்பதே கிறிஸ்தவ நம்பிக்கை. அதனை உறுதிப்படுத்தும் திருக்காட்சிகள், சம்பவங்கள், அனுபவங்கள் பலதை கூறமுடியும். சில கிறிஸ்தவ சபைகள் அப்பம் பிட்ருதலை தமது வழிபாடுகளில் மேற்கொள்கின்ற போதிலும் அதனை ஒரு ஞாபக நிகழ்வாகவே மேற்கொள்கின்றன. கிறிஸ்து நாதர் திவ்விய நற்கருணையில் வாழ்கிறார் என்பதை அத்தகைய சபைகள் ஏற்றுக்கொள்வதில்லை.
கத்தோலிக்க திருச்சபையானது திவ்விய நற்கருணையில் ஆண்டவர் உயிர் வாழ்கிறார் என்பதை விசுவாசித்து அதற்கு முக்கிய கெளரவத்தையும் புனிதத்தையும் வழங்குகிறது. நற்கருணைப் பெருவிழாக்களை நடத்தியும், நற்கருணை எழுந்தேற்றல்களைச் செய்தும் மகிமைப்படுத்துகிறது.
‘பாவிகளாகிய எம்மை இரட்சித்து ஏற்றருளும்’ என எழுந்தேற்றம் செய்யப்பட்ட திவ்விய நற்கருணையின் முன்பாக முழந்தாழிட்டு மனமுருகி’ மன்றாடும் விசுவாசிகளை நாம் பல ஆலயங்களிலும் பார்க்க முடிகிறது.
நம் ஞாயிறு திரப்பலிகள் திவ்விய நற்கருணை உயர்த்தப்பட்டு ஆசிர்வழங்கி “இதோ இறைவனின் செம்மறி. இவரே உலகின் பாவங்களைப் போக்குகின்றவர். செம்மறியின் விருந்துக்கு அழைக்கப்பெற்ற நாம் பேறு பெற்றோர்’ என குருவானவரினால் கூறப்படுகிறது.
“நல்ல பாவசங்கீர்த்தனம் செய்து தேவ கற்கருணையை உட்கொள்வதே” கிறிஸ்தவனுக்குரிய முக்கிய கடமையென கிறிஸ்தவம் கூறுகிறது. இந்த வகையில் நமக்காக பாடுகளை அனுபவித்து சிலுவையில் அறையப்பட்டு உயிர்நீத்த நம் ஆண்டவர் இயேசு மரித்த மீண்டும் மூன்றாம் நாள் உயிர்த்தெழுந்து நற்கருணையின் வடிவில் நம்முடன் இரண்டரக் கலப்பதை நாம் திருப்பலிகளில் அனுபவிக்கிறோம். பழைய ஏற்பாட்டு மக்கள் ஒற்றுமையாகவும் ஐக்கியமாகவும் வாழ்ந்தனர். அவர்கள் ஒன்றாய்க் கூடி அப்பம் பிட்டு உண்டனர். தம்மிடம் இருந்த உடமைகளையும் உணவையும் பகிர்ந்து கொண்டனர் என பார்க்கிறோம்.
அதேபோன்று, அப்ப வடிவில் நம்மில் கலக்கும் ஆண்டவர் நமக்குள் அமைதியும் சமாதானத்தையும் நிலைபெறச் செய்து நம்மைத் தெற்றுகிறார். நமக்குள் வரும் ஆண்டவர் அந்த சமாதானமும் அமைதியும் நம் குடும்பத்திலும் சமூகத்திலும் முழு உலகிலும் நிலைபெற உழைக்குமாறு தூண்டுகிறார். ஆண்டவரை முழுமையாக அனுபவித்து செயற்பட்ட மனிதர்களை நாம் பழைய ஏற்பாட்டிலும் புதிய ஏற்பாட்டிலும் பார்க்கிறோம். மோயிசன் முதல் அண்மைக்காலம் வரை நம் மத்தியில் வாழ்ந்து என்றும் நம் செயலை நினைக்கச் செய்யும் அன்னை தெரேசாவரை நம் வாழ்வின் அனுபவமானவர்கள்.
திவ்விய நற்கருணைக்குக் கத்தோலிக்க மதம் முக்கிய இடத்தை வழங்குகின்றது. திவ்விய நற்கருணையை முதன் முதலில் பெற்றுக்கொள்ளும் பிள்ளைகள் அன்றிலிருந்து ஆண்டவரின் பிள்ளைகளாகுகின்றனர். ஆண்டவர் அது முதல் அந்தப் பிள்ளையை வழிநடத்துவார். பாதுகாப்பார் என்ற நம்பிக்கை நம்முடையது. இத்தகைய மகிமைக்குரிய திவ்விய நற்கருணைக்கு கத்தோலிக்கத் திருச்சபை விழாவெடுத்து மகிழ்கிறது.
தவக்காலத்திற்குப் பின் உயிர்த்தெழுதல், ஆண்டவரின் திரு இரத்தமும் உடலும், தமதிரித்துவம் என பல திருவிழாக்கள் கொண்டாடப்படுகின்றன. அதனையடுத்து திவ்விய நற்கருணைத் திருவிழா எதிர்வரும் ஞாயிறு தினத்தில் கொண்டாடப்படுகிறது.
ஆண்டவரை அதிகமாக நெருப்பாகவும், அவரது அன்பையும் அருளையும் அன்றுள்ள நம் முன்னோர் பெற்று அனுபவித்தது போல் நாமும் அனுபவிக்கவும் இந்த திருநாளை வாய்ப்பாக்குவோம். நம் உள்ளமும் இல்லமும் சமூகமும் அமைதியிலும் சமாதானத்திலும் நிலைபெறட்டும்.
“அன்பின் தேவ நற்கருணையிலே
அழியாப் புகழோடு வாழ்பவரே
அன்புப் பாதையில் வழி நடந்து
அடியோர் வாழ்ந்திட துணை செய்வீர்”

