பொய்ப் பிரசாரம்


தேர்தல் காலங்களில் மனம் போனபடி பிரசாரம் செய்வது நம்நாட்டு வேட்பாளர்களுக்கும் அவர்க ளின் ஆதரவாளர்களுக்கும் வழக்கமாகிவிட்டது. பலர் முன்னெடுக்கும் பிரசாரங்கள் அப்பட்டமான பொய்களாகவும் வாக்காளர்களைத் தவறாக வழிநடத்து பவையாகவும் இருப்பதை அவதானிக்க முடிகின்றது. 
மற்றைய வேட்பாளரை அரசியல் ரீதியாக முகங் கொடுக்க முடியாத அளவுக்குப் பலவீனமான நிலையில் இருப்பவர்களே இவ்வாறான பொய்ப் பிரசாரங்களை முன்னெடுக்கின்றார்கள். இடம்பெயர்ந்தவர்கள் தொடர் பாக எதிரணியினர் ஆரம்பத்திலிருந்து செய்துவரும் பிரசாரம் அப்பட்டமான பொய்ப் பிரசாரமாகும்.
இடம்பெயர்ந்தவர்களை அரசாங்கம் மீள்குடியேற்றப் போவதில்லை என்றும் அவர்களின் வாக்குகளை மோசடி செய்வதற்காகவே முகாம்களில் அடைத்து வைத்திருக்கின்றது என்றும் ஆரம்பத்தில் பிரசாரம் செய்தார்கள். 
ஆனால் அரசாங்கம் மீள்குடியேற்ற நடவடிக்கையைத் துரிதப்படுத்தியதும் இப் பிரசாரம் பிசுபிசுத்தது. இப் போது ஒன்றரை இலட்சம் பேர் வாக்களிக்க முடியாத நிலை ஏற்பட்டிருக்கின்றது என்ற பிரசாரத்தை ஆரம்பித்திருக்கின்றார்கள். இதுவும் முன்னையதைப் போலவே பொய்ப் பிரசாரம்.
இடம்பெயர்ந்த வாக்காளர்கள் எவ்வித தடையும் இல் லாமல் வாக்களிப்பதற்கான சகல ஏற்பாடுகளையும் தேர்தல் திணைக்களம் செய்திருக்கின்றது. இடம் பெயர்ந்தவர்களில் மீள்குடியேற்றப்பட்ட அனைவரும் அந்தந்தப் பகுதிகளில் தங்கள் வாக்குகளை அளிக்க முடியும் என்றும் மற்றைய இடம்பெயர்ந்தவர்கள் இப்போது தங்கியுள்ள இடங்களில் வாக்களிப்பதற்கான ஏற்பாடுகள் செய்யப்பட்டுள்ளன என்றும் வவுனியா மாவட்ட உதவித் தேர்தல் ஆணையாளர் கூறுகின்றார்.
உதவித் தேர்தல் ஆணையாளரின் அறிவிப்பு ஒருபுற மிருக்க, இடம்பெயர்ந்த மக்களின் விவகாரத்தைத் தங்களுக்குச் சாதகமாகப் பயன்படுத்துவதற்கு எதிரணி யினர் மேற்கொள்ளும் முயற்சிக்கு மக்கள் ஒருபோதும் பலியாகப் போவதில்லை. இடம்பெயர்ந்த மக்களின் விடயத்தில் அரசாங்கம் மெச்சத்தக்க விதத்தில் செயற்பட்டிருப்பதை மக்கள் அறிவார்கள். 
இடம் பெயர்ந்த மக்களும் அம் மக்களின் நலனில் அக்கறை உள்ளவர்களும் அரசாங்கத்தின் சேவைக்கு முக்கியத்துவம் அளித்துத் தங்கள் நன்றிக் கடனைத் தேர்தலின்போது வெளிப்படுத்துவார்கள் என்பதில் எவ்வித சந்தேகமும் இல்லை.
உலகின் வேறெந்த நாட்டிலும் நடைபெற்றிருக்காத அளவுக்கு இடம்பெயர்ந்தவர்களின் மீள் குடியேற்றம் இலங்கையில் துரிதமாக நடந்திருக்கின்றது. அமெரிக் காவில் கதறினா சூறைக்காற்றினால் பாதிக்கப்பட்ட வர்கள் இன்றும் கூடாரங்களிலேயே வாழ்கின்றனர். இத னோடு ஒப்பிடும்போது இலங்கையில் மிகத்துரிதமாக மீள்குடியேற்றம் இடம்பெற்றிருக்கின்றது.
வன்னியில் இடம்பெயர்ந்தவர்கள் மாத்திரமன்றி, யாழ்ப் பாண மாவட்டத்தில் உயர் பாதுகாப்பு வலயத்திலிருந்து இடம்பெயர்ந்தவர்களும் அரசாங்கத்தின் மீள்குடி யேற்றத் திட்டத்துக்கு உட்படுகின்றனர். 
யாழ்ப்பாணத்திலிருந்து இடம்பெயர்ந்த 495 குடும்பங் களையும் அவர்களின் சொந்த இடங்களில் மீளக் குடியமர்த்துவதற்கான நடவடிக்கைகள் முன்னெடுக்கப் படுகின்றன.
மீள்குடியேற்றத்தைத் துரிதப்படுத்துவதற்கான பணிப்பு ரையை விடுத்த ஜனாதிபதி மஹிந்த ராஜபக்ஷ தேர்தலில் வேட்பாளராக உள்ளார். 
இப்போதைக்கு மீள்குடியேற்றம் தேவையில்லை என்று இராணுவத் தளபதியாக இருந்த காலத்தில் கூறியவர் அவரை எதிர்த்துப் போட்டியிடுகின்றார். இவர்களில் யாரைத் தெரிவு செய்வது என்பதில் மக்களிடம் தடுமாற்றம் இருக்கப்போவதில்லை.
