பாடசாலைக் கலைத் திட்டத்தினூடாக கற்றல், கற்பித்தல் செயற்பாடுகளில் ஆசிரியர் பெறும் நன்மைகள்

சமுதாயத்தில் மக்களின் நம்பிக்கை கள், தத்துவங்கள், சமூக அறிவி யல்கள், விழுமியங்கள் என்பவற் றைக் கல்வியூடாகப் பிரதிபலிக்கும் திட்டம் கலைத்திட்டமாகும். இக்கலைத் திட்டமானது அரசும், கல்வியியலாளர் களும் கல்வித் துறையில் அனுபவ முதிர்ச்சியடைந்தோரும் சேர்ந்து பிள்ளைகளின் தேவை நாட்டிற்கு எந்த வகையில் பயனளிக்கக் கூடியது என்பதை அறிந்து அந்த வகையில் அவர்களை ஆக்குவதற்குரிய செயல் முறைகளைக் கொண்டு தீட்டப்படுவ தாலும்; கலைத் திட்டமானது பிள்ளை களுக்கு அறிவைத் திரட்டிக் கொள்வ தற்காக ஒழுங்குபடுத்தப்பட்ட கல்வி முறையாகும். இது காலத்திற்கேற்ப, நாட்டின் தேவைக்கேற்ப கல்விக் கொள்கைக்கேற்ப அமையும்.
இக்கலைத் திட்டத்தினுள் பிரதானமாக பாடத்திட்டம், ஆசிரியர் வழிகாட்டி பாடநூல்கள், ஆசிரியர் கைநூல் என்பன அடங்கும். எனவே இவற்றின் மூலம் நாம் பெறும் பயன்பாட்டை எடுத்து நோக்குவோம்.
(1) குறித்த வகுப்பில் எவ்வகையான பாடங்கள் கற்பிக்கப்பட வேண்டும் என்பதை பாடத்திட்டம், ஆசிரியர் கைநூல், (ஆசிரியர் வழிகாட்டி) போன்ற வற்றின் மூலம் அறிந்து அந்தந்தப் பாடங்களை குறித்த கால எல்லைக்குள் கற்பித்து முடிக்கக் கூடியதாகவுள்ளது.
உதாரணம்:ஆரம்ப வகுப்புக்களை எடுத்து நோக்கும்போது முதன் மொழி தமிழ் - இதில் கேட்டல், பேச்சு, வாசிப்பு, எழுத்து, மற்றும் கணிதம், சமயம், சுற்றாடற் கல்வி, ஆக்கத் தொழிற்பாடும் அழகியற் கல்வியும் உடற்கல்வியும் சுகாதாரமும் போன்றவற்றுடன் பிற மொழிகளான ஆங்கிலம், சிங்களம் போன்ற பாடங்களைக் கற்பிக்க வேண்டும் என ஆசிரியர் இலகுவாக அறிந்துகொள்ளலாம்.
(2) கலைத்திட்டத்தில் – பாடத்திட்டம் ஆசிரியர் கைநூல், ஆசிரியர் வழிகாட்டி, பாடங்களுக்கான நோக்கங்கள் என்பன குறிப்பிடப்பட்டிருப்பதனால் அதற்கேற்ப கற்பித்தல் நடவடிக்கைகளை இலகுவாக மேற்கொள்ள முடியும். உதாரணமாக மொழித் திறனில் பேச்சை எடுத்துக் கொண்டால் அதன் மூலம் திருத்தமாக வும், கூச்சமின்றியும் தெளிவாகவும் எண்ணக் கருக்களையும், கருத்துக்களை யும் ஒழுங்குபடுத்தி வெளியிடும் திறனையும் பண்போடும், அன்போடும் பேசும் திறைனையும் வளர்ப்பதுடன், ஆக்கமுறைப் பேச்சாற்றலைத் தூண்டி தமது தேவைகளை நிறைவேற்றும் பொருட்டு பேச்சின் நோக்கத்தை வெளிப்படுத்தலாம்.
(3) தொடர்ந்து பார்ப்போமாயின் கலைத் திட்டத்தின் மூலம் பாடத்திட்ட த்தை வருடாத்திற்கான வேலைத் திட்டமாக மாற்றி அவ்வேலைத் திட்டத்தை தவணை, மாதம், வாரம் நாளாந்த திட்டங்களாக அலகுகளாக வகுத்து அவற்றை வகுப்பறையில் நடைமுறைப்படுத்தலாம்.
உதாரணமாக ஒரு அலகை ஒரு மாதத்திலும் முடிக்கலாம். ஒரு வாரத்தி லும், ஒரு நாளிலும் முடிக்கலாம். ஆனால் இவ்வாறான அலகுகளை உப அலகுகளாகப் பிரித்து கற்பித்தலை இலகுவாக்கலாம்.
(4) பாடத்திட்டத்தில் பாடவேளை பற்றிக் குறிப்பிட்டுள்ளதால் ஒரு வாரத்தில் எத்தனை மணித்தியாலங்கள் குறித்த பாடத்திற்கு ஒதுக்க வேண்டும்; எத்தனை பாடவேளை கற்பிக்க வேண்டும் என்பதை அறிந்து கொள்ளக் கூடியதாகவிருக்கும்.
(5) கலைத்திட்டத்தில் உபகரண பயன்பாடு பற்றிக் குறிப்பிட்டிருப்பதால் நாம் அப்பாடங்களுக்கும் பொருத்தமான உபகரணங்களைக் கொண்டு கற்பிக்கக் கூடியதாக உள்ளது. உதாரணம்: சில கற்பித்தலுக்கு உண்மைப் பொருட்களும் சில பாடங்களுக்கு தயாரிக்கப்பட்ட உபகரணங்களும் பயன்படுத்தி கற்பிக்க கூடியதாகவுள்ளது.
(6) செயற்பாடுகள் காட்டப்பட்டுள்ள மையால் பொருத்தமான செயற்பாடு களைப் பயன்படுத்தி ஆசிரியர்களால் சிறப்பாக செயற்படக் கூடியதாகவுள்ளது. அது மட்டுமன்றி மாணவரின் தொழிற் பாடு பற்றிக் கூறப்பட்டிருப்பதனால் அவர்களது தொழிற்பாட்டின் மூலம் அவர்களது அறிவு, திறன், மனப்பாங்கு என்பவற்றை மேன்மையுறச் செய்யலாம்.
(7) பாடங்கள் ஒன்றிணைத்தல் பற்றி யும் அதற்கான முறை பற்றியும் கலைத்திட்டத்தில் கூறப்பட்டிருப்பதால் நாம் இலகுவான பாடங்களை ஒன்றிணைத்து வெற்றிகரமாகச் செயற்படுத்தக் கூடியதாயிருக்கின்றது.
(8) பாடத்திட்டம் ஆசிரியர் கைநூல் ஆசிரியர் வழிகாட்டி, போன்றன இருப்பதனாலே அன்றாடம் வகுப்பறைக் கற்பித்தலுக்குத் தேவையான பாடக் குறிப்பைத் தயாரித்துக்கொள்ள உதவி யாகவுள்ளது. அதுமட்டுமன்றி கற்பிக்க வேண்டிய கால அளவு அதில் உள்ள படியாலே உரிய காலத்தில் உரிய பாடங் களை கற்பித்து முடிக்க வாய்ப்பேற் படுகின்றது.
(9) ஆரம்பக் கல்வி ஆசிரிய கைநூலில் பாடங்கள் போடப்பட்டிருப் பது மட்டுமன்றி அதற்குப் பொருத்த மான தாளம், இசை போன்றவற்றையும் குறித்துக் காட்டியிருக்கின்றனர். இதனால் ஆசிரியர் சுலபமாகப் பாடல் களைப் பாடிக் காட்டக் கூடியதாகவுள் ளது. மேலும் கைநூல்களில் பொது ஆலோசனைகள் கூறப்பட்டிருப்பதால் நாம் ஏதாவதொரு பாடத்துடன் புதிய பகுதியைச் சேர்த்து அல்லது அப்பாடத் திலிருந்து குறிப்பிடப்பட்ட பகுதியை விடுத்து அல்லது அதற்கேற்ப சூழ்நிலை களை எவ்வாறு அமைத்துக்கொள்ள முடியுமோ அவ்வாறான சூழ்நிலைகளை உருவாக்குவதன் மூலமும் சிறப்பாக செயற்படுத்தவும், செயற்படவும் முடியும். உதாரணமாக பாடப் புத்தகத்திலுள்ள உதாரணங்களை அப்படியே கற்பிக்காது அதுபோன்ற வேறு உதாரணங்களை உருவாக்கம் செய்து கற்பித்தல் போற் றத்தக்கது. ஏனெனில் பாடப் புத்தகங் களிலுள்ள உதாரணங்களைக் கூறும் போது மாணவர்கள் இவையெல்லாம் தமக்குத் தெரிந்தவைதானே அதைத் தானே ஆசியர் எமக்குச் சொல்லித் தருகின்றார் என நினைத்து பாடம் கற்பதில் அலுத்துக் கொள்ளும் தன்மை உருவாகலாம். ஆசிரியர் கைநூல் உதாரணங்களைக் கொண்டு கற்பிக்கும் போது ஏதோ ஒரு புதிய விடயம் கற் பிக்கப்படுவதாக மாணவர்கள் நினைத்து பாடத்தில் உற்சாகம் காட்டக்கூடும்.
(10) கலைத்திட்டம் ஒழுங்காக வகுக் கப்பட்டிருப்பதனால் நாளாந்த பாடங் களை ஆயத்தம் செய்து கொண்டு வகுப்பறைகளுக்குச் செல்வதாக இலகு வான முறையில் மாணவர் ஏற்றுக் கொள்ளத்தக்க ஒரு ஜனநாயக மீபிலில் மாணவர் மையக் கல்வியாக குறித்த நோக்கத்தை இலகுவில் அடையக் கூடியதாக இருக்கும். அத்துடன் ஆசிரியர்கட்கான அறிவுறுத்தல், விசேட ஆலோசனைகள், கற்பித்தலுக்கான ஆலோசனைகள் என்பன இடம்பெற்றி ருப்பதனால் மாணவர்கட்கு நுட்பமான கற்பித்தல் முறைகளில் கல்வியைப் புகட்டலாம். அது மட்டுமன்றி கலைத் திட்டங்களில் ஆசிரியர் கைநூல்கள், வழிகாட்டல்களில் கற்பித்தல் முறை பற்றி கூறப்பட்டிருப்பதால் நாம் என்ன முறை மூலம் மாணவருக்கு கற்பிக்கலாம் என்பதை அறிந்து அதன் மூலம் மாணவருக்கு இலகுவாக கற்பிக்கலாம்.
(11) மதிப்பீடு பற்றியும் கலைத் திட்டத்தில் குறிப்பிடப்பட்டிருப்பதால் பாட ரீதியாகவோ அலகு ரீதியாகவோ பாடங்கள் முடிவடைந்ததும் உடனுக்கு டன் கணிப்பீடு, மதிப்பீடுகளை மேற் கொள்ளும் போது மாணவர்களின் தேர்ச்சி மட்டம் அல்லது அடைவு நிலையை அறிந்து அதற்கேற்ப பரிகாரக் கற்பித்தலை இலகுவாக ஒழுங்குபடுத்தலாம்.
எனவே பாடசாலைக் கலைத் திட்டமானது பல்வேறு மட்டங்களில் கற்றல், கற்பித்தல் செயற்பாடுகளில் செயல் முறைத் திட்டங்களை ஆயத் தம் செய்யவும், நடைமுறைப்படுத்தவும், மதிப்பீடு செய்யவும் பாரிய பங்கினை வகிப்பதுடன் இதனூடாக ஆசிரியர்கள் கற்றல் - கற்பித்தல் செயற்பாடுகளில் பெரும் நன்மை பெறுகின்றனர் எனலாம்.

