மட்டக்களப்பு மாவட்டம் சுனாமிக்குப் பின் பாரிய அபிவிருத்தியை நோக்கியுள்ளது

ராமங்கள் நகரங்களாகவும் நகரங்கள் மாநகரங்களாகவும் மாற்றம் அடைகின்றது என்றால் அங்கு அபிவிருத்திகள் இடம்பெற்றுக் கொண்டிருக்கின்றன என அறியலாம். இவ்வாறுதான் மட்டக்களப்பு மாவட்டமும் படிப்படியாக அபிவிருத்தியில் பரிணாம வளர்ச்சியினை எட்டி வருகின்றது. மட்டக்களப்பு மாவட்டம் கடந்த 2004ம் ஆண்டு டிசம்பர் 26ம் திகதி ஏற்பட்ட சுனாமி அனர்த்தத்தின் பின்னர் பலத்த அபிவிருத்தியினை எட்டி வருகின்றது.
கடந்த காலங்களில் மட்டக்களப்பு மாவட்டம் சுமார் 30 வருடகால யுத்தம் இயற்கையாக இடம்பெற்ற வரட்சி, வெள்ளம் என பல்வேறுபட்ட தடைகளுக்கு உற்பட்டு பாரிய அபிவிருத்திகள் தடைப்பட்டுக் கிடந்தன. இதனால் மாவட்டம் முழுவதும் அபிவிருத்தி என்ற சொல் அழிந்து கிடந்தது. இருந்த போதிலும் அன்றைய காலகட்டத்திலும் அரசின் அயராத முயற்சியினாலும் அதிகாரிகளினது செயற்பாட்டினாலும் மாவட்டத்தின் பல பகுதிகளிலும் ஆங்காங்கே சிற்சில அபிவிருத்திகள் இடம்பெற்றன. இப்படிப்பட்ட காலத்தின் அரசாங்கத்தின் அயராத செயற்பாட்டினால் நாட்டில் ஏற்பட்டிருந்த கொடூர யுத்தம் அழித்து ஒழிக்கப்பட்டது. சட்டவிரோத ஆயுதங்கள் களையப்பட்டன. பல ஒட்டுக் குழுக்கள் கலைக்கப்பட்டன இவை அனைத்தும் ஏற்பட்ட சூழலில் மட்டு மாவட்டத்தில் ஓர் மிளிர்வு காணப்பட்டது. இதனால் இங்கிருந்தவர்களிடம் ஏற்பட்டிருந்த பயம், அச்சம், கவலைகள் படிப்படியாக நீக்கப்பட்டுக் கொண்டிருந்த வேளையில் சுனாமித் தாக்கமும் இம்மக்களை பலவாறாகத் தாக்கியிருந்தது. இவ்வாறு இருந்தாலும் மட்டக்களப்பு மாவட்டத்தில் கரையோர கடலை அண்டிய பகுதிகள் சுனாமியால் அழிக்கப்பட்டன. இதனால் மக்களின் வாழ்விடங்கள் உடைமைகள், சொத்துக்கள், விலைமதிக்க முடியாத அப்பாவி உயிர்களும் சுனாமியால் காவுகொள்ளப்பட்டன.
இதனை எதிர்கொண்ட மட்டக்களப்பு மக்களுக்கு ஏனைய மாவட்டங்களில் இருந்தும் சாதி, மத, குலம், இனம், நிறம் போன்ற பேதங்கள் இல்லாமல் இம்மக்களுக்கு சமைத்த உணவுகள், உடுதுணிகள், பால்மா பொருட்கள் என்றெல்லாம் கொடுத்து உதவினார்கள். இதற்கு ஏனைய மாவட்டங்களின் மக்கள் சுனாமியால் பாதிப்புக்குள்ளாக்கப்பட்டி ருப்பினும் அவர்களுக்கு அரசு எவ்வாறு உதவ முன்வந்ததோ அது போல் மட்டக்களப்பு மக்களுக்கும் உதவத் துணைநின்றது. அன்றில் இருந்து இம்மாவட்ட மக்களுக்கு பல்வேறுபட்ட வழிகளில் அரசு உதவிக் கரத்தினை நீட்டிய வண்ணமே உள்ளது. சுனாமி அனர்த்தத்தினால் மட்டக்களப்பு கல்முனை, ஏ 4 நெடும்சாலை முற்றாகப் பாதிக்கப்பட்டது. இதனை சீன அரசின் துணை கொண்டு கார்பட் வீதியாக புனரமைக்கப்பட் டுள்ளது. மட்டக்களப்பையும் அபம்பாறையையும் இணைக்கும் கோட்டைக்கல்லாறு, பெரிய கல்லாறு ஆகிய பாலங்கள் முற்றாக பாதிக்கப்பட்டு போக்குவரத்துக்கள் துண்டிக்கப்பட்டன. இதனை ஜப்பான் நாட்டு அரசின் உதவியைப் பெற்று இரண்டு பாலங்களையும் புதிதாகச் செப்பனிடப்பட்டு பாவனைக்கு விடப்பட்டுள்ளன. இதனைவிட ஓட்டமாவடி புதிய பாலம் நிர்மாணம் உட்பட மாவட்டத்தின் பெரும்பாலான உள்வீதிகள் குன்றும் குழியுமாகக் காணப்பட்டன. இதனை கொங்கிரீட் வீதியாக மாற்றப்பட்டு அவற்றை மக்கள் தற்போது பயன்படுத்தி அதில் இருந்து உச்ச பயனை அடைந்து வருகின்றனர் இலங்கைத் திருநாட்டில் ஜனாதிபதி மஹிந்த ராஜபக்ஷ அவர்களின் முறையான தலைமைத்துவத்தின் பயனாக இன்று மட்டக்களப்பு மாவட்டம் அபிவிருத்திப் பாதையில் மிளர்கின்றது என்றால் அது மிகையாகாது.
இலங்கையில் எங்கும் காணாத மிகவும் அழகான முறையில் அமையப் பெற்றிருக்கும் மட்டக்களப்பு வாவி ஓரமாக மத்திய பஸ்தரிப்பிடம் அது சுனாமிக்குப் பின் ஏற்பட்ட பாரிய அபிவிருத்தியாகும். இதுபோன்று ஜனாதிபதி அவர்கள் சுனாமிக்குப் பின் ஏனைய சகோதர நாடுகளுடன் தொடர்பு கொண்டு இலங்கைக்கு உதவுமாறு கேட்டுக் கொண்டதற்கு இணங்க குறிப்பாக யுத்தத்தால் பாதிக்கப்பட்ட மட்டக்களப்பு மக்களுக்கு யுத்தம் தாக்கியுள்ளது. எனவே இம்மக்களுக்கு உதவ வேண்டும் என்ற அடிப்படையில் மட்டக்களப்பு மாவட்டத்தில் சுனாமிக் குப் பின் பல அபிவிருத்திகள் மேற்கொள்ளப்பட்டன.
இதன் பயனாக மட்டக்களப்பு மாவட்டத்தில் வீட்டுத் திட்டங்கள் மூலம் மக்களுக்கு பூரணமான வீடுகள் கட்டிக் கொடுக்கப்பட்டன. இதற்கு அரசு மட்டக்களப்பு மாவட்டம் உள்ளடங்கக் கூடிய வகையில் நெக்டெப், நேர்ப், நியாப், நெக்கோட் என்ற பல திட்டங்களை யும் அமுல்படுத்தி அரசாங்கத்தின், குறிப்பாக ஜனாதிபதியின் மஹிந்த சிந்தனைத் திட்டத்தில் ஊடாக “கமநெகும” “மகநெகும” “திவிநெகும” போன்ற திட்டங்களையும் மட்டக்களப்பு மாவட்டத்தையும் உள்ளடக்கி அதனூடாக மாவட்ட மக்களின் விவசாயம், வீட்டுத் தோட்டம், தோட்டப் பயிற்ச்செய்கை, மீன்பிடி உட்பட ஏனைய நிதி எமது சுய தொழில்களையும் வாழ்வாதாரத்தினையும் மேம்படுத்துவதற்கு மேற்படி திட்டங்களின் ஊடாக செயற்படுத்தும் உதவி மட்டக்களப்பு மாவட்ட மக்களிடையே ஓர் அபிவிருத்தி சார்ந்த சூழலை சுனாமிக்குப் பின்னர் ஏற்படுத்திக் கொடுத்தது இலங்கை அரசு என்றால் அது மிகையாகாது.
சுனாமித் தாக்கத்தின் பின் மட்டக்களப்பு மாவட்டத்தில் அரசியல் பாராளுமன்ற உறுப்பினர்கள், அமைச்சர்கள் ஏன் ஜனாதிபதி அவர்களும் மட்டக்களப்பு மாவட்டத்தின் பல பிரதேசங்களுக்கு விஜயம் செய்து அடிப்படைப் பிரச்சினைகள் தொடர்பாக அவ்வப்போது மக்களிடம் நேரில் சென்று உரையாடி வருவதனையும் அம்மக்களின் தேவைகள் குறித்துக் கேட்டறிந்து வருவதனையும் காணமுடிகின்றது. அன்று குப்பி விளக்கில் வாழ்ந்த மக்கள் இன்று மின் ஒளியில் சீவிப்பதைக் காணக்கூடியதாக உள்ளது. இம் மாவட்டத்தில் பல கிராமமக்கள் குடிநீர் இல்லாமையினால் பரிதவித்தனர். ஆனால் தற்போது கிராமங்களில் 2000 குளங்கள் புனரமைப்புச் செய்தல் எனும் பொருளாதார அமைச்சின் செயற்திட்டத்தின் மூலம் மாவட்டத்தின் சிறு குளங்கள் புனரமைக்கப்பட்டு வருகின்றன. கிராமங்களில் கிணறுகள் குழாய்க் கிணறுகள் அமைக்கப்பட்டு உள்ளன.
இதனால் தண்ணீர் பஞ்சம் மட்டக்களப்பில் மட்டுப்படுத்தப்பட்டு உள்ளது. இது போன்று பன்நெடும் காலமாக போக்குவரத்திற்கு இன்னல் உற்ற மக்களுக்கு சுனாமிக்குப் பின்னர் இலங்கை போக்குவரத்து சபையினர் ஊடாக போக்குவரத்து வசதிகள் செய்து கொடுக்கப்பட்டுள்ளன. அத்தோடு சுகாதார வசதியினை சீர் செய்யும் முகமாக பெரிய கல்லாறு வைத்தியசாலை, காத்தான்குடி வைத்தியசாலை களுவாஞ்சிகுடி ஆதாரவைத்தியசாலை, மட்டக்களபபு போதனா வைத்தியசாலை வாழைச்சேனை வைத்தியசாலை போன்றன வெளிநாட்டு அரசுகளின் நிதி உதவியுடன் புனரமைக்கப்பட்டு சிறந்த சுகாதார சேவைகள் இடம்பெற ஏற்பாடு செய்து கொடுக்கப்பட்டுள்ளது. மட்டக்களப்பு மாவட்டத்தில் உடைமைகள், உயிர்கள் காவு கொள்ளப்பட்டாலும் தற்போது அழிந்த உயிர்மட்டுமே மீளப்பெற முடியாமல் உள்ளது. ஏனைய வசதிகள் அனைத்தையும் அரசு மீள இம்மக்களுக்கு பெற்றுக் கொடுத்துள்ளது என்றுதான் கூறவேண்டும். இலங்கை புதிய அரசும் கிழக்கு மாகாண அமைச்சும் மட்டக்களப்பு மக்களின் பால் கொண்டுள்ள அதீத அக்கறை காரணமாக இன்று சுனாமிக்குப் பின்னர் மட்டக்களப்பு மாவட்டம் தீவிர அபிவிருத்தி கண்டுள்ளது. இவை அனைத்திற்கும் மட்டக்களப்பு மாவட்ட மக்கள் நன்றிக்கடன் பட்டவர்கள் என்றுதான் கூறவேண்டும்.
சுனாமிக்குப் பின்னர் பல உள்ளூர் அமைப்புகள், பல வெளிநாட்டு, சர்வதேச அமைப்புக்கள் ஊடாக அரசாங்கத்தின் அங்கீகாரத்துடன் மக்கள் மத்தியில் வாழ்வாதாரத் திட்டங்களையும் நுண்கடன் செயற்பாடுகளையும் மானிய கடன் வகைகளையும் வழங்கி வருகின்றன. இவைமாத்திரம் இன்றி மட்டக்களப்பில் இலங்கை வங்கியும் மக்கள் வங்கியும் மாத்திரமே இயங்கி வந்தன. ஆனால் தற்போது அரசின் உதவியுடன் பல தனியார் வங்கிகளும் பல நிதி உதவிகளை வழங்கி வருகின்றன. இவ்வாறு பலவழிகளிலும் பல்வேறு அபிவிருத்தியின் உச்சத்தில் மட்டக்களப்பு மாவட்டம் திகழ்கின்றது என்றால் அது மிகையாகாது.

