கற்றது கை மண்ணளவு கல்லாதது உலகளவு


எம்.எஸ். ஸ்ரீதயாளன்
மனிதனை அறிவுலகத்துக்கு இழுத்துச் செல்வது புத்தகங் களே. அவை மனிதனைப் புனிதனாக்கிப் பண்படுத்துகின்றன. புத்தகங்களே மனிதனின் நல்ல நண்பர்கள். கடவுள் குடிகொள்ளுமிடங் கள் தெய்வக் கோயில்களென்றால், புத்தகங்கள் உறையுமிடங்கள் அறிவுத் திருக்கோயில்களெனலாம் என நமது மூதாதையர்கள் சிறப்பித்துள்ளார்கள்.
நூல்களைச் சேகரித்து வைத்திருக்கும் இவ்வறிவாலயங்களின் மூலமாக பெறற்கரிய நூல்களை இரவலாகப் பெற்று வாசிக்கும் வாய்ப்பு இருப்ப தோடு, பணம் கொடுத்து வாங்கிப் பிரயோசனப்படுத்த முடியாதவர்களுக் கும் அறிவுத்தானம் வழங்குவதாயிருக் கிறது. 
இந்த வகையிலே நூலகப் பயன்பாடு மூலம் மக்கள் அறிவைப் பெற்றுக்கொள்ளும் வசதிகள் பற்றி மக்கள் சிரத்தையுடன் இருந்தால் கல்விச் செழுமையுள்ள சமுதாயம் தானாக உருவாகும்.
இன்று பொதுவாக மக்கள் மத்தியி லும் குறிப்பாக இளைய தலைமுறை யினராகிய மாணவர் மத்தியிலும் நூலகப் பாவனை குறைவடைந்து வருகிறது. 
இது ஆரோக்கியமானதல்ல. மாணவர்களிடம் வாசிக்கும் வழக்கம் வளர்ச்சி பெறும்போது தான் அறிவு விசாலிக்கிறது. அவர்தம் கல்வியும் செழுமை பெறுகிறது. 
ஒருவன் நூலகங் களைப் போல நிறையப் புத்தகங்களை வைத்துக்கொண்டிருப்பதால் எந்தப் பயனுமில்லை. அவற்றை வாசித்து உள்வாங்கிக் கொள்வதனாலேயே அவன் அறிவாளி ஆகிறான்.
ஆகவே வாசிப்பு, படித்தல் என்ற பழக்கங்களை நாம் என்றும் எப்பொழு தும் அனைவரிடத்தும் ஊக்குவிப்பதும் அவசியமே. இந்தப் பின்னணியில் அறிஞர் ஒருவரை நேர்காணும் முறைமையை கீழே காணுங்கள்.
வணக்கம் ஐயா, எம் கல்லூரி தமிழிலக்கிய மன்றத்தின் சார்பாக உங்களுக்கு எமது வாழ்த்துக் கள். இன்று கல்வி உலகிலே சிறந்து விளங்கும் நீங்கள், நிறைந்த அறிவுக் களஞ்சியமாகவும் காணப்படுவதற்கு உங்கள் வாசிப்புப் பயிற்சி எவ்வளவு தூரம் உதவியிருக்கிறது என்பதை அறிய ஆவலாயுள்ளோம். முதலில் வாசிப்பின் அவசியம் பற்றி எங்களுக்குக் கூறுங்கள்.
வணக்கம். தம்பி ஸ்ரீபிரஜித், உங்கள் மன்றத்துக்கு என் வாழ்த்துக் கள். மிக ஆர்வத்தோடு என்னை அழைத்து எனது பழைய அனுபவங் களை மீட்கச் செய்திருக்கிaர்கள்.
முதலிலே வாசிப்பின் அவசியத்தைப் பற்றிப் பார்ப்போம்.
பாடசாலைக்குச் சென்று கல்வி பெறும் மாணவன் அங்கு ஆசிரியர் களின் வழிகாட்டலோடு பலவகையான பாட அறிவையும், பல கற்பித்தற் செயற்பாடுகளோடு கற்கிறான். 
அவனு க்கு பாடசாலை அறிவூட்டலுக்கு மேலதிகமாகக் கற்றல் தேவை. உலக விடயங்கள், பொது அறிவு, புதுப்புதுச் செய்திகளை உடனுக்குடன் தேட வேண்டிய அவசியமும் அவனுக்கு உண்டு. அவன் தானாகவே நூல்களைத் தேடி வாசித்து, தன் அறிவை விசால மாக்க வேண்டும். அதற்கு புத்தகங் களே உதவ வல்லன. புத்தகங்கள் யாருக்குமே நல்ல நண்பர்கள். ஒருவனை முழுமையான மனிதனாக்குவதில் வாசிப்பு மிகவும் முக்கிய பங்கு வகிக்கிறது. ஆகையால் எவருக்கும் சிறு வயதிலிருந்தே வாசிக்கும் பழக்கம் தானாகவே வரவேண்டும்.
வாசிப்பு ஒருவனை பூரணவனாக்குகிறது என்ற வகையிலே சிறுவர்களின் வாசிப்பு பயிற்சி பற்றி தாங்கள் என்ன அறிவுரைகளைத் தருவீர்கள்.
ஆம்! அருமையான கேள்வி இது. நாம் எக்காரியத்திலும் இளவயதிலேயே பயிற்சி பெறத் தொடங்கினால் அப்பழக்கம் வழக்கமாகி விடுகிறது. நாம் எதையும் வாசிக்க முனையும் போது நல்லவற்றை வாசித்தால் எண்ணம், சொல், செயலில் நல்லவையே தென்படும். அதன்மீது ஈடுபாடும் நம்பிக்கையும் வைத்து வாசிக்கும் போது, கற்றது கைமண்ணளவு கல்லாதது உலகளவு என்ற உண்மை எமக்குத் தெரியவரும்.
சிறுபிள்ளைகள் நல்ல அமைதியான சூழலில் வாழ்ந்து மேலோங்கி வளர்ந்தாலும், வாசிப்பின் துணையையும், அதன் அவசியத்தை யும் மறக்க மாட்டார்கள். தொலைக் காட்சி முதலாம் ஊடகங்களை விட தம் அறிவுத் தேட்டத்துக்கு நூல்களே நல்ல நண்பர்களாக விளங்குவதை உணரத் தலைப்படுவார்கள். 
ஒரு துளி மை ஒருவனைச் சிந்திக்கச் செய்யும்; ஒரு தியாகியின் குருதியிலும் பார்க்க அறிவாளியொருவரின் பேனா மை மிகப் புனிதமானது என்றார் ஒரு அறிஞர். 
எழுத்தாளர்கள் புதிய கண்டுபிடிப்புகளையும், புதிய நுட்பங்களையும், விழுமியங்களையும் இற்றைப்படுத்துபவர்கள் (update) எனவே புதிய நூல்களை நாம் ஒவ்வொருவரும் புதிய புதிய பரிமாணங்களில் அவ்வப்போது வரும் எழுத்தாளர்களால் தரப்படும் தகவல்களையும் அறிவுரைகளையும் ஏற்றுக்கொண்டு வாசிக்க வேண்டிய கட்டாயம் இருக்கிறது. எனவேதான் வாசிப்பை எவ்வயதினரும், எத்தரத்தினரும் தொடர்ந்தேர்ச்சியாகக் கடைப்பிடிக்க வேண்டும்.
ஆம்! அப்படியானால் தற்போது மாணவர்கள், இளைஞர்கள் மட்டத்திலே வாசிக்கின்ற பழக்கம் அருகிப் போவதற்கான காரணங்கள் எவையென்று நீங்கள் நினைக்கிaர்கள், சற்று விபரியுங்கள் ஐயா!
இன்று வாசிப்பு ஊடகங்கள் பல புதிய முறையில் உருவாகி வருகின்றன. வளர்ந்துவரும் தகவல் தொழில்நுட்ப தொடர்பாடல் யுகத்திலே கணனிப் பயன்பாடுகளோடு தகவல் ஊடகங்களும் எண்ணரியத் தாக்கங்களை மக்களிடையே ஏற்படுத்தி வருகின்றன. 
இலத்திரனியல் ஊடகங்கள், தொலைக்காட்சி, சினிமா போன்றவைகள் இளைஞர்களது, குறிப்பாக பாடசாலை மாணவர்களது கவனத்தை அதிகம் ஈர்ப்பதால், இளைய சமுதாயம் வாசிப்பில் ஈடுபாடு காட்டுவதில் பின்தங்கியுள்ளது. 
நாம் முதலில் இவ்வயதினர்களுக்கு ரி!சிப்பு ஆர்வத்தை ஏற்படுத்தும் விடயங்களை இனங்கண்டு, அவர்களுக்கு காண்பித்து தொழிற்படுவது அவசியம். இல்லாவிட்டால் இந்த இடைவெளியால் வருங்கால சமுதாயம் நிச்சயம் பாதிப்படையத்தான் செய்யும். 
‘இளமையில் கல்’ என்றபடி பொருத்தமான விடயத்தை சிறுவயதிலேயே அவர்கள் கற்றறிய வாய்ப்புகளை அவ்வப்போது வழங்க வேண்டியது பெரியவர்களது பொறுப்பாகிறது. அதற்கு வருமுன் காப்போம் என்ற மகுட வாக்கியத்தை நாம் நினைவிலிருத்த வேண்டும். மாணவர்களுடைய கவர்ச்சி, நாட்டம், தேவைகள் என்பவற்றை அறிந்து அவர்களுக்கு பொருத்தமாக வழிகாட்டுவது சான்றோர்களினதும் மூத்தோர்களினதும் கடமையாகும்.
குழந்தைகளைப் பொறுத்தமட்டில் அறிவையும் தகவல்களையும் தரும் நூல்களை வழங்குவதோடு, சிறுவர்களுக்கு நல்ல விழுமியங்களைப் புகட்டுவதும் அவசியம். இவற்றுக்கு உதவ அற்புதமான நீதி நூல்களும் கதைப் புத்தகங்களும் உள்ளன. சிறுவர் இலக்கியங்கள் என்று இவற்றைக் கூறுவார்கள். 
இச்சிறுவர் இலக்கியத்தினூடாக எதைச் சொல்லுகிறோம் என்பதைவிட, எதைச் சொல்லக்கூடாது என்பதுதான் முக்கியம். இந்தப் பொறுப்புணர்ச்சியை உணர்ந்து எழுதும் எழுத்தாளர்கள் முக்கியமானவர்கள். 
சிறுவர், குழந்தைகள் வாசிப்புக்காக எழுதும் எழுத்தாளர்கள் தாமும் குழந்தைகளாக மாறி, அவர்கள் அன்றாடம் பழகும் மொழியிலே, அவர்களிடம் பயிலும் சொற்களில் பொருத்தமான வர்ணப் படங்களையும் இடம்பெறச் செய்து நல்ல படைப்புகளை உருவாக்க வேண்டும். அவர்கள் விரும்பி வாசிக் கக் கூடிய கவர்ச்சியும் விறுவிறுப்பும் நிறைந்த கதைகள், கட்டுரைகள் அந்நூல்களில் அமைந்தால் பிள்ளைகள் இயல்பாகவே வாசிப்பில் ஆர்வம் கொள்ளுவர்.
நல்லது ஐயா. நன்றி உங்களுக்கு வாசிப்புப் பழக்கத்தை முதலில் அறிமுகமாக்கியவர் யார்?
வாசிப்புப் பழக்கம் என்பது சுயமாக ஏற்பட வேண்டியது. அதனை யாரும் யாருக்குமே திணிக்க முடியாது; திணிக்கவும் கூடாது. ஆனாலும் பிள்ளைகளுக்கு வாசிப்பதில் ஆர்வத்தை ஏற்படுத்த வேண்டிய முதற் கடமை பெற்றோர்களுக்கே எண்டு. அக்கடமையை எனது பெற்றோர்களே செய்துள்ளனர் என்று எண்ணுகிறேன். 
அடுத்தது எனது தாத்தா. அவர் வீட்டுக்கு வரும்போதெல்லாம், அதில் வாசித்தேன், இதில் வாசித்தேன் என்று சுவாரஸ்யமாக விடயங்களைக் கூறுவார். வேறு என் ஆசிரியர்கள் சிலரும் வாசிப்பின் அருமையை உணர்த்தியிருக்கிறார்கள்.
எப்போது நீங்கள் வாசிக்கத் தொடங்கினீர்கள்?
விபரம் அறியாத பருவத்திலிருந்தே நான் வாசிக்கத் தொடங்கிவிட்டதாக என் பெற்றோர்கள் கூறுவார்கள். படங்களோடு கூடிய சிறிய சிறிய கதைகளை ஆர்வத்தோடு படிக்க விரும்பிய காலமும் எனக்கு நினைவிலிருக்கிறது. இராமாயணம், பாரதம், குசேலர் சரிதை, தேசிங்குராஜா, ரஷ்ய மொழிபெயர்ப் புக் கதைகள், விவரணங்கள், வேறு சிறுவர் சஞ்சிகைகள் போன்றவற்றை எனது தந்தையார் வாங்கித் தருவார். 
நான் அவற்றைப் பிரியமாகப் படித்ததாக எனது தாயார் கூறுவார். ஆனாலும் நாலாம் வகுப்புப் படிக்கும் போது வாசித்தவைதான் எனது ஞாபகத்தில் நிற்கின்றன. அப்போதிலி ருந்து, கிடைத்தவை, பிரியமானவை எல்லாவற்றையுமே வாசிப்பேன்.
எப்போது நீங்கள் பொது நூலகமொன்றுக்குள் நுழைந்து வாசிக்க ஆரம்பித்தீர்கள்?
எனது தாத்தா ஒரு பண்டிதர். பெயர் சின்னத்தம்பி. நான் நான்காம் தரத்தில் படிக்கும்போதே என்னை நூலகத்துக்கு அவர் கூட்டிச்சென்று வாசிக்கும் முறையைச் சொல்லித் தந்து, அங்கு சென்று புத்தகம் படிக்கும் பழக்கத்தையும் அறிமுகப்படுத்தினார். அறிவுக் களஞ்சியமாக அன்று விளங்கிய என் தாத்தா மூலமாகத்தான் பாடசாலைக் காலங்களில் எனது அறிவுப் பசிக்குத் தீனி கிடைத்தது.
உங்களை முழுமையான நூலக வாசகராக ஆக்கி வைத்த காரணி எது?
பல்துறை அறிஞர்கள் மத்தியிலும் நின்று கதைக்கக்கூடிய ஆற்றல் இருக்க வேண்டும் என்ற அவா. அதனை நிறைவேற்ற வேண்டுமானால் அறிவுப் பிரபஞ்சத்துள் முடிந்தவரை நுழைய வேண்டுமென்ற ஆசை. இவை இரண்டுமே என்னை வாசிப்பின் பக்கம் ஈர்த்தவை.
வாசிப்புப் பழக்கம் தொடர்பாக நீங்கள் இன்றைய இளம் சிறார்களுக்கு கூறும் அறிவுரை என்ன?
நல்லது. வாசிப்புப் பழக்கமற்ற எவருமே கல்வியில் முன்னேற்றமடைய முடியாது. ஒரு மனிதனைப் பூரண மனிதனாக்குவதே வாசிப்புதான் என்ற வார்த்தை உண்மையானதுதான். முன்னேற்றம்பெற விரும்பும் ஒருவர் கட்டாயம் நூலகப் பாவனையில் ஈடுபட வேண்டியது தவிர்க்க முடியாதது. 
பல்கலைக்கழக படிப்புகளுக்கு மிகவும் அத்தியாவசியமாவது துணைநூற் பயன்பாடு. மேலாக, இன்றைய இளம் சிறார்களுக்கு தேவையான பொது அறிவைப் பெறுவதற்கு நூலகங்களே உபகாரியாய் இருக்கிறது. 
வாசிப்புப் பழக்கத்தை மிகச் சிறுபராயத்திலிருந்தே ஊக்குவிக்கும் பொறுப்பை பெற்றோர்களும், பாடசாலைச் சமூகமும் ஏற்று பிள்ளைகள் மட்டத்தில் அதை வலியுறுத்தவும் வேண்டும். அவ்வாறு சகல மட்டத்தினரும் வாசிப்புப் பழக்கத்தைப் பேணிப் போற்ற நல்லதொரு அறிவுச் சமுதாயம் விரைவில் உருவாகும்.
வாசிப்பை இளம் சமுதாயத்தினரிடையே ஊக்குவிப்பதற்கு நீங்கள் கூறும் வழிமுறைகள் எவை என்று கூறுவீர்களா?
மாணவர்களிடையே பல்வேறு மட்டங்களில் மாணவர் வட்டம், ஆசிரியர் வட்டம், நூற் கண்காட்சி போன்ற ஊக்குவிப்பு நடவடிக்கைகளால் வாசிப்போர் தொகையை பெருக்க வழி செய்யலாம். வாசிக்கப்பட்ட நூல்கள் பற்றிய கலந்துரையாடல்களை நடத்தல், வாசித்தவற்றை திறனாய்வு கண்ணோட்டத்தோடு நயத்தல், முன்வைத்தல் போன்றவையும் நூல்வாசிப்பை ஊக்குவிக்கவல்ல நடவடிக்கைகள் ஆகும். 
இதைவிட இவ்வாசகர்களிடையே பல்வேறு விதமான போட்டிகளை இது தொடர்பாக நடத்துவதன் மூலமும் பொருத்தமானவர்களுக்கு வெகுமதிகள், பரிசுகள் வழங்குவதன் மூலமும் வாசிப்பை ஊக்குவிக்கலாம். இவ்வாறான வெகுமதிகள் கூட பயனுள்ள நூல்களாக அமைதல் பயன்தரக்கூடியதென்று கருதுகிறேன்.

