மட்டு. மேற்கு வலய மாவடிமுன்மாரிமாணவர் கல்விக்கு கொரிய தம்பதியர் நிதி


(காரைதீவு குறூப் நிருபர்)
கொரிய நாட்டு தம்பதியினரின் நிதி மட்டு. மேற்குவலய மாவடி முன்மாரி மாணவர்களின் கல்விக்குப் பயன்பட்டுள்ளது.
மிகவும் பின்தங்கிய மாவடிமுன்மாரி தமிழ்க் கலவன் பாடசாலை நீண்டகாலமாக விளையாட்டு முற்றம் மற்றும் வகுப்பறை வசதிகளின்றி இயங்கி வந்தது.
இதனை நிவர்த்தி செய்யும் பொருட்டு அதிபர் வே. மகேசரெத்தினம் கோரிக்கை விடுத்திருந்தார். அதனையறிந்து ‘சேவ் த சில்றன்’ (Save the Children) நிறுவனத்தினூடாக கொரிய நாட்டுத் தம்பதியினர் இதற்கென 30 இலட்ச ரூபாவை வழங்கியிருந்தனர்.
அதனைக்கொண்டு அப்பாடசாலையில் விளையாட்டு முற்றம் அமைக்கப்பட்டதுடன் வகுப்பறைத் திருத்தமும் மேற்கொள்ளப்பட்டது.
அதன் திறப்பு விழா நேற்று வியாழக்கிழமை அதிபர் வே. மகேசரெத்தினம் தலைமையில் நடைபெற்றது. மட்டு. மேற்கு வலய பிரதிக் கல்விப் பணிப்பாளர்களான ஜி. ஸ்ரீநேசன், வ. தெய்வேந்திரன், கோட்ட கல்வி பணிப்பாளர் எஸ். தயாசீலன், சேவ் த சில்றன் இணைப்பாளர் மார்க் பட்டர்கன் ஆகியோர் கலந்துகொண்டு சிறப்பித்தனர். 
