தமிழ் பேசும் மக்களின்தார்மீகப் பொறுப்பு


தென் மாகாண சபைத் தேர்தலில் ஐக்கிய மக் கள் சுதந்திர முன்னணி ஈட்டியுள்ள வெற்றி பற்றிப் பல்வேறு கருத்துகள் வெளியிடப்பட் டுள்ளன. ஒவ்வொருவரும் தான் சார்ந்துள்ள அரசியல் கட்சியின் நிலைப்பாட்டுக்கு அமைவானதாகவே கருத்து வெளியிடும் வழமையை இந்தத் தேர்தலிலும் அவதானித்தோம். 
அரசாங்க தரப்பினர் அரசாங்கத்துக்கு அங்கீகாரம் வழங்கும் முடிவு எனக் கூறுகின்றனர். எதி ரணிக் கட்சிகளைச் சேர்ந்தவர்கள் அரசாங்கத்துக்குப் பின் னடைவு என்கின்றனர்.
அரசாங்கத்துக்குச் சாதகமாக அமையும் எந்தத் தேர்தல் முடிவையும் எதிரணிக் கட்சிகள் அரசாங்கத்துக்குப் பாதக மானதாகக் காட்ட முயற்சிப்பது வழக்கம். அதற்காக அவர் கள் பலவிதமான தர்க்கங்களை முன்வைப்பார்கள். 
தென் மாகாண சபையில் எதிரணிக் கட்சிகள் கொண்டிருந்த ஆசன எண்ணிக்கை குறைந்திருக்கின்றது. அரசாங்கக் கட் சிக்கு இருந்த ஆசன எண்ணிக்கை அதிகரித்திருக்கின் றது. இந்த வகையிலேயே இத் தேர்தல் முடிவைப் பார்க்க வேண்டும்.
தமிழ் பேசும் மக்கள் இத் தேர்தல் முடிவை எவ்வாறு நோக்க வேண்டும் என்பது முக்கியமான விடயம். குறிப்பாக இனப் பிரச்சினைக்கான தீர்வு முயற்சியை முன்னெடுப்பதில் இத்தேர்தல் முடிவு எவ்வகையில் முக்கியமானதென்பது கவனத்தில் கொள்ளப்பட வேண்டியதாகும்.
இப்போது நடைமுறையிலுள்ள பதின்மூன்றாவது அரசியல மைப்புத் திருத்தத்துக்குக் கூடுதலான தீர்வொன்றை நடை முறைக்குக் கொண்டுவர வேண்டுமானால் அரசியலமைப் பில் திருத்தம் செய்ய வேண்டியது அவசியம். அத் திருத்தத்தைச் செய்வதற்குத் தேவையான மூன்றிலிரண்டு பெரும்பான்மை அரசாங்கத்திடம் இல்லை. 
பொதுத் தேர் தல் மூலம் மூன்றிலிரண்டு பெரும்பான்மையைப் பெற்று அரசியலமைப்பில் திருத்தம் செய்யப்போவதாக சிரேஷ்ட அமைச்சரொருவர் அண்மையில் கூறியதை இங்கு சுட்டிக்காட்டலாம்.
தென் மாகாணசபைத் தேர்தலைத் தமிழ் பேசும் மக்கள் தனியான தேர்தலொன்றாகப் பார்க்கக் கூடாது. நடந்து முடிந்த எல்லா மாகாண சபைத் தேர்தல்களிலும் அரசா ங்கம் ஈட்டிய வெற்றியின் தொடர்ச்சியாகவே தென் மாகாண சபைத் தேர்தலின் முடிவைப் பார்க்க வேண்டும். 
-பொதுத் தேர்தலில் அரசாங்கம் சுலபமாக வெற்றியீட்டும் என்ப தையே இந்த முடிவுகள் உறுதியாகத் தெரிவிக்கின்றன.
பொதுத் தேர்தலில் அரசாங்கம் அடையப்போகும் வெற்றி மூன்றிலிரண்டு பெரும்பான்மையுடன் கூடிய வெற்றியாக அமைவதை உறுதிப்படுத்த வேண்டிய பொறுப்பு கூடுத லாகத் தமிழ் பேசும் மக்களைச் சார்ந்துள்ளது.
இனப்பிரச்சினைக்கான தீர்வு இலங்கையர் அனைவருக்கும் முக்கியத்துவம் வாய்ந்ததெனினும் தமிழ் பேசும் மக்க ளைப் பொறுத்த வரையில் மிகவும் முக்கியத்துவம் வாய் ந்தது. 
எனவே, இனப்பிரச்சினைக்குத் தீர்வு காண்பதற்குச் சாதகமான சூழ்நிலை உருவாகும் போது தமிழ் பேசும் மக்கள் அதைச் சரியான முறையில் பயன்படுத்த வேண் டும். சந்தர்ப்பம் கிடைக்கும் போது அதைச் சரியாகப் பயன்படுத்தத் தவறினால் மீண்டுமொரு சந்தர்ப்பம் கிடை க்காது போய்விடும் என்பதற்குக் கடந்த கால அனுபவம் சான்றாக உள்ளது. 
அரசாங்கமொன்று மூன்றிலிரண்டு பெரும்பான்மையைப் பெறக்கூடிய சந்தர்ப்பம் நீண்ட காலத்துக்குப் பின் இப்போது ஏற்பட்டிருக்கின்றது. இனப் பிரச்சினைக்கான தீர்வை நடைமுறைப்படுத்துவதற்கு மூன் றிலிரண்டு பெரும்பான்மை அத்தியாவசியமானது. 
எனவே தமிழ் பேசும் மக்கள் இச்சந்தர்ப்பத்தைச் சரியாகப் பயன் படுத்த வேண்டும். அரசாங்கத்துக்கு மூன்றிலிரண்டு பெரும் பான்மை கிடைப்பதை உறுதிப்படுத்தும் வகையில் செயற் பட வேண்டும். இது இனப்பிரச்சினையின் தீர்வை விரும்பு பவர்களின் தார்மீகப் பொறுப்பு.
