எங்களாலும் சுயமாக உழைத்து வாழ முடியும்; யாழ்ப்பாணத்தில் ஆட்டோ ஓட்டும் புதுமைப் பெண்கள்

<div><div></div><div>
</div><div></div></div><div>"வீட்டுக் கஷ்டத்தால்தானே அம்மா ஆட்டோ ஓட்டி உழைக்கிறா. நாங்கள் படிச்சு உழைக்க தொடங்கிட்டால் அம்மா கஷ்டப்படமாட்டாதானே..." என்று கூறுகின்றாள் யாழ்ப்பாணத்தில் ஆட்டோ ஓட்டும் தொழிலைச் செய்துவரும் பெண் ஒருவரின் பிள்ளை.</div><div></div><div>சமூகத்தில் ஏற்படும் சில மாற்றங்கள் புரட்சிகளாகவும் முன்மாதிரிகளாகவும் மாறி விடுகின்றன. அப்படியானதொரு புதுமையான சமுதாய மாற்றத்தையும் சமூகவியல் பார்வையையும் ஏற்படுத்தியுள்ளது யாழ்ப்பாணத்தில் பெண்கள் ஆட்டோ ஓட்டும் சுயதொழில் முயற்சி.</div><div></div><div>பாரதியார் கண்ட புதுமைப் பெண்ணின் வளர்ச்சி காலத்திற்குக் காலம் யாழ்ப்பாணத்தில் நடைபெற்று வருவதை காண முடிகின்றது. 1970 களின் பிற்காலத்தில் யாழ்ப்பாணத்தில் பெண்கள் ஆணுடன் சைக்கிளில் செல்வதையும் சைக்கிள் ஓட்டிச் செல்வதையும் விரும்பத்தகாததாகவும் வேடிக்கையாகவும் பார்த்த சமூகம் 1990 களில் நாட்டில் நடைபெற்ற விடுதலைப் போராட்டத்தின்போது ஆணுக்கு நிகராகப் பெண்கள் செயற்படத் தொடக்கியதும் தன் பார்வையை மாற்றிக்கொள்ள தொடங்கியது.</div><div></div><div>அவ்வாறே யுத்தத்திற்குப் பின்னரான இக்காலகட்டத்தில் பெண்கள் ஆட்டோ ஓட்டும் சுயதொழில் முயற்சியிலும் இறங்கியுள்ளார்கள்.</div><div></div><div>குறிப்பாக பெண்கள் சுயதொழில் முயற்சிகளில் இறங்குவதாக இருந்தால் வீட்டிலிருந்தோ அல்லது தொழிற்சாலைகளிலிருந்தோ செய்யும் தொழில்களைத்தான் தெரிவு செய்வார்கள்.</div><div></div><div>பெண்களுக்கு சுயதொழில் வேலை வாய்ப்புக்களுக்கான பயிற்சிகளை வழங்கும் தொண்டு நிறுவனங்களும் தையல், கைவேலைப்பாடுகள் போன்ற பயிற்சிகளைத்தான் வழங்கும். ஆனால் பெண்கள் கல்வி மற்றும் ஆய்வு நிறுவனம் சற்று மாறுதலாக பெண்கள் ஆட்டோ ஓட்டும் தொழிலைச் செய்து சுயமாக வாழ்க்கையில் முன்னேறிக்கொள்ளும் வழிவகையை ஏற்படுத்திக் கொடுத்துள்ளது.</div><div></div><div>கணவனால் கைவிடப்பட்ட குடும்பப் பெண்கள், மிக வறுமையால் வாடும் குடும்பத்தைச் @சர்ந்த பெண்கள், தனித்து வாழும் பெண்கள் போன்றவர்களுள் 15 பேரைத் தெரிவு செய்து இப்புதிய தொழில் முயற்சியை வழங்கியுள்ளனர். இவர்களுக்கு இவ் உதவி கிடைப்பதற்கு வழிகாட்டியாக நின்று செயற்பட்டவர் யாழ். பிரதேச செயலக பெண்கள் அபிவிருத்தி உத்தியோகத்தரும் மாவட்ட இணைப்பாளருமான செல்வி. உதயனி. அவரிடம் இத்திட்டம் தொடர்பாக வினவினோம்.</div><div></div><div>யாழ். மாவட்டத்தில் பெண் தலைமைத்துவத்தைக் கொண்ட குடும்பங்களும் கணவனால் கைவிடப்பட்ட பெண்களும், குடும்ப வறுமையால் தமது தேவைகளையே நிறைவேற்றிக் கொள்ளமுடியாமல் பரிதவிக்கும் பெண்களும் நிறையவே உள்ளனர். இப்படியானவர்கள் எமது பிரதேச செயலகங்களை அணுகி தமது வாழ்வை மேம்படுத்துவதற்கேற்ப ஏதாவது உதவிகளைப் பெற்றுத்தாருங்கள் எனக்கேட்டார்கள்.</div><div></div><div>நாம் இவர்களை ஒரு தடவை சந்தித்துப் பேசும்போது உங்களுக்கு எவ்வாறான உதவிகளைச் செய்ய வேண்டுமென நீங்கள் எதிர்பார்க்கிறீர்கள் என்று கேட்டோம். நாங்கள் சுயமாக நின்று உழைக்கக் கூடிய ஒரு வேலைத்திட்டத்தை உருவாக்கித் தாருங்கள் என்று கேட்டார்கள்.</div><div>
</div><div>ஆட்டோ ஓட்டும் தொழிலைச் செய்வதற்குப் பெண்கள் வெட்கப்படத் தேவையில்லை. இதுவும் ஒரு சுயதொழில் தான். இதையும் பயமில்லாமல் செய்ய முடியும் என்று பெண்களுக்கு நம்பிக்கையூட்டும் வகையில் திடமான மன உறுதியுடன் கூறினார் செல்வி தர்மினி.</div><div></div><div>சமூகத்தில் பல்வேறுபட்ட சவால்களுக்கு முகம் கொடுத்து வாழும் இப்பெண்களுக்கு ஆட்டோ ஓட்டும் தொழில் வாழ்க்கையில் புது நம்பிக்கையைக் கொடுத்துள்ளது. குடும்பத்தாலும் சமூகத்தாலும் புறக்கணிக்கப்பட்டு வாழ முடியாத நிலைக்குத் தள்ளப்படும் இவர்களைப் போன்றவர்களுக்கு இதுவும் ஒரு முன்மாதிரியான, எடுத்துக்காட்டான சுயதொழில் முயற்சியாகும்.</div><div></div><div></div>
படப்பிடிப்பு : அ.றொக்ஷன்

