மேலும் 30 புகலிடக்கோரிக்கையாளர்கள் நாடு திரும்பினர்


அவுஸ்திரேலியாவுக்கு சட்டவிரோதமாக சென்ற மேலும் 30 புகலிடக் கோரிக்கையாளர்கள் இன்று பிற்பகல் 1.40 மணியளவில் கட்டுநாயக்க விமானநிலையத்தை வந்தடைந்தனர்.
அவுஸ்திரேலியாவுக்கு படகு மூலம் சட்டவிரோதமாகச் சென்ற 30 பெரும்பான்மை இனத்தைச் சேர்ந்தவர்களே இவ்வாறு நாடுகடத்தப்பட்டுள்ளதாக எமது விமானநிலைய செய்தியாளர் தெரிவிக்கின்றார்.
விசேட விமானம் ஒன்றின் மூலம் வந்த இவர்களுக்கு பாதுகாப்பிற்காக அவுஸ்திரேலியாவிலிருந்து பாதுகாப்புத் தரப்பினர் வந்ததாகவும் தெரிவித்தார்.
கொழும்பு-3, கம்பஹா-14, களுத்துறை-2, புத்தளம்-11 ஆகிய பகுதிகளைச் சேர்ந்தவர்களாவர்.
குறித்த நபர்களை குற்றத்தடுப்பு பிரிவினர் கைது செய்து விசாரணைகளை மேற்கொண்டுள்ளனர்.

