185 மின் திட்டங்களுக்கு500 இலட்சம் ரூபா ஒதுக்கீடு


(ஹாரிஸ்பத்துவ குறூப் நிருபர்)
மத்திய மாகாணத்தில் மின்சார வசதி இல்லாத குடும்பங்களுக்கு மின்சார வசதிகளைப் பெற்றுக்கொடுக்க 500 இலட்சம் ரூபா செலவில் திட்டமொன்று நடைமுறைப்படுத்தப்பட்டுள்ளதாக மத்திய மாகாண மின் சக்தி எரிபொருள் துறை அமைச்சர் பந்துல யாலேகம தெரிவித்தார்.
கண்டி மாவட்டத்தில் 126 இலட்சம் ரூபா செலவில் 61 வேலைத் திட்டங்களும், மாத்தளை மாவட்டத்தில் 283 இலட்சம் ரூபா செலவில் 73 திட்டங்களும், நுவரெலியா மாவட்டத்தில் 91 இலட்சம் ரூபா செலவில் 51 மின் விநியோக திட்டங்களும் செயல்படுத்தப்பட்டுள்ளதாகவும் கூறிய அமைச்சர் மேற்படி 185 மின்சாரத் திட்டங்களும் 2012 ஆம் ஆண்டு நடுப்பகுதி அளவில் பூர்த்தி செய்யப்பட்டுவிடும் எனவும் தெரிவித்தார். (ஐ - ஞ)
