போராட்டம்பெரிய வெற்றி

கருணாநிதி
சென்னை
தி.மு.க. வினரின் சிறை நிரப்பும் போராட்டம் மிகப் பெரிய வெற்றி பெற்றிருக்கிறது என்று தி.மு.க. தலைவர் கருணாநிதி கூறினார்.
சென்னையில் செய்தியாளர்களிடம் புதன்கிழமை அவர் கூறியதாவது, தி.மு.க. நடத்திய அறப் போராட்டத்துக்கு மிகப்பெரிய வெற்றி கிடைத்திருக்கிறது. ஒரு இலட்சத்துக்கும் அதிகமானோர் போராட்டத்தில் பங்கேற்றுள்ளனர். 
போராட்டத்தில் பங்கேற்பவர்களை பொலிஸார் அச்சுறுத்துவது எதிர்பார்த்ததுதான். ஆனால் தி.மு.க. வினர் பயப்பட மாட்டார்கள். குண்டர் சட்டத்தையே பார்த்தவர்கள் இந்தச் சலசலப்புக்கு எல்லாம் அஞ்சமாட்டார்கள், எதையும் எதிர்கொள்வார்கள்.
&#39;நல்ல மாட்டுக்கு ஒரு சூடு&#39; என்று ஒரு பழமொழி சொல்வார்கள், இந்தப் போராட்டத்துக்குப் பிறகும் அரசு திருந்தும் என்ற நம்பிக்கை எனக்கு இல்லை. அண்ணா பெயரால் உள்ள நூலகம் உலகத் தரத்தோடு கட்டப்பட்டது. அது அறிஞர்களாலும், சான்றோர்களாலும் வியந்து பாராட்டப்பட்டது. அந்த நூலகத்தை இழிவுபடுத்த வேண்டும் என்பதற்காகவே திருமணங்களுக்கு வாடகைக்கு விடுகின்றனர்.
எனவே, இந்த ஆட்சியினர் திருந்துவார்கள் என்று நாங்கள் எதிர்பார்க்கவில்லை என்றார் கருணாநிதி.
