சாயா வைல்ட் - எடிசலாட் இயற்கைசார் புகைப்பட கலைஞர் போட்டி 2012



எடிசலாட் லங்கா நிறுவனமானது சாயா வைல்ட் - எடிசலாட் இயற்கைசார் புகைப்படக் கலைஞர் 2012&rsquo; ((Chaaya Wild &ndash; Etisalat Nature Photographer 2012) போட்டியைஆரம்பிப்பதற்காக சாயா வைல்ட் யால உல்லாசவிடுதியுடன் தொடர்ச்சியாக இரண்டாவது வருடமாகவும் பங்காளியாக ஒன்றிணைந்துள்ளது.

மிகத் திறமையான இயற்கைசார் புகைப்படக் கலையை அங்கீகரிப்பதே இப்போட்டியின் பிரதான இலக்காக காணப்படுகின்ற அதேவேளை, இயற்கைப் பாதுகாப்பு தொடர்பான விழிப்புணர்வை அதிகரிப்பதும் இதன் மற்றுமொரு நோக்கமாக உள்ளது. கடந்த வருடத்தில் 600 இற்கும் அதிகமான விண்ணப்பங்களையும், 70இற்கும் அதிகமான கனிஷ்ட விண்ணப்பதாரிகளையும் தம்பக்கம் கவர்ந்திழுத்த இப்போட்டியானது, நாடெங்கிலும் உள்ள இயற்கைசார் புகைப்படக் கலைஞர்கள் தமது திறமையை வெளியுலகுக்கு காட்சிப்படுத்துவதற்கு மிகப் பொருத்தமான ஒரு தளமாக திகழ்கின்றது.
இலங்கையில் முதன்முறையாக, இன்ஸ்டகிராம்&rsquo; புகைப்படப் பகிர்வு மென்பொருளை பயன்படுத்தும் புகைப்படக் கலைஞர்களும் தமது படைப்புகளை சமர்ப்பிப்பதற்கு இவ்வருட போட்டியானது இடமளிக்கின்றது. சாயா வைல்ட் - எடிசலாட் இயற்கைசார் புகைப்படக் கலைஞர் 2012&rsquo; போட்டி தொடர்பாக எடிசலாட் நிறுவனத்தின் பிரதம நிறைவேற்று அதிகாரி துமிந்திர ரத்னாயக்க கருத்துத் தெரிவிக்கையில், &ldquo;இயற்கைசார் புகைப்படக் கலையில் காணப்படும் திறமைக்கு அங்கீகாரம் அளிக்கும் இந்த விஷேடத்துவமிக்க போட்டியை நடாத்தும் பொருட்டு மீண்டும் ஒரு தடவை சாயா வைல்ட் யால உல்லாச விடுதியுடன் பங்காளியாக கைகோர்ப்பதையிட்டு நாம் பெருமிதம் கொள்கின்றோம். 
இந்தப் போட்டியில் இன்ஸ்டகிராம்&rsquo; பிரிவினை அறிமுகப்படுத்தியதன் ஊடாக, ஸ்மார்ட்போன்களை பயன்படுத்தும் வாடிக்கையாளர்களும் பங்குபற்றும் வகையில் அப்போட்டியை திறந்து விடுகின்றமை குறித்து எடிசலாட் மிகவும் மகிழ்ச்சியடைந்துள்ளது. கடந்த வருடத்தில் இப்போட்டியில் பங்குபற்றிய சில அமெச்சூர் புகைப்படக் கலைஞர்கள் தற்போது கருத்தார்ந்த விதத்தில் புகைப்படங்களை எடுக்கின்றார்கள் என்பதை கேள்விப்படுகின்ற போது நாம் மிகுந்த சந்தோசடைகின்றோம்&rdquo; என்றார்.
இந்த போட்டி தொடர்பாக ஜோன் கீல்ஸ் ஹோல்டிங்ஸ் நிறைவேற்று பிரதித் தலைவரும் ஜோன் கீல்ஸ் ஸ்ரீலங்கன் ரிசோர்ட்ஸ் நிறுவனத்தின் பிரதம நிறைவேற்று அதிகாரியுமான ஜயன்திஸ்ஸ கெஹல்பன்னல கருத்துத் தெரிவிக்கையில், &ldquo;இந்ந போட்டி நிகழ்வை மீண்டும் ஒரு தடவை முன்னெடுப்பதையிட்டு ஜோன் கீல்ஸ் ஹோட்டல்ஸ்&rsquo; பெருமை அடைகின்றது. உள்நாட்டு இயற்கைசார் புகைப்படக் கலைஞர்களின் அதீத திறமையை நோக்கிய முன்முயற்சியை வெளியுலகுக்கு காட்டுவதற்கான வாய்ப்பினை இப்போட்டி வழங்கும். ஏனைய வடிவங்களிலான வாழ்க்கை முறைமையுடன் எமது உலகத்தை பகிர்ந்து கொள்கின்ற அதேநேரத்தில், இயற்கையை போற்றும் விடயத்தின்பால் மற்றவர்களையும் இது உள்ளீர்க்கின்றது&rdquo; என்று குறிப்பிட்டார்.
சாயா வைல்ட் - எடிசலாட் இயற்கைசார் புகைப்படக் கலைஞர் 2012&rsquo; மற்றும் சாயா வைலட் - எடிசலாட் இயற்கைசார் கனிஷ்ட புகைப்படக் கலைஞர் 2012&rsquo; போட்டிகள் 2012ஆம் ஆண்டு ஆகஸ்ட் 31ஆம் திகதியன்று 16 வயதிற்கு மேற்பட்டவர்களாக உள்ள நபர்கள் வளர்ந்தோருக்கான போட்டியில் பங்குபற்றலாம்.
 இப்போட்டிக்கான விண்ணப்ப பிரிவுகளாவன:- பாலூட்டிகளின் நடத்தைகள், பறவைகளின் நடத்தைகள், ஏனைய வனவளங்கள், வனம் மற்றும் இயற்கைக் காட்சி நிறைந்த இடங்கள் ஆகியவையாகும். போட்டியில் மிகச் சிறந்த ஒட்டுமொத்த வெற்றியாளர் ஒருவர் தெரிவு செய்யப்படுகின்ற அதேவேளை, ஒவ்வொரு பிரிவிலும் மிகச் சிறப்பானதாக தெரிவாகும் புகைப்படங்களுக்கும் பரிசுகள் வழங்கப்படும்.
16 வயதிற்கு குறைந்த சிறுவர்கள் கனிஷ்ட போட்டிக்காக விண்ணப்பிக்க முடியும். இப் போட்டிக்கான விண்ணப்பப் பிரிவுகளாவன:- விலங்கு உருவப்படம், விலங்குகளின் செயற்பாடு மற்றும் அழகிய காட்சி போன்றவையாகும். 2012ஆம் ஆண்டு ஆகஸ்ட் 27ஆம் திகதி இப்போட்டிகள் ஆரம்பமாகியுள்ளன. இதற்கான அனைத்து விண்ணப்பங்களும் ஜோன் கீல்ஸ் ஹோட்டல் முன்பதிவுப் பிரிவு, 130, கிளனி வீதி, கொழும்பு 2 அல்லது எடிசலாட் கூட்டாண்மை அலுவலகம், 109, ரௌட்டானா டவர்ஸ், கொழும்பு 03 என்ற முகவரிக்கு 2012 ஒக்டோபர் 30ஆம் திகதியன்று கிடைக்கப்பெறும் வகையில் அனுப்பப்பட வேண்டும்.


இன்ஸ்டகிராம்&rsquo; என்பது நவீன புகைப்படப் பகிர்வு மென்பொருளாகவும் சமூக வலைத் தளமாகவும் திகழ்வதுடன், Android, iOS போன்ற தளமேடைகளில் கிடைக்கக் கூடியதாகவும் உள்ளது.
இன்ஸ்டகிராம்&rsquo; போட்டியில் பங்குபற்றுவதற்கு விரும்பும் போட்டியாளர்கள் இன்ஸ்டகிராம்&rsquo; தளத்தில் காணப்படும EtisalatSL இனை பின்தொடரும் அதேவேளை அவர்களது புகைப் படங்களை தரவேற்றம் செய்வதுடன் அதற்கான புகைப்பட விளக்கக் குறிப்பில் #EtiphotoContest Tag இனை இணைக்கவும் வேண்டும். பின்னர் இப்புகைப்படங்கள்எடிசலாட் பேஸ்புக்கில் தரவேற்றம் செய்யப்படும். பேஸ்புக்கில் மிக அதிகமாக Like&rsquo;செய்யப்படும் புகைப்படம் வெற்றிபெற்றதாக தெரிவு செய்யப்படும்.
இப்போட்டிக்கு விண்ணப்பிப்தற்காக விதிகள் மற்றும் ஒழுங்குமுறைகளை உள்ளடக்கிய விண்ணப்பப் படிவங்களை www.etisalat.lk மற்றும் www.johnkeellshotels.com ஆகிய இணையத் தளங்களில் இருந்து தரவிறக்கம் செய்து கொள்ளலாம். அச்சுப் பிரதி வடிவிலான விண்ணப்பப் படிவங்களை சாயா வைல்ட் யால, ஜோன் கீ ல்ஸ் ஹோட்டல் முன்பதிவுப் பிரிவு மற்றும் நாடெங்கிலும் உள்ள எந்தவொரு அங்கீகரிக்கப்பட்ட எடிசலாட் முகவரிடமும் பெற்றுக் கொள்ளலாம்.
போட்டியின் ஒட்டுமொத்த வெற்றியாளர் ரூபா 75,000 பணப் பரிசு ஒன்றையும் சாயா வைல்ட் யால தங்குவிடுதியில் இருவர் வாரஇறுதியைக் கழிப்பதற்கான வவுச்சரையும் பெற்றுக் கொள்வார். கனிஷ்ட போட்டியின் ஒட்டுமொத்த வெற்றியாளர் ரூபா 30,000 பணப் பரிசையும், சாயா வைல்ட் யால தங்குவிடுதியில் வார இறுதியைக் கழிப்பதற்கானவவுச்சரையும் பெற்றுக் கொள்வார். இன்ஸ்டகிராம் போட்டியின் வெற்றியாளராக தெரிவு செய்யப்படுபவருக்கு Huawei Tab கையடக்கத் தொலைபேசி ஒன்றும், ஜோன் கீல்ஸ் ஹோட்டலில் இருவர் வார இறுதியைக் கழிப்பதற்கான வவுச்சர் ஒன்றும் பரிசாக கிடைக்கும்.

