பொலிஸ் அதிகாரிகள் சித்திரவதை:நீதிமன்றத்தில் நடராஜன் வழக்கு


விசாரணை என்ற பெயரில், பொலிஸ் அதிகாரிகள் சித்திரவதை செய்தனர் என 10 பொலிஸ் அதிகாரிகளின் பெயர்களைக் குறிப்பிட்டு எழும்பூர் நீதிமன்றத் தில் சசிகலா கணவர் நடராஜன் வழக்கு தொடர்ந்துள்ளார். 
சென்னை பெசன்ட் நகர், பாரி தெருவைச் சேர்ந்த நடராஜன் எழும்பூர் தலைமை மெட்ரோ பாலிட்டன் மஜிஸ்திரேட் நீதிமன்றத்தில் பொலிஸ் அதிகாரிகள் என்னை கைது செய்தபோது, என்கவுன்டரில் கொல்ல திட்டம் தீட்டி, சித்திர வதை செய்தனர், அவர்கள் மீது நடவடிக்கை எடுக்க வேண்டும் என தலைமை மஜிஸ்திரேட் நiர் அக மது முன், மனு தாக்கல் செய்தார். அவ் வழக்கு வரும் புதன்கிழமை விசாரணைக்கு எடுத்துக்கொள்ளப்பட இருக்கிறது.
நீதிமன்றத்தில் இருந்து வெளியேறிய நடராஜன், பத்திரிகையாளர்களிடம் கூறியதாவது, சென்னை பெசன்ட் நகர் வீட்டில், கடந்த பெப்ரவரி 18ல் இருந்தேன். எனது வீட்டிற்கு வந்த பொலிஸார் விசாரணை என்ற பெயரில், மாலை 6 மணிக்கு என்னை பொலிஸ் வாகனத்தில் அழைத்துச் சென்றனர். 
நள்ளிரவு 12 முதல் 2 மணி வரை காட்டுப் பகுதியில் வாகனத்தை நிறுத்தினர். உயர் பொலிஸ் அதிகாரிகளின் உத்தரவின்படி, என்னை என்கவுன்டரில் கொல்ல பொலிஸார் திட்டமிட்டிருந்தனர். பத்திரிகையாளர்களும், வழக்கறிஞர்களும் எனது வாகனத்தைப் பின்தொடர்ந்ததால், அத்திட்டத்தை பொலிஸார் கைவிட்டனர். பிறகு என்னை தஞ்சாவூர் அழைத்துச் சென்றனர். 
மறுநாள் அதிகாலை 3 மணிக்கு அப்பகுதியைச் சேர்ந்த ராமலிங்கம் என்பவரை என் முன்பு ஆஜர்படுத்தினர். அவரை ஏமாற்றி சில மோசடி செய்ததாக, என் மீது வழக்கு பதிவு செய்தனர். அவ்வழக்கு உட்பட 6 வழக்குகளை பொலிஸார் என்மீது பதிவு செய்தனர். அதில் இரண்டு வழக்குகள் மீளப் பெறப்பட்டுவிட்டன. 
மீதமுள்ள நான்கு வழக்குகள் நிலுவையில் உள்ளன. வீட்டிலிருந்த என்னை கைது செய்து, விசாரணை என்ற பெயரில் சித்திரவதை செய்த பொலிஸ் அதிகாரிகள், ஐ.ஜி. அலெக்சாண்டர் மோகன், டி.ஐ.ஜி. அமல்ராஜ், எஸ்.பி.க்கள் தன்ராஜ் சேவியர், கிரி டி. எஸ். பி. மாணிக்கவாசகம், இன்ஸ்பெக்டர்கள் நாராயணசாமி, சிகாமணி, மாரிமுத்து சோமசுந்தரம், வேலு ஆகியோர் மீது, நடவடிக்கை எடுக்க வேண்டும். இவ்வாறு நடராஜன் கூறினார்.
