சாதனை புரிந்த ஒபாமா, மிச்செலின் நெருக்கமான புகைப்படம்!


உலகம் எங்கும் தற்போது பரவலாக பேசப்படும் நபராக இருப்பது யார்?
 என்று கேட்டால் தயக்கமே இன்றி கூறலாம் ஒபாமா என்று.
பத்திரிகைகள் முதல் இணையத்தளம் வரை அனைத்துமே அமெரிக்கத் தேர்தல் மற்றும் ஒபாமா பற்றியே செய்தி வெளியிட்டு வருகின்றன.
அமெரிக்க தேர்தலைப் போல சமூகவலையமைப்புகளிலும் ஒபாமா சாதனை படைத்துள்ளார்.
டுவிட்டரில் இதுவரை பாடகர் ஜஸ்டின் பீபர் வசம் இருந்த சாதனையொன்றையும் அவர் முறியடித்துள்ளார்.
பீபர் கடந்த செப்டம்பர் மாதம் பதிவு செய்த RIP Avalanna.
 i love you&rsquo; என்ற டுவிட்டானது சுமார் 223,376 ரீடுவிட்ஸ் (retweets) களைப் பெற்றிருந்தது.
இதுவரை சாதனையாக இருந்த பீபரின் டுவிட்டை ஒபாமாவின் டுவிட் முந்தியுள்ளது.
ஒபாமா மற்றும் மிச்செல் கட்டியணைத்தவாறு உள்ள புகைப்படத்துடன் கூடிய 'Four more years' என்ற டுவிட்டே தற்போது சாதனைபடைத்துள்ளது.
குறித்த டுவிட்டானது 7 இலட்சத்திற்கும் அதிகமான ரீடுவிட்ஸ்களை பெற்றுள்ளதுடன் 2 இலட்சத்திற்கும் அதிகமானோர் இதனை விருப்பத்திற்குரிய டுவிட்டாகவும் தெரிவுசெய்துள்ளனர்.



டுவிட்டரில் மட்டுமன்றி பேஸ்புக்கிலும் ஒபாமா மற்றும் மிச்செல்லின் படம் புதிய சாதனை படைத்துள்ளது.
ஒபாமாவின் உத்தியோகபூர்வ பக்கத்தில் பகிரப்பட்ட அப்படமானது சுமார் 3.
9 மில்லியன் 'லைக்' களை பெற்றுள்ளதுடன், 5 இலட்சத்திற்கும் அதிக தடவைகள் பகிரப்பட்டுள்ளன.


பேஸ்புக்கில் ஒபாமா தனது உத்தியோகபூர்வமான பக்கத்தில் 32,941,078 ரசிகர்களைக் கொண்டுள்ளார்.
 அதேபோல டுவிட்டரில் அவரது உத்தியோகபூர்வ கணக்கில் 22,879,153 பளோவர்களையும் கொண்டுள்ளார்.
 ( இச் செய்தி எழுதப்படும் வரை)
பேஸ்புக் மற்றும் டுவிட்டர் போன்ற சமூக ஊடகங்களில் மற்றைய அரசியல் தலைவர்களை விட அதிக ரசிகர்கள் உள்ளனர்.
 தனது தேர்தல் பிரசாரத்தின் ஒரு அங்கமாகவே அவர் இவற்றைப் பயன்படுத்தி வந்தார்.
கடந்த முறை ஜனாதிபதித் தேர்தலிலும் ஒபாமா சமூகவலையமைப்புகள் மூலம் பிரசாரம் மேற்கொண்டிருந்தார்.
 இளைஞர்கள், யுவதிகளின் வாக்குகளைக் கவர்வதற்கு இது ஓர் சிறந்த தந்திரோபாயமாக அமைந்தது.
இம்முறை தேர்தலிலும் அவ்வுத்தியை அவர் பயன்படுத்தியுள்ளதுடன் வெற்றியும் கண்டுள்ளார்.

