


இங்கிலாந்து நாட்டு மக்கள் தொகையில்; வெள்ளை நிற பிரித்தானியர்கள் எண்ணிக்கை 84 சத வீதம் தான். இன்னும் 56 ஆண்டு களில் அவர்கள் சிறுபான்மையின ராகி விடுவார்கள் என்பது சமீபத்தில் நடத்திய ஆய்வில் தெரியவந்துள் ளது. இது தொடர்பாக ஒக்ஸ்போர்ட் பல்கலைக்கழக பேராசிரியர் டேவிட் கோல்மன் ஒரு ஆய்வு நடத்தினார். 
இப்போது உள்ள அளவில் பிறநாட் டினர் குடியேறுவது நீடித்தால் இன் னும் 56 ஆண்டுகளில் வெள்ளைக் கார பிரித்தானியரை விட மற்ற இனத்தினர் பெரும்பான்மையாகி விடுவார்கள் என்று அந்த ஆய்வு கூறுகிறது.
தொழிற்கட்சி ஆட்சியின்போது ஆண்டு தோறும் 2 இலட்சம் பேருக்கு விசா வழங்கப்பட்டு வந்தது. இதை ஒரு இலட்சமாக குறைக்க வேண்டும் என்று அரசுக்கு பரிந்துரை செய்யப்பட்டு உள்ளது.
குடியேறுபவர்கள் எண்ணிக்கை ஆண்டுக்கு ஒரு இலட்சத்து 80 ஆயிரமாக நீடித்தால் 2051ம் ஆண்டு வெள்ளை பிரித்தானிய இன மக்கள் தொகை 59 சதவீதமாக குறைந்து விடும் என்று தேசிய புள்ளிவிவர இலாகா மதிப்பீடு செய்துள்ளது.
கடந்த நூற்றாண்டின் சக்தி வாய்ந்த பெண்ணாக இந்திரா
கடந்த நூற்றாண்டில் சக்தி வாய்ந்த பெண்கள் வரிசையில், மறைந்த இந்தியப் பிரதமர் இந்திரா வுக்கு ஒன்பதாவது இடத்தை அளித் துள்ளது ‘டைம்’ பத்திரிகை. இப் பட்டியலில், அன்னை தெரசாவும் இடம்பெற்றுள்ளார்.
அமெரிக்காவில் இருந்து வெளி வரும், ‘டைம்’ பத்திரிகை, கடந்த நூற்றாண்டில் சக்தி வாய்ந்தவர்களாக விளங்கிய 25 பெண்கள் பற்றிய பட்டியலை வெளியிட்டது. 
இந்தப் பட்டியலில், நோபல் பரிசு பெற்ற அமெரிக்காவின் முதல் பெண்மணி, ஜேன் ஆடம்ஸ் முதலிடம் பெற்றுள்ளார். அந்நாட்டின் தற்போதைய வெளியுறவு அமைச்சர் ஹிலாரி கிளிண்டன், ஆறாவது இடத்தை பெற்றுள்ளார்.
இந்தியாவில் இருந்து இப்படியலில் இந்திரா மற்றும் அன்னை தெரசா இருவர் மட்டுமே இடம்பெற்றுள்ளனர். 
இவர்களில் இந்திரா ஒன்பதாவது இடத்திலும், தெரசா 22வது இடத்திலும் உள்ளனர். மேலும் இப்பட்டியலில், மேரி கியூரி, மடோனா, கோல்டா மெய்ர், ஏஞ்சலா மெர்க்கெல், எலினார் ரூஸ்வெல்ட், மார்க்ரெட் தாட்சர், ஆப்ரா வின்ப்ரே மற்றும் விரிஜினியா உலகப் போன்றோரும் இடம்பெற்றுள்ளனர்.
இந்திரா பற்றிய தன் புகழுரையில், ‘உலகில் அதிக காலம் பிரதமர் பதவியில் இருந்த ஒரே பெண் இவர் தான். பொருளாதார நெருக்கடி, பஞ்சம், இந்தியாவின் முதல் அணுகுண்டு சோதனை, ஊழல் புகார்கள் மற்றும் அண்டை நாடான பாகிஸ்தானுடன் போர், அதனால் வங்கதேசம் என்ற தனிநாடு உருவானது என பல சர்ச்சைகள் அவரது மூன்று ஆட்சிக் காலங்களில் நிகழ்ந்தன என்று ‘டைம்’ பத்திரிகை குறிப்பிட்டுள்ளது.
அன்னை தெரசா பற்றி கூறுகையில், ‘போதுமான மருத்துவ பயிற்சி மேற்கொள்ளாதது வறுமையை போக்க பெரியளவில் முயற்சிகள் மேற்கொள்ளாதது. குடும்பக் கட்டுப்பாடு மற்றும் கருக்கலைப்பு ஆகியவற்றை எதிர்த்து, ஆட்சியாளர்களுக்கு அடங்கிப்போவது ஆகியவற்றுக்காக அவர் விமர்சனத்துக்குள்ளானார் என்று குறிப்பிட்டுள்ளது.

6 கார்களை 50 அடி தூரம் இழுத்த பெண்
சீனாவை சேர்ந்த 53 வயது பெண், 9 தொன் எடையுள்ள 6 கார்களை 50 அடி தூரம் இழுத்துச் சென்று சாதனை படைத்தார். 
ஜாங் டிங்கிங் என்ற அவர், தனது தாத்தாவிடம் குங் பூ கலையை 3 வயது முதலே கற்றார்.
1989ல் மாஸ்டராகி பட்டங்கள் வென்றவர். பெய்ஜிங் நகரின் ஒரு கோயிலுக்குள் இருந்து 6 கார்களை தொடர்ச்சியாக கட்டி வைத்து வெளியே இழுத்து வந்தார்.
