இரத்தோட்டையில் இருமாடிகள்கொண்ட வீட்டுத் திட்டம்


(தினகரன் செங்கடகல நிருபர்)
இரத்தோட்டை நகரம் மற்றும் அதன் சுற்றுப் புற பகுதிகளில் மக்கள் நலன் கருதி புதிதாக வீடமைப்பு திட்டம் ஒன்றினை மேற்கொள்ள இரத்தோட்டை பிரதேச சபை திட்டமிட்டுள்ளதாக சபையின் தலைவர் டி. டி. ஜயதிஸ்ஸ தெரிவித்தார். 
இப் பிரதேசத்தைச் சேர்ந்த குலவாவ பாலத்திற்கு அண்மையாக முதலில் இத் திட்டம் ஆரம்பிக்கப்படவுள்ளது.
இரண்டு மாடி வீட்டு திட்டமான இப் புதிய திட்டத்தில் முதலில் 25 வீடுகள் அமைக்கப்படும்.
வீட்டு வசதியற்ற குடும்பங்களை தெரிவு செய்து அவர்களுக்கு வரி திட்டத்தின் அடிப்படையில் இவ் வீடுகள் பெற்றுக் கொடுக்கப்படும் என்றும் பிரதேச சபைத் தலைவர் மேலும் தெரிவித்தார். (ஐ-ஞ)
